הוועדה המיוחדת לעובדים זרים, כנסת 25, פרוטוקול מספר 39, 2023-11-28 00:00

אליהו (אלי) רביבו: צוהריים טובים, ברוכים הבאים לכולם

אליהו (אלי) רביבו:  אני מתכבד לפתוח את ישיבת הוועדה לעובדים זרים בנושא הסרת חסמים להבאת עובדים זרים שלא במסגרת הסכמים בילטראליים ותוך כדי זה מניעת דמי תיווך בלתי חוקיים

אליהו (אלי) רביבו:       אתחיל ואומר שדרך המלך, כידוע, להבאת עובדים זרים, היא דרך הסכמים בילטראליים

אליהו (אלי) רביבו:  זו המדיניות במדינת ישראל לאורך השנים האחרונות

אליהו (אלי) רביבו:  היא מדיניות מבורכת

אליהו (אלי) רביבו:  מגיעה מילה טובה למשרד החוץ ולרשות האוכלוסין ובכלל זה למנהל עובדים זרים והעומדת בראשם, על ההסכמים החדשים מול סרילנקה והודו

אליהו (אלי) רביבו:  אני יודע על מאמצים כבירים שנעשים תוך כדי הימים האלה במלוא המרץ להשלמת חתימה עם מדינות נוספות

אליהו (אלי) רביבו:  אני דורש ממשרד החוץ שההסכמים האלה לא יהיו סתמיים

אליהו (אלי) רביבו:  לחתום על הסכם זה הישג בפני עצמו, אבל אם הוא נשאר על הנייר עדיף שהוא לא ייחתם

אליהו (אלי) רביבו:  חד משמעית

אליהו (אלי) רביבו:  יש ללחוץ על מדינות המוצא להעמיד היצע רחב כמה שיותר של עובדים לתחומים הרלוונטיים שנכללים בתוך ההסכם

אליהו (אלי) רביבו:  אני מצפה שזה יהיה עוד היום

אליהו (אלי) רביבו:       מצד אחד יש לנו מחויבות לעמוד בדרישות כפי שנחתמו בהסכם הבילטראלי

אליהו (אלי) רביבו:  מצד שני, גם לאותה מדינת יעד שאיתה חתמנו יש מחויבויות כאלה ואחרות ובכללן הגדלת היצע

אליהו (אלי) רביבו:  קודם כל להעמיד אותו

אליהו (אלי) רביבו:  אני עדיין לא רואה את זה

אליהו (אלי) רביבו:  במקביל לכך, בעקבות מצב החירום והמחסור בעובדים זרים, ניתנה אפשרות חריגה להבאת 5,000 עובדים זרים לענף החקלאות ו-10,000 עובדים זרים לענף הבניין שלא במסגרת ההסכמים הבילטראליים

אליהו (אלי) רביבו:       עד ה-20

אליהו (אלי) רביבו: 2

אליהו (אלי) רביבו: 2024 עומד האישור הזה, זה לצרכי הענפים האלה, שמשוועים לידיים עובדות

אליהו (אלי) רביבו:  מטרת הדיון היום היא להבין אילו חסמים מעכבים את הגעת העובדים מחוץ להסכמים הבילטראליים ואיך אנחנו מסירים את החסמים האלה

אליהו (אלי) רביבו:       מטרה נוספת לדיון היא לוודא כי גם בהליכי הגיוס הללו, הדומים לתהליכים שהיו בישראל בעבר ושבעקבותיהם מדינת ישראל החליטה לעבור להבאת עובדים במסגרת הסכמים בילטראליים, הם דמי תיווך לא חוקיים

אליהו (אלי) רביבו:  אני לא אקבל שיביאו לכאן עבדים

אליהו (אלי) רביבו:  אני מבהיר את זה

אליהו (אלי) רביבו:  ועבד הוא לא בהכרח מי שנולד עבד

אליהו (אלי) רביבו:  עבד הוא מי שבשביל לצאת לעבוד לצורך העניין במדינת ישראל נאלץ לשלם סכומים דמיוניים של עשרות רבות של אלפי שקלים, עשרות רבות של אלפי שקלים

אליהו (אלי) רביבו:  ואנחנו תוך כדי השלמה של כזאת מציאות ואולי בלי עיניים מספיק פקוחות לבקרה, הופכים אותם לעבדים

אליהו (אלי) רביבו:  אנחנו מבינים מה המשמעות ואיך מתורגמת ההבנה של עובד שמשלם כל כך הרבה להגיע למקום עבודה

אליהו (אלי) רביבו:  מה יהיה הפריון שלו, מה תהיה התגובה שלו, מה תהיה ההקרבה שלו לטובת המעסיק שלו

אליהו (אלי) רביבו:  מצב זה יפגע בעובדים, יפגע במעסיקים ויפגע במדינת ישראל

אליהו (אלי) רביבו:       אני מבקש להודות בהזדמנות זאת לתאגידי כוח האדם בענף הבניין, להתאחדות הקבלנים, מר יגאל ויצחק, על שנעתרתם לבקשתי והזמנתם אותי לדיון פנימי שהתקיים השבוע בהשתתפות תאגידי כוח אדם לבניין בלשכת המסחר בתל אביב

אליהו (אלי) רביבו:  הדיון סייע לי למפות את החסמים

אליהו (אלי) רביבו:  לדוגמה שמשרד השיכון דורש לפחות 1,000 נרשמים כדי לבצע מיונים לעובדי הבניין

אליהו (אלי) רביבו:  תוך כדי הדיון הסתבר לי שאמנם ההגבלה הזאת של 1,000 עובדים היא פועל יוצא של דרישה של תאגידי כוח האדם

אליהו (אלי) רביבו:  למעשה בידיים שלנו אנחנו אומרים להם בואו תהפכו להיות קרטל

אליהו (אלי) רביבו:  לא פחות ולא יותר

אליהו (אלי) רביבו:       אז זה נכון שזה לא הגיע כתוצאה מדרישה או מחשבה של משרד העבודה ולא של משרד השיכון, אבל עדיין זה חונה בהחלטה שפורסמה

אליהו (אלי) רביבו:  ולפיכך אני דורש באופן מיידי לבטל את ההגבלה הזאת

אליהו (אלי) רביבו:  אני אתן לכם רק דוגמה אחת קטנה, שלתאגיד יש במלאי 100 עובדים פנויים במכסה להביא הוא לא יכול להביא אותם

אליהו (אלי) רביבו:  ו-200 והוא לא יכול להביא אותם

אליהו (אלי) רביבו:  בוודאי, אני שמח שאת שמחה להתייחס, לא הייתי מתפשר על פחות מזה

אליהו (אלי) רביבו:  שוו בנפשכם שגם אם ישנה הגבלה, היא יורדת ל-200 מינימום בהבאה

אליהו (אלי) רביבו:  אם רק 40 תאגידים היו מביאים 200 אנחנו עם 8,000

אליהו (אלי) רביבו:       בסוף הדיון ולאחר שנפרק כל חסם לגורמים אציג למכובדים כאן את השקפתי לפתרון הוליסטי יותר לגיוס עובדים זרים בענף הבניין, אשר לדעתי יסייע גם לקבלנים וגם לתאגידים ובוודאי יסייע להצמחת המשק והענפים שכל כך משוועים לידיים עובדות

אליהו (אלי) רביבו:       אני מקדם בברכה את הגעתו של ידידי וחברי חה"כ קלנר, ברוך הבא

אליהו (אלי) רביבו:  מחוץ לדיון יהיו עוד כמה שאלות שהם מעבר להגדרה לזימון הדיון הזה

אליהו (אלי) רביבו:  אבל הנוכחים כאן אלה האנשים שיכולים לענות לי ואני מרגיש בסדר להעלות אותם ולפתח אותם

אליהו (אלי) רביבו:  אז אני מפנה את השאלה הראשונה בבקשה גם לרשות האוכלוסין וגם למשרד המשפטים

אליהו (אלי) רביבו:  תענו לי בבקשה, אבל אני יודע שזה לא בדרך הנוהל שלכם וההרגל, אבל תענו פשוט בכן או לא

אליהו (אלי) רביבו:  האם גם עבור עובדים סיעודיים יש דרישה משטרתית להביא דוח, תעודת יושר מהמדינות שבהן הם עבדו לפני שהם מגיעים לכאן?     

שושנה שטראוס: כן, יש חובה כזאת

אליהו (אלי) רביבו: כן? אז מוזר שלא רק שאני לא מכיר אותה, אלא שאני מכיר שלא

אליהו (אלי) רביבו:  ויותר מזה, בשולי הדיון הקודם משרד המשפטים התוודה, ברגע הראשון אני ידעתי מה התשובה, אגב, ולא כל שאלה שאני שואל זה כי אני לא יודע, אלא כי אני מבקש להציף נושא ולפתח אותו

אליהו (אלי) רביבו:  ובשל ההגינות ששאר הנוכחים יהיו שותפים לנתונים ולתובנות שאני מגיע אליהן במהלך שלבי ההכנה שלי לדיון

אליהו (אלי) רביבו:       אז את אומרת שגם מי שמגיע לעבוד בסיעוד או בחקלאות יש התחייבות להביא תעודת יושר מהמדינה שהוא עבד בה קודם

אליהו (אלי) רביבו:  כן? זה מה שאת אומרת?     

שושנה שטראוס: לא יתנו לו ויזה אם הוא לא מראה

אליהו (אלי) רביבו: הבנתי

אליהו (אלי) רביבו:  הנה, נציגת משרד המשפטים, עו"ד סאלם, ברוכה הבאה

אליהו (אלי) רביבו:  אשמח התייחסותך

ענבל משש: לפי נוהל הזמנה והעסקת עובד זר בענף הסיעוד כתוב באופן ברור: אופן הטיפול בנציגות ישראל בחו"ל, סעיף ה(3), בין יתר הדברים שהוא צריך להציג תעודת יושר מקורית, מאומתת ומתורגמת, אשר הונפקה במהלך ששת החודשים שקדמו להגשת הבקשה

אליהו (אלי) רביבו: ואנחנו, גברתי, מדברים על ה3ב(4) נכון?      

ענבל משש: כן

אליהו (אלי) רביבו: ונכון אנחנו מדברים על דוח משטרתי ולא תעודת יושר?     

שושנה שטראוס: אותו דבר

שושנה שטראוס:  הכוונה - - -     

אליהו (אלי) רביבו: מה זה הכוונה? אתם לימדתם אותנו שאין כוונות, הכול צריך להיות כתוב 'ברחל בתך הקטנה'

שושנה שטראוס: אישור מהמשטרה המקומית שאין לבן אדם

אליהו (אלי) רביבו: הנה, אז תשמעי מה שאלתי אותך, מה ענית לי ומה ההסבר שלכם

אליהו (אלי) רביבו:  בסדר? אני מכיר את הסעיף הזה

שושנה שטראוס: אבל זה לא רק מהנוהל

שושנה שטראוס:  הסעיף הזה קיים בתקנון של עבודת משרד החוץ

שושנה שטראוס:  הקונסוליות בחוץ לארץ מול רשות האוכלוסין

אליהו (אלי) רביבו: גברתי, את מסכימה איתי שיש הבדל בין אישור משטרתי לתעודת יושר?      

שושנה שטראוס: אני לא מכירה

אליהו (אלי) רביבו: לא מכירה

אליהו (אלי) רביבו:  אוקיי

אליהו (אלי) רביבו:  ואת אומרת, תראי מה עו"ד ענבל משש הקריאה, שצריך להביא אישור של שישה חודשים

ענבל משש: לא, צריך להיות בתוקף לשישה חודשים

אליהו (אלי) רביבו: עוד יותר

ענבל משש: אז מה הבעיה? לתקן את זה בנוהל הזה? נתקן

אליהו (אלי) רביבו: אני אסביר

ענבל משש: נעשה הקבלה

ענבל משש:  נתקן גם את הנוהל הזה

אליהו (אלי) רביבו: לא, למה? את אומרת עד היום לא ביקשנו מסיעוד

ענבל משש: לא, לא נכון

ענבל משש:  זה לא מה שאמרנו

ענבל משש:  תמיד ביקשנו

ענבל משש:  נציגות בחו"ל בבקשה התייחסו

אליהו (אלי) רביבו: הבנתי

אליהו (אלי) רביבו:  נציגת משרד המשפטים קודם תענה לי

לינא סאלם: השאלה מה נותר לנו לענות? אני מסכימה לחלוטין עם רשות האוכלוסין

לינא סאלם:  הנוהל נקבע על ידי רשות האוכלוסין

לינא סאלם:  התכלית ראויה, למנוע כניסת עבריינים, הגנת שלום הציבור

אליהו (אלי) רביבו: הבנתי

אליהו (אלי) רביבו:  בבקשה

דליה גראד אפרת: רק הערה קטנה

דליה גראד אפרת:  דליה גראד אפרת, משרד החוץ, מנהלת מחלקת קשרי חוץ וזרים

דליה גראד אפרת:  יתכן שכתוב את דוח המשטרה, כי לפעמים יש מדינות שונות שקוראים לזה אחרת

דליה גראד אפרת:  זאת אומרת לא בטוח שבכל מדינה זה מרשם פלילי

דליה גראד אפרת:  לפעמים זה דוח משטרה

דליה גראד אפרת:  ואולי פה בגלל זה יש את הנושא הזה

דליה גראד אפרת:  אבל הכוונה היא כמו שהזכירו במשרד המשפטים ורשות האוכלוסין, שצריך לתת את הדוח

אליהו (אלי) רביבו: טוב

אליהו (אלי) רביבו:  אז אני אקריא לכם, ברשותכם, את שני הנהלים

אליהו (אלי) רביבו:  נחלק את זה לסיעוד ולבניין

אליהו (אלי) רביבו:  והנוכחים כאן יסבו את תשומת ליבי אם אני מפרש לא נכון ומדובר באותו נוהל

אליהו (אלי) רביבו:  בסדר? כולכם מוזמנים

אליהו (אלי) רביבו:       אז כפי שהקריאה עו"ד משאש, "על פי סעיף ה3(ב)(4) העובד הזר צריך להגיש תעודת יושר מקורית, מאומתת ומתורגמת, אשר הנופקה במהלך ששת החודשים שקדמו להגשת הבקשה"

אליהו (אלי) רביבו:  בסדר? זה בסיעוד

אליהו (אלי) רביבו:  בבניין: "על העובד להמציא דוח משטרתי נקי ממדינתו כי אין לו עבר של שימוש בסמים או אלכוהול

אליהו (אלי) רביבו:  אם העובד עבד בחו"ל למעלה משישה חודשים עליו להציג דוח משטרתי נקי גם מאותה מדינה"

אליהו (אלי) רביבו:  אלה שני נהלים זהים? כי אני מוצא לא מעט הבדלים

ענבל משש: אז אני אפנה ל-3(ז) שכתוב בדיוק תעודת יושר מקורית, מאומתת ומתורגמת ואשר הונפקה במהלך ששת החודשים שקדמו להגשת הבקשה

ענבל משש:  כהאי לישנא בדיוק ממה שכתוב בנוהל הזה

ענבל משש:  לא מבינה את ההבדלים

ענבל משש:  זה כתוב פה, סעיף (ז) בבקשה, אפשר לפתוח

ענבל משש:  3(ז) לנוהל כתוב "לאחר הברקת אישור הבקשה נציגות ישראל במדינת מוצאו של העובד תוגש בנציגות זו בקשה תוך עמידה בתנאים"

ענבל משש:  כתוב בדיוק באותן המילים

אליהו (אלי) רביבו: תראי, לא משנה מאיזו מדינה, מכל מדינה שלא מביאים

אליהו (אלי) רביבו:  קודם כל, אני אכניס מעט לאירוע את שאר הנוכחים, כדי שנבין במה דברים אמורים

ואאיל עבאדי: אדוני, מה שהקראת שונה ממה שהיא הקריאה

ואאיל עבאדי:  אתה דיברת על מדינת המוצא ומדינת העבודה שבה הוא עבד

ואאיל עבאדי:  היא מדברת על מדינה כלשהי

ואאיל עבאדי:  לא ברור במדינה של המוצא שלו או במדינה בה הוא עבד?     

אליהו (אלי) רביבו: למזלי אתה גם עורך דין ואתה מסייע לי

אליהו (אלי) רביבו:  אתה מסייע לי להבין את מה שאני מבין וזה מה שאני שואל בדיוק

אליהו (אלי) רביבו:  זה בדיוק מה שאני שואל

ואאיל עבאדי: אבל היא לא ענתה

אליהו (אלי) רביבו: אני הקראתי את התקנון, את סף הדרישה

אליהו (אלי) רביבו:  תגידו לי שהקראתי דבר לא נכון, נבדוק מאיפה זה הגיע, למה זה מופיע ומאיפה הדיסוננס

אליהו (אלי) רביבו:  פשוט, לא משהו מסובך

אליהו (אלי) רביבו:  אתם לא יכולים להקריא שהקראתי כרגע שני תקנונים אקוויוולנטיים בדרישה שלהם

ענבל משש: לא, אז הפניתי ל-3(ז) שכתוב בדיוק את מה שכתוב בסעיף

אליהו (אלי) רביבו: אבל בכל זאת מופיע לנו פה שהדרישה היא דרישה שונה

אליהו (אלי) רביבו:  פשוט

אליהו (אלי) רביבו:  אנחנו רוצים רגע להבין, אם בן אדם עבד 18 חודשים, אבל עברה יותר מחצי שנה מאז שהוא סיים את ה-18 חודשים שהוא עבד במדינה צד שלישי

אליהו (אלי) רביבו:  אזי הוא לא מחויב להביא? זה אומר שאנחנו יודעים ומניחים את הדעת שהוא לא פשע?     

ענבל משש: לא, זה אומר שאנחנו קשובים לציבור ולבקשות השונות ומפעילים שיקול דעת בהתאם להנחיות מנכ"ל הרשות

ענבל משש:  זה מה שזה אומר

אליהו (אלי) רביבו: מעולה

ענבל משש: הרעיון הוא והתכלית שלא ייכנסו לפה אנשים עבריינים שיש להם רישום פלילי

ענבל משש:  הדרישה היא שעובד יגיע ללא רישום פלילי

ענבל משש:  עובד שניגש למדינתו ומוציא תעודת יושר מאומתת ומקורית, מציג אותה בקונסוליה, הקונסוליה מסתכלים שהיא אותנטית והוא מקבל אישור בהתאם ליתר התנאים

אליהו (אלי) רביבו: אבל את לא מסתפקת בזה, עו"ד משש

ענבל משש: אנשים שעבדו מחוץ למדינתם, מדינת המוצא, תקופות ממושכות, אזי שאין רישום פלילי, כי הם לא היו במדינתם

ענבל משש:  התכלית הייתה לנהל את הסיכונים בצורה חכמה ונבונה

ענבל משש:  בסוף התכלית של הגנת שלום הציבור פה במדינת ישראל ושלא ייכנסו עבריינים היא תכלית שהיא ממש חשובה פה

ענבל משש:  אז אם יש בקשות וכתבתי את זה במסמך שהוצאתי לתאגידים, קודם כל משישה הגדלנו את זה ל-18 חודשים

ענבל משש:  וככל שתעלה בקשה ספציפית, וזה כתוב במכתב שלי לתאגידים

אליהו (אלי) רביבו: קראתי אותו

ענבל משש: ככל שתעלה בקשה ספציפית אז אנחנו מזמינים אותם לפנות אלינו ואנחנו ניתן להם מענה באותו רגע

ענבל משש:  אם יעלו לגבי מדינה, אני לא רוצה כרגע לעשות עכשיו ספקולציות לגבי מדינות, בסדר? שהיכולת לבקש ממנה תעודת יושר היא כמעט בלתי אפשרית, אז אנחנו נוותר על הרעיון הזה

ענבל משש:  בסדר? זה תלוי בשיקול דעת ומנהלים את הסיכונים

ענבל משש:  ויש סמכות ושיקול דעת רחב למנכ"ל הרשות ולשר הפנים וזה מה שאנחנו עושים

אליהו (אלי) רביבו: הבנתי

אליהו (אלי) רביבו:  טוב, אז אני מזמין את ההתאחדות להניע את התהליך ולכשתתקלו בכאלה קשיים תחזרו עם זה אלינו, אנחנו נבדוק איך באמת מגיבים לכך

אליהו (אלי) רביבו:  בסדר? אני רק אומר אבל שלכל הפחות איפה שהוא הבנת הנקרא קיימת אצלי

אליהו (אלי) רביבו:  לא מאה אחוז, אבל קיימת אצלי

אליהו (אלי) רביבו:  מתוך מה שאני קראתי מספר רב של פעמים

ענבל משש: כן

ענבל משש:  אבל אתה רואה שזה מוטמע בתוך זה

ענבל משש:  כתוב מה הוא יציג בשגרירות

ענבל משש:  זה בדיוק אותו דבר

אליהו (אלי) רביבו: אז אני אומר לך שבשני הסעיפים האלה יש שוני משמעותי

אליהו (אלי) רביבו:  יש שוני משמעותי

אליהו (אלי) רביבו:  אני לא, אתם יכולים להגיד אולי פה נפלה לקונה, נתקן אותה, נחמיר גם כן

אליהו (אלי) רביבו:  אבל אתם לא יכולים להגיד לי שזה אותו סעיף

אליהו (אלי) רביבו:  זה לא אותו סעיף

אליהו (אלי) רביבו:  יותר מזה אני אומר לכם, השתדלתי לא להגיע לשם

אליהו (אלי) רביבו:  אני מחזיק לפחות בשלוש עדויות שמיות מעובדים שלא הגיעו לענף הבניין וכן עבדו יותר מ-18 חודשים במדינה שלישית ולא נדרשה מהם ההוכחה לתעודת יושר מאותה מדינה

אליהו (אלי) רביבו:  אני מחזיק בשלושה

אליהו (אלי) רביבו:  בסדר? אז זה במענה לתשובתך וגם לתשובתך

אליהו (אלי) רביבו:  אני מכיר

אליהו (אלי) רביבו:  מכיר, יודע

אליהו (אלי) רביבו:  זאת אומרת, יודע להפגיש אתכם עם אותם אנשים

ענבל משש: בסדר, אפשר לבדוק עם הנציגויות בחו"ל, אם דרשו או לא דרשו ואם זה נבדק או לא נבדק

אליהו (אלי) רביבו: אוקיי

אליהו (אלי) רביבו:  אז כנראה שלכל הפחות, לאור חוסר הבהירות בניסוח, ניתן להניח שלא כל הנציגויות דרשו את זה

אליהו (אלי) רביבו:  אני שמח שאתם ערים למגבלה שזה יכול לגרום בזמן הכול-כך מצומצם עד ה-20 בפברואר שיש לנו

אליהו (אלי) רביבו:  ולאור העובדה שאתם מראש משאירים פתח להגיש לכם מקרים חריגים ושתדונו בהם ושאתם נכונים לבחון את זה בשנית במידה ומתעורר צורך, אני מעריך את זה מאוד

אליהו (אלי) רביבו:  זה לא נסתר ממני

ענבל משש: כן, זה נכתב

ענבל משש:  יש לנו שיקול דעת ואנחנו מפעילים אותו

אליהו (אלי) רביבו: אוקיי

אליהו (אלי) רביבו:  אני אשמח בבקשה לדעת אם יש הערכות כלשהן לגבי כמות העובדים הזרים ממולדובה שעתידים לחזור

ענבל משש: שעתידים לחזור? אז קודם כל נעדכן שנכנסו ושבו כבר כ-1,800 עובדים

אליהו (אלי) רביבו: מדהים

ענבל משש: גם ממולדובה וגם מסין וגם מאוקראינה, חלקם לחברות הביצוע, חלקם לתאגידים

אליהו (אלי) רביבו: אני אשמח אם תוכלי בבקשה גברתי לבודד אותם

אליהו (אלי) רביבו:  כי אני לא בא לדון כרגע על חברות ביצוע

ענבל משש: זה ענף הבנייה

ענבל משש:  זה תשאל את משרד הבינוי, הם חשובים באותה מידה

ענבל משש:  נכון?      

מיכאל אורן: מבחינתנו כן

אליהו (אלי) רביבו: מבחינתכם כן

אליהו (אלי) רביבו:  מבחינתי, אני מבין את ההשפעה ועדיין חברות הביצוע היא לא הסיבה שבעטיה הטרחתי את כולכם לפה

אליהו (אלי) רביבו:  אני אומר לכם את זה בריש גלי

אריאל קלנר: תסביר רגע

אריאל קלנר:  לא, אני אשמח שתבהיר את העניין הזה

אליהו (אלי) רביבו: ישנן כמה חלופות להבאת עובדים זרים לארץ

אליהו (אלי) רביבו:  הבאה והעסקה, נכון

אליהו (אלי) רביבו:  אחת מהן היא באמצעות חברות ביצוע

אליהו (אלי) רביבו:  זאת אומרת שישנה חברה קבלנית, לצורך העניין סינית, שנותנת כאן שירותים כקבלן משנה

קריאה: יש תכנון ויש ביצוע

אליהו (אלי) רביבו: לא, לא, ביצוע

אליהו (אלי) רביבו:  אני מדבר כרגע רק על הביצוע

אליהו (אלי) רביבו:  והם מגיעים לבצע כאן עבודות כקבלני משנה של חברות ישראליות

אליהו (אלי) רביבו:  הם מביאים לפה את העובדים שלהם מארץ המוצא שלהם ויש להם capacity שלהם

אליהו (אלי) רביבו:  מפת האינטרסים הפנים מדינתית שונה

אליהו (אלי) רביבו:  זאת אומרת שההיענות והרגישות שאותה מדינה מפעילה כלפי הזרמת עובדים גם בעת הזו, בפרט בעת הזו, עת מלחמה, באמצעות חברות ביצוע – נמצאת באנומליה שערורייתית בעיניי לבין הבאת עובדים שלא במסגרת הבאתם כעובדים של חברות ביצוע

אליהו (אלי) רביבו:  בסדר?     אני אומר שאם יש נשיא, ראש ממשלה במדינה מסוימת, שכל כך חרד לעובדים שלו, לאזרחים שלו, שמא יפגעו באזור לחימה – זה לא משנה אם הם עובדים אצל ג'ין הסיני או אצל ישראל הישראלי

אליהו (אלי) רביבו:  זה לא משנה בכלל

אליהו (אלי) רביבו:  מועסקים כלומר, בסדר? משם זה מגיע

אליהו (אלי) רביבו:       אז אני אשמח לדעת אם יש איזה שהיא חלוקה לגבי הכמות המאוד-מאוד מרשימה הזאת

אליהו (אלי) רביבו:  ובתוכה אם יש חלוקה גם למולדובה

ענבל משש: כן, בטח

ענבל משש:  אז ככה: כ-1,300 חזרו לתאגידים וכ-500 לחברות הביצוע

ענבל משש:  מבחינת מולדובה יש לנו 1,064 עובדים שחזרו

אליהו (אלי) רביבו: יישר כוח

ענבל משש: כן, אנחנו חושבים שזה חשוב מאוד שעובדים מתחילים לחזור

ענבל משש:  אותם עובדים שיצאו בתקופת תחילת הלחימה

ענבל משש:  אני חושבת שזה פועל יוצא של מאמצים של כולם

ענבל משש:  גם כמובן שלנו, ברשות האוכלוסין וההגירה וגם כמובן של התאגידים אל מול העובדים

ענבל משש:  אז המאמצים האלה נושאים פרי ואנחנו רואים עובדים שמתחילים לחזור

ענבל משש:  נפגשתי גם עם שגריר מולדובה בישראל, נפגשתי גם משרד העבודה המולדובני

ענבל משש:  ואנחנו עושים מאמץ שהעובדים האלה יחזרו

ענבל משש:  אמרתי בהתחלה שחלקם אמרו שהם יוצאים לחופשת מולדת, אני שמחה לראות אותם חוזרים

ענבל משש:  ואני מקווה שנראה תנופת כניסה יותר משמעותית

ענבל משש:       אז יש לנו את אותם 1,800 שחזרו

ענבל משש:  במקביל יש לנו כבר 500 מאגר קיים של עובדים ממולדובה ששלחנו כבר בקשות שיזמינו אותם על מנת שנוכל כבר בתחילת דצמבר לראות אותם נכנסים למדינת ישראל

ענבל משש:  אז אלה פעולות חשובות שכרגע נעשות

ענבל משש:  במקביל, יש את הנושא הזה של המתווה הפרטי

ענבל משש:  אז יש הרבה בדיקות שנעשות

אליהו (אלי) רביבו: מיד ניגע בזה

ענבל משש: אין בעיה

אליהו (אלי) רביבו: זה מתוכנן מיד לגעת בזה

אליהו (אלי) רביבו:  אני שנייה, ברשותכם, חוזר שלב אחד אחורה לעניין תעודות היושר ועניין הצורך המחויב להביא ממדינה שלישית

אליהו (אלי) רביבו:  הבאת עובדים במסגרת עובדים בילטראלית גם כן מחייבת המצאת אישור ממדינה צד שלישי, באותם תנאים?     

שושנה שטראוס: זה גם בשיקול דעת

אליהו (אלי) רביבו: את יכולה בבקשה טיפה לחדד? כי אני מחזיק בנתונים שונים

שושנה שטראוס: כן

שושנה שטראוס:  בדרך כלל בהסכמים רושמים שיש אפשרות

אליהו (אלי) רביבו: אני לא שואל על בדרך כלל

אליהו (אלי) רביבו:  תאמרי לי אם ההסכמים שנחתמו עד היום מבטאים?     

ענבל משש: כן

ענבל משש:  אבל יש מספר הסכמים, חלקם מאוד ישנים, חלקם חדשים

אליהו (אלי) רביבו: אני מדבר על החדשים

ענבל משש: יש עדכונים שנעשים

אליהו (אלי) רביבו: בואי נדבר רגע על החדשים

ענבל משש: יש שיח מול המדינות

ענבל משש:  זה לא העתק הדבק כל הסכם

ענבל משש:  יש עקרונות כמובן שהם עוברים ממדינה למדינה ויש עקרונות שהם לא

ענבל משש:  זה סמכות שבשיקול דעת

אליהו (אלי) רביבו: אז אני ברשותך אנסה טיפה לפשט את זה

אליהו (אלי) רביבו:  לאחרונה נחתם הסכם מבורך מול סרילנקה

אליהו (אלי) רביבו:  בהסכם הזה התנאי הזה הוא תנאי סף שמופיע?     

ענבל משש: אני לא זוכרת בעל פה, צריך לבדוק

אליהו (אלי) רביבו: הבנתי

אליהו (אלי) רביבו:  משרד המשפטים, אני שואל האם הסכם בילטראלי שנחתם לצורך העניין, רק לצורך הדוגמה, מול סרילנקה?     

ענבל משש: כן, אבל יש סמכויות שהן סמכויות בשיקול דעת

ענבל משש:  למשל אם הוא הגיע לקונסוליה

אליהו (אלי) רביבו: תשאירו גם את זה בשיקול דעת

ענבל משש: לא, בסדר

ענבל משש:  אבל אם הוא מגיע לקונסוליה והקונסוליה רואה שהבן אדם חי 10 שנים מחוץ למדינתו, אז סביר להניח שתעודת היושר, בסוף יש תכליות

אליהו (אלי) רביבו: לא, לא, שנתיים, שנתיים

ענבל משש: יש תכליות

אליהו (אלי) רביבו: שנתיים, עו"ד משש

ענבל משש: בסדר, אז יש תכליות שבודקים אותם

ענבל משש:  אז מה אדוני מבקש? שלא נבדוק? לא נדרוש מאף אחד?     

אליהו (אלי) רביבו: חס וחלילה

ענבל משש: אנחנו נעלה את זה ונבדוק אם אפשר לוותר

אליהו (אלי) רביבו: חס וחלילה

ענבל משש: אם אפשר לוותר אז פחות בדיקות

אליהו (אלי) רביבו: אני לא אשלים עם כזו מציאות

ענבל משש: אז מה אדוני מבקש?     

אליהו (אלי) רביבו: אני מבקש שהגישה תהיה גישה אקוויוולנטית

אליהו (אלי) רביבו:  זה מה שאני מבקש

אליהו (אלי) רביבו:  אם אתם רואים לנכון שזה תנאי סף שלא במסגרת הסכם בילטראלי, שזה יהיה גם כן במסגרת אותו הסכם

אליהו (אלי) רביבו:  עכשיו, אני לא הולך על הסכמים ישנים, לא שואל על עדכונים

אליהו (אלי) רביבו:  שואל על הסכמים שנחתמו בימים האלה

אליהו (אלי) רביבו:  עכשיו, אם זה עניין של שיקול דעת הוא מבורך

אליהו (אלי) רביבו:  שיהיה גם כאן עניין של שיקול דעת

ענבל משש: יש

ענבל משש:  בגלל זה אמרנו, ככל שתעלה אז אנחנו נבדוק

אליהו (אלי) רביבו: לא

אליהו (אלי) רביבו:  שיקול הדעת מגיע, יש הבדל, אם בן אדם מחויב

אליהו (אלי) רביבו:  אבל אם הוא לא יכול אז הוא מבקש ויש שיקול דעת לבין זה שלא מחויב ואז שיקול הדעת של אותה נציגות דיפלומטית קונסולרית או של רשות האוכלוסין היא להפעיל שיקול דעת האם זה פרק זמן מוגזם שהוא לא היה במדינתו ולכן הוא כן צריך להביא לנו המצאה כזאת או לא

הילה טנא גלעד: שלום

הילה טנא גלעד:  הילה טנא גלעד, ייעוץ וחקיקה, משפט בין לאומי

הילה טנא גלעד:  ההסכם עם סרילנקה קובע שאין להם רישום פלילי בסרילנקה, אם המבקש עבד בחו"ל יותר משישה חודשים הצד הישראלי עשוי לבקש הוכחה לדוח משטרתי נקי

אליהו (אלי) רביבו: חברים, תקשיבו רגע

אליהו (אלי) רביבו:  אני רציתי להתקדם מכאן

אליהו (אלי) רביבו:  אל תשאירו אותי, אני לא רוצה להתעכב על זה

אליהו (אלי) רביבו:  יש הבדל עצום בין עשוי לבין מ-day one מחויב

אליהו (אלי) רביבו:  יש הבדל עצום

אליהו (אלי) רביבו:  גם כאן, שלא במסגרת הסכם בילטראלי, תציינו בתקנה שעשוי וזה בסדר, עשוי הוא צריך לקחת בחשבון שיש שיקול דעת מוסמך לאותו נציג לבקש

אליהו (אלי) רביבו:  זה בסדר

אליהו (אלי) רביבו:  זוהי כל בקשתי

אליהו (אלי) רביבו:  אני לא מבקש מעבר לזה

ענבל משש: טוב

ענבל משש:  אז א' ראינו שזה מוטמע גם אצל סרילנקה, אז זה אקוויוולנטי

אליהו (אלי) רביבו: "עשוי", לא, זה לא אקוויוולנטי

ענבל משש: לא, "עשוי" ומה? רשאי ועשוי זה לא אותו דבר?     

אליהו (אלי) רביבו: לא, לא

אליהו (אלי) רביבו:  זה לא רשאי

אליהו (אלי) רביבו:  "על העובד להמציא" זו נקודת פתיחה, אי אפשר פחות מזה

ענבל משש: אז הבקשה של הוועדה שנתקן את הסעיף בהתאם למה שקשור לשישה חודשים?     

אליהו (אלי) רביבו: נכון

ענבל משש: אז אני אחזיר את זה, כי אני נתתי להם 18 חודשים

ענבל משש:  אז אני אעשה את זה אקוויוולנטי ואחזיר את זה ל-18 חודשים

אליהו (אלי) רביבו: לא, לא, בואי

ענבל משש: אבל זה מה שהוועדה מבקשת

אליהו (אלי) רביבו: לא, לא

ענבל משש: שיהיה אקוויוולנטי

ענבל משש:  אז אני אתקן את המילים ואני אחזיר את זה לשישה חודשים

ענבל משש:  למה לא?     

אליהו (אלי) רביבו: הוועדה מבקשת שאם אנחנו מקלים ביד אחת לא נכביד ביד שנייה

ענבל משש: לא, חלילה

ענבל משש:  לא מכבידה

אליהו (אלי) רביבו: אני לא מבקש, חלילה, לפרוץ את הגבולות

אליהו (אלי) רביבו:  גברתי יודעת כמה אני קנאי לגבולות מדינת ישראל

ענבל משש: נכון

אליהו (אלי) רביבו: בסדר? ועדיין, לאור העובדה שאנחנו עומדים בפני אתגר לא מבוטל

אליהו (אלי) רביבו:  10,000 עד ה-20

אליהו (אלי) רביבו: 2

אליהו (אלי) רביבו: 2024, בסדר? זה אתגר לא מבוטל

אליהו (אלי) רביבו:  אנחנו רוצים לעמוד בו בהצלחה

אליהו (אלי) רביבו:  גם כי יש יוזמה, גם כי עבדתם על זה המון ויותר מזה, כי השוק באמת באופן נואש זקוק לכך

אליהו (אלי) רביבו:  עכשיו, אם בן אדם עבד, אגב, לא עניתם לי

אליהו (אלי) רביבו:  אם הוא עבד יותר מ-18 חודשים וחזר כבר לפני שנה

אליהו (אלי) רביבו:  חזר לפני שנה וחצי

אליהו (אלי) רביבו:  מחויב להביא או לא? מה הגישה? את זה גברתי לא ענתה לי

ענבל משש: בסדר

ענבל משש:  אני חושבת שאני טעיתי אולי שעשיתי 18 חודשים, כי זה כנראה מקל

ענבל משש:  אני אעשה אקוויוולנטי ואני אבקש ממנכ"ל הרשות לעשות התאמה

ענבל משש:  בדיוק שיהיה כתוב אותו דבר

ענבל משש:  מה שכתוב בסרילנקה יהיה כתוב במתווה הזה

ענבל משש:  אנחנו נתאים את הלשון

ענבל משש:  עשוי, רשאי, מה שכתוב

ענבל משש:  בדיוק אותו דבר, נשאיר את זה בשישה חודשים

אליהו (אלי) רביבו: טוב, אני לא רוצה שנעלה על מסלול התנגשות והתנצחות

ענבל משש: חלילה

אליהו (אלי) רביבו: כי בסוף האינטרס של כולנו בסוף, כולנו, אנחנו מבקשים את אותו דבר

אליהו (אלי) רביבו:  אנחנו רוצים לייעל, כמה שיותר מהיר

אליהו (אלי) רביבו:  וזאת לצד שמירה באמת שמי שיגיע לכאן יהיה ראוי לו להיכנס בשערי המדינה

אליהו (אלי) רביבו:  בסדר? חלילה

אליהו (אלי) רביבו:  אני לא חושב שניתן להכניס לאותה משוואה שיש פה מנוגדות

אליהו (אלי) רביבו:  לא, גם וגם

אליהו (אלי) רביבו:  גם וגם

אליהו (אלי) רביבו:  כמו שעשוי, עשוי גם פה

אליהו (אלי) רביבו:  אבל אם כבר נתתם 18 חודשים, מבורך ונכון

ענבל משש: טעיתי

אליהו (אלי) רביבו: שיישאר

אליהו (אלי) רביבו:  לא, לא טעית

אליהו (אלי) רביבו:  לא טעית, כי הבקשה הבאה רציתי לבקש 24 חודשים

אליהו (אלי) רביבו:  טוב

אליהו (אלי) רביבו:  נעבור טיפה למשרד השיכון, משעמם לה

אליהו (אלי) רביבו:  אחרי שהיא תענה אנחנו נאפשר גם רשות דיבור לחברי כנסת שהגיעו לכאן

אליהו (אלי) רביבו:  בסעיף 2ה(1) לנוהל הזמני להבאה מהירה של עובדים זרים לעבודה בענף הבניין שלא במסגרת הסכם בילטראלי, בהגדרה הנעת תהליך גיוס בכל מדינה שתאושר יותנה ברישום התחלתי של 1,000 עובדים לפחות

אליהו (אלי) רביבו:  לאור מה שאמרתי, ואת ביקשת כבר להתייחס, אני אשמח לדעת אם לכל הפחות מקובל עליכם שמדובר במדרגה לא סבירה ושצריך לאלתר לתקן את הנוהל?     

מיכאל אורן: אז אני רוצה קודם כל להסביר משהו לגבי זה, לפני הנוהל

מיכאל אורן:  משרד הבינוי והשיכון במסגרת החלטת הממשלה הוגדר שהוא אחראי על המיונים

מיכאל אורן:  כלומר, לא התאגידים עושים מיונים

אליהו (אלי) רביבו: שערורייה בפני עצמה, ניגע בזה עוד מעט

מיכאל אורן: רגע, אני רק אשלים

אליהו (אלי) רביבו: לא, אין בעיה

אליהו (אלי) רביבו:  שערורייה, בסדר?      

מיכאל אורן: בסדר

מיכאל אורן:  כדי להבטיח שמירה על זכויות העובדים, אגב, גם בהיבט הזה, נאמר במפורש שרק המשרד גם מממן את הנושא של המיונים

מיכאל אורן:  זאת אומרת שהמשרד שם מכיסו, הממשלה לא יושת העניין הזה של העלות על מקום אחר

מיכאל אורן:  היה פה הרבה מאוד שחקנים סביב השולחן

מיכאל אורן:  יש היגיון מאחורי הדבר, אני רגע רוצה להגיד

מיכאל אורן:  זה שאנחנו מבטיחים את המבחנים ואנחנו מבטיחים את המקצוענות של העובדים שמגיעים כאן, זה חשוב לכולנו ואנחנו בתמימות דעים פה בנושא הזה

אליהו (אלי) רביבו: מאה אחוז

מיכאל אורן: וגם חשוב לנו לוודא שעלויות המבחנים זה לא משהו שמושת אחר כך הלאה

מיכאל אורן:  בסדר?      

אליהו (אלי) רביבו: זה כדי למנוע ידיים זרות שמעורבות

אליהו (אלי) רביבו:  עדיין כל המנגנון שאת מדברת עליו נכון וצריך וחייב להתקיים, רק ניתן לדוגמה להעביר לגוף אחר שיוכל למיין ולבחון

מיכאל אורן: אז ברשותך

אליהו (אלי) רביבו: לדוגמה, הסתדרות

אליהו (אלי) רביבו:  יש פה נציגים מוכשרים, רציניים, מקצועיים, מסורים, זמינים, שיכולים לפנות את ההתאחדות מהעבודה הסיזיפית הזאת לבצע עוד עבודה קדושה וחשובה, שהם לא תמיד מספיקים לעשות אותה

מיכאל אורן: יש מקצועיות מסוימת נדרשת להליך המיונים

מיכאל אורן:  אני רגע אגיד, קודם כל לראות את צורך העבודה

מיכאל אורן:  המתווה של המיונים

מיכאל אורן:  והיה לנו פה חשוב להקפיד על זה

מיכאל אורן:  וחשוב לי להסביר גם את הרציונל, שהוא יישאר מקצועי כפי שהוא נעשה בהסכמים הבילטראליים בהיבט של המהות שלו

מיכאל אורן:  בסדר? אני לא עכשיו מדברת על הפרוצדורה והעלויות וההיבטים, אלא שנייה באיך נבחן העובד

מיכאל אורן:  אנחנו רוצים להבטיח את אותה איכות עובד שאנחנו מבטיחים בשגרה

אליהו (אלי) רביבו: ואת אומרת שרק הבוחנים של ההתאחדות יודעים לעשות את זה?     

מיכאל אורן: א' אני אומרת שיש חוות דעת משפטית ברורה שפה יש לי גם ייעוץ מאחוריי, רק לפרוטוקול, שאומרת שזה הספק הבלעדי כרגע של משרד הבינוי והשיכון לנושא הזה

אליהו (אלי) רביבו: גב' מיכל, את יודעת כמה קונספציות מתנפצות לנו מול הפרצוף?     

מיכאל אורן: אבל יש גם היגיון

אליהו (אלי) רביבו: בוודאי בחודשיים האחרונים

מיכאל אורן: אין בעיה

מיכאל אורן:  אבל יש גם היגיון מקצועי, עם כל הכבוד להסתדרות

אליהו (אלי) רביבו: תצטרכו לשכנע אותי מה ההיגיון המקצועי

מיכאל אורן: רגע, בשמחה

מיכאל אורן:  אבל אני רגע אגיד, ההסתדרות בסוף היא לא בוחנת שמגיעה לשטח ורואה בעיניים

אליהו (אלי) רביבו: למה לא?     

מיכאל אורן: כי יש בסוף מומחיות מסוימת לקבלנים

מיכאל אורן:  מה לעשות? שיודעים בשטח ובאים ומכירים ונמצאים וחלק ממנו ורואים עובד עם אוריינטציה ובלי אוריינטציה

מיכאל אורן:  גם אני נסמכת על הדבר הזה, גם לי זה קריטי, גם להם זה חשוב

מיכאל אורן:  הרעיון הזה של הגוף הזה שמכיר את השטח, יודע את הפעילות ועושה

מיכאל אורן:       אני באמת רוצה להגיד, אני לא מבינה למה זה חסם כל כך

אליהו (אלי) רביבו: אני אסביר למה זה חסם

אליהו (אלי) רביבו:  דוגמה אחת? דוגמה אחת, לא צריך הרבה

אליהו (אלי) רביבו:  לגישתי לא רק שנכון וצריך, הכרחי וזה פשע שעד היום לא הוקמו תאגידים וולונטריים בהתאחדות הקבלנים כדי לתת מענה לקבלנים קטנים

אליהו (אלי) רביבו:  הם לא יכולים להקים תאגיד וולונטרי, כך שהוא יוזיל את עלויות ההעסקה ובאופן ישיר יתגלגל לעלויות הבנייה והצמחת המשק, רק בגלל שהם גם הגוף הבודק

אליהו (אלי) רביבו:  מה לעשות? מה לעשות שלגישתי ואמונתי נציגי ההתאחדות, מוכשרים ככל שלא יהיו, לא נולדו מומחים יחידים

אליהו (אלי) רביבו:  לא קיבלו את זה תורה מסיני

אליהו (אלי) רביבו:  הם מוכשרים מאוד, הם בעלי מקצוע

אליהו (אלי) רביבו:  אני משוכנע שישנם עוד גופים שבקיאים ומקצועיים מספיק בשביל לעשות את זה

אליהו (אלי) רביבו:  ואם לא, נכשיר אותם

אליהו (אלי) רביבו:       אם ההסתדרות היא הגוף שמלמדת, משלימה ומבקרת עבודה בגובה – שזה מאוד מאוד חשוב ורגיש

אליהו (אלי) רביבו:  כי יותר חשוב לי שבן אדם יידע לעלות על במה ג'ימי או על פיגום, לבנות אותו נכון ולעבוד בו נכון ולרתום את עצמו נכון, מאשר אם הוא מחזיק את המסטרינה בזווית מספיק טובה כשהוא מרביץ הרבצת סמנטית

אליהו (אלי) רביבו:  ובכל זאת, הם עדיין הגוף המוסמך שעושה את זה

אליהו (אלי) רביבו:  למה הם יכולים לעשות את זה? יש לנו פה כמה גופים מההסתדרויות

אליהו (אלי) רביבו:  למה הם לא יכולים לקבל את ההסמכה? למה לא תבחנו אותם?      

יצחק מודעי: אדוני יושב-הראש, אני רוצה לתת דוגמה

אליהו (אלי) רביבו: בבקשה

מיכאל אורן: אבל אני אשמח רגע להשלים את ההתייחסות, ברשותך

יצחק מודעי: תני לי רק לתת דוגמה בבקשה

יצחק מודעי:  יש לנו קרן משותפת להסתדרות ולהתאחדות שקוראים לה הקרן לעידוד

יצחק מודעי:  אנחנו טובים מאוד בלהכשיר ישראלים, אלפים בשנה

יצחק מודעי:  יש אפשרות להוסיף את הקרן לעידוד שעושה הכשרות גם למיון עובדים זרים

יצחק מודעי:  לדוגמה

יצחק מודעי:  אנחנו מכשירים למעלה מ-10,000 עובדים כל שנה באמצעות הקרן

אליהו (אלי) רביבו: זאת אומרת שלהכשיר עובד מ-א' ועד ת', ישראלי, מספיק אחראיים

אליהו (אלי) רביבו:  אבל לבחון עובד שהוא כבר בעל מקצוע לא בטוח שהם מספיק מקצועיים

אליהו (אלי) רביבו:  זה מה שאתם אומרים לי במילים אחרות

אליהו (אלי) רביבו:  אבל בואי תמשיכי

מיכאל אורן: אני קודם כל חושבת שאין כרגע תחליף להתאחדות, ברמה של היכולת של המיונים במדינת ישראל, נכון לרגע זה

אליהו (אלי) רביבו: זאת אומרת שכל מה שאני מדבר עכשיו נופל על אוזניים ערלות?     

מיכאל אורן: לא, אני מסבירה רגע את עמדתי

אליהו (אלי) רביבו: את צריכה לנפץ עכשיו את מה שאני אומר לך

מיכאל אורן: אבל אני שנייה אגיד

אליהו (אלי) רביבו: אבל את צריכה להוכיח לי שאני טועה

מיכאל אורן: אבל לא נותנים לי כל כך להתבטא

אליהו (אלי) רביבו: לפני שאת קובעת קביעה כל כך מנדטורית שמבטלת את מה שאני אומר

אליהו (אלי) רביבו:  אני לא אומר כי אני אומר

אליהו (אלי) רביבו:  אני מביא הוכחה הלכה למעשה

אליהו (אלי) רביבו:  ישנו גוף, ישנה קרן, שהיום מכשירה אלפים רבים ובמצטבר עשרות אלפים, אם לא מאות אלפים, עובדים ישראלים

אליהו (אלי) רביבו:  מלמדת אותם מ-א' ועד ת' איך לעבוד

אליהו (אלי) רביבו:  היא מכשירה אותם

אליהו (אלי) רביבו:  היא מקובלת עלינו, אבל היא לא מקובלת עלינו כדי שהיא תבדוק עובד זר אם הוא כבר מקצועי מספיק? היא מכשירה אותם לעבודה בבטיחות בגובה, אבל לא בשביל לדעת אם הוא מחזיק פלס נכון?     

מיכאל אורן: אני מבקשת להתייחס

מיכאל אורן:  כי כשאנחנו יצאנו לתהליך של בחירת ספק לנושא הזה של מבחנים בחו"ל, היו שחקן שהגיש והוא נבחן

מיכאל אורן:  אחר כך, לאחר מכן עלו עוד קולות בהיסטוריה שבאו ואמרו אולי גם אנחנו יכולים

מיכאל אורן:  הנושא הזה ירד מהפרק

מיכאל אורן:  לא סתם ההתאחדות הוגדרה כספק יחיד

מיכאל אורן:  לא בהיבט הפרוצדורלי

אליהו (אלי) רביבו: למה? לא סתם, אז למה?     

מיכאל אורן: רגע, שנייה

מיכאל אורן:  אתה בעצם מבקש ממני עכשיו בזמן מלחמה שאני צריכה להפעיל ב-70 יום מהלך, במקום להשתמש בכלים העומדים לרשותי, שאני יודעת להפעיל היום בצורה מיטבית ומחר בבוקר לצורך העניין איציק פה, שהוא מכותבי המתווה המשותף המקורי, של איך המבחנים ייראו במקור, יודע שבוע הבא כבר לצאת למיין

מיכאל אורן:  אתה אומר לי עכשיו עזבי אותך מזה, לכי לפרוצדורה אחרת, שאת צריכה עכשיו להבין איך היא בנויה, מי האנשים שעושים את הפעילות הזאת

מיכאל אורן:  ובמשך החודש הקרוב אנחנו יכולים להמתין עם המיונים

מיכאל אורן:  כי זו המשמעות

מיכאל אורן:  לי יש חוזה מוגדר, ספק כרגע שאני יודעת להפעיל אותו

מיכאל אורן:  אז או אמירה ראשונה למצב הנקודתי הנוכחי עכשיו

מטי צרפתי הרכבי: יושב-הראש אומר שתמשיכי במתווה הקיים ותפתחי ערוצים נוספים

מיכאל אורן: את זה אני מוכנה לבדוק

מטי צרפתי הרכבי: תפתחי ערוצים נוספים

מיכאל אורן: שנייה

מיכאל אורן:  את זה אני לא סותרת, את זה אני מוכנה לבדוק בשמחה

אליהו (אלי) רביבו: מה יותר פשוט מלהגיד, מה יותר פשוט? אגב, זו הפכה להיות מנטרה שחלק גדול מהוועדות והמשרדים אומרים 'נכון, אבל ניגע בזה אחרי המלחמה'

אליהו (אלי) רביבו:  עד הרגע הזה את מסבירה עד כמה ההחלטה היא נכונה, צודקת, הכרחית ובלעדית ואת לא אומרת אוקיי, בואו נעזוב את זה רגע, ניגע בזה אחרי המלחמה

אליהו (אלי) רביבו:  מילה

אליהו (אלי) רביבו:  מילה את לא אומרת

אליהו (אלי) רביבו:  את רק מצודדת ומסבירה ומצדיקה עד כמה הקונספציה נכונה

אליהו (אלי) רביבו:  ואני מודיע לך שהיא שגויה

אליהו (אלי) רביבו:  ואני לא רוצה להתעכב על זה

מיכאל אורן: אין בעיה

אליהו (אלי) רביבו: בסדר? אני לא רוצה להתעכב על זה

מיכאל אורן: אין לי בעיה גם לבחון את זה ולחזור עם תשובה יותר מנומקת בעניין הזה, בסדר

מיכאל אורן:  אבל יש פה שנייה עניין של אני רוצה להפעיל גם את הכלים שיש לי כרגע ועומדים לרשותי

מיכאל אורן:  אני אומרת שלדעתי ההתאחדות הוא השחקן העיקרי, כי הנושא הזה כבר נדון ונבחן במספר אפיקים

מיכאל אורן:  אני אשמח לנמק את זה בצורה מסודרת אליך

אליהו (אלי) רביבו: תראי, אני חייב להודות משהו

מיכאל אורן: וגם לבחון מה שאתה מבקש

אליהו (אלי) רביבו: אני חייב להודות משהו, לפני שאת עונה לי על החלק הראשון של השאלה, כי זה יותר מהותי בעיניי

אליהו (אלי) רביבו:  אני מודה ומתוודה שבימים האחרונים, בין במודע ובין בלא מודע, אני מאתגר את ההתאחדות מאוד

אליהו (אלי) רביבו:  מאוד

אליהו (אלי) רביבו:  אני מוצא מדינות יעד להביא עובדים, בכמויות לא גדולות, במקומות שהם לא תכננו

אליהו (אלי) רביבו:  ולא הייתה פנייה אחת שלי שנענתה מצידם ב-'אין לי כוח אדם' או 'אני לא אספיק' או 'אני לא מגיע לשם'

אליהו (אלי) רביבו:  יש נכונות, יש רצון, יש כוונה כנה

אליהו (אלי) רביבו:  מגיע לכם על זה ישר כוח

אליהו (אלי) רביבו:  אני מודה שאם הגישה שלהם לא הייתה כפי שהיא מתקבלת, לא הייתי מחכה לאחרי המלחמה

אליהו (אלי) רביבו:  הנה, אני אומר את זה כאן על השולחן

אליהו (אלי) רביבו:  לכן מגיע לכם על זה ישר כוח עצום

אליהו (אלי) רביבו:       ועכשיו אני מבקש שתעני בקצרה לעניין המדרגה של ה-1,000

מיכאל אורן: רגע איציק, אני רוצה שנייה להגיד

מיכאל אורן:  מה שאמרת עכשיו הוא סופר חשוב וקריטי בעיניי

מיכאל אורן:  כי אני לא מרגישה שנושא המיונים פה הוא באמת צריך להיות החסם

מיכאל אורן:  ואני אסביר

מיכאל אורן:  אני עוד לא נתקלתי בסיטואציה שבה אני אמרתי צריך עכשיו, אני אמרתי לאיציק צריך כמה צוותים במקביל, הוא אמר נתארגן כמה צוותים במקביל

אליהו (אלי) רביבו: כן, זה מה שאמרתי בעצמי

מיכאל אורן: אני מחזקת את זה

מיכאל אורן:  אני מחזקת את זה ולכן אני רגע שנייה רוצה לבוא ולהגיד

מיכאל אורן:  אני לא חושבת שההתאחדות היותו עכשיו שחקן רתום, מגויס, שהכי מבין לדעתי וחש על בשרו

אליהו (אלי) רביבו: לא, לא, את זה אל תגידי לי

אליהו (אלי) רביבו:  אל תגידי לי 'הכי מבין'

מיכאל אורן: אוקיי

אליהו (אלי) רביבו: בסדר?     

מיכאל אורן: לא

מיכאל אורן:  מבין על בשרו

אליהו (אלי) רביבו: שום דבר לא הכי מבין

מיכאל אורן: מבין על בשרו על החוסר בכוח עבודה בענף, זו הייתה הכוונה

אליהו (אלי) רביבו: עדיין לא הכי

אליהו (אלי) רביבו:  הנה, אני אומר לך, עדיין לא הכי

מיכאל אורן: אבל מאוד, אבל נסכים על מאוד

אליהו (אלי) רביבו: מאוד

אליהו (אלי) רביבו:  אין בלעדיות לאף אחד

מיכאל אורן: בסדר

מיכאל אורן:  נסכים על מאוד

מיכאל אורן:  ולכן הוא מאוד מאוד מגויס ויפעל בצורה מאוד מאוד מהירה

מיכאל אורן:  העניין של ה-1,000 נקבע במקור כי יש לנו פרק זמן, אני עכשיו אסביר את הרציונל ואז אני רגע אגיד משהו נוסף אחריו

מיכאל אורן:  נקבע במקור, כי יש לנו כבר לא 90 יום, 70 יום לדעתי מאז שההחלטה, נהלים וכל הזה יצאו

מיכאל אורן:  להביא 10,000 עובדים במתווה הזה

מיכאל אורן:  וכולם, בניגוד למתווים אחרים, צריכים לעבור מבחנים

מיכאל אורן:  ולכן יש משמעות למסה קריטית של עובדים שאפשר לעשות בפרק זמן קצר ובמקביל כדי להביא את ה-10,000 עובדים האלה

מיכאל אורן:  לכן אנחנו אמרנו שיהיה 1,000 נרשמים ממדינה

מיכאל אורן:  ואנחנו, כמשרד הבינוי והשיכון שמממן ועושה את הלוגיסטיקה ויעשה את כל הדברים האלה בשמחה גדולה, כי הוא רואה בזה חשיבות גדולה, מאמין בדבר הזה

מיכאל אורן:       רוצים לאתגר את המספר, מגיעים למספרים אחרים? אני לא אומרת, נבחן את זה

מיכאל אורן:  יש שולחן אתמול שהתכנס, אוקיי? עם המנכ"ל, עם רשות האוכלוסין, עם משרד החוץ

מיכאל אורן:  והוא עכשיו מנהל שנייה לנסות להבין איפה יש חסם

מיכאל אורן:  אני עוד לא נתקלתי בסיטואציה שמישהו בא ואומר לי, הוא צריך להגיד לי, כי אנחנו אחראים, המשרד אחראי על המתווה, אנחנו מממנים את זה

מיכאל אורן:  שוב, הסברתי מאיזה סיבות המשרד הוא הגורם המממן והגורם המפעיל

אליהו (אלי) רביבו: עוד לא נתקלת בזה כחסם?     

מיכאל אורן: רק בערך - - -     

אליהו (אלי) רביבו: עוד לא נתקלת בזה כחסם?      

מיכאל אורן: למה?     

אליהו (אלי) רביבו: משום כבודך אני לא רוצה לענות לך עכשיו בפורום הרחב

מיכאל אורן: לא, אני מתכוונת - - -     

אליהו (אלי) רביבו: משום כבודך

אליהו (אלי) רביבו:  עצרי את זה פה

אליהו (אלי) רביבו:  אם את לא נתקלת בזה כחסם אז משום כבודך אני לא רוצה עכשיו לענות לך

אליהו (אלי) רביבו:  תקשיבו, תקשיבו

אליהו (אלי) רביבו:  טוב, חברי הכנסת, הואיל וחלקכם לא נמצאים פה באופן שוטף בדיונים, אז אני רוצה טיפה יותר להכניס אתכם לאירוע

אליהו (אלי) רביבו:  אז כידוע, יש החלטה לאור המצוקה בצל ימי המלחמה ולאור הנזקים הרבים בענף הבנייה לזרז הבאת עובדים שלא במסגרת הסכמים בילטראליים, גם לענף הבניין

אליהו (אלי) רביבו:  ענף הבניין זה הוקצב ל-10,000 ותוך 90 יום

אליהו (אלי) רביבו:  ההחלטה שהתגבשה ונחלטה כהחלטה הוא שהמינימום יהיה 1,000 עובדים בכל מדינה ובכל בקשה

אליהו (אלי) רביבו:  זאת אומרת, אתה רוצה, אתה מגיש בקשה

אליהו (אלי) רביבו:  אם אתה רוצה עכשיו להביא משלוש מדינות אתה צריך למצוא לי 3,000

אליהו (אלי) רביבו:  אתה רוצה להביא ממדינה, 1,000

אליהו (אלי) רביבו:  לא פחות

מטי צרפתי הרכבי: וזה חייב להיות מאותו ספק, מאותו קבלן?     

אליהו (אלי) רביבו: תקשיבו, תראו אבסורד

אליהו (אלי) רביבו:  תראו מה זה אבסורד

אליהו (אלי) רביבו:  מה אנחנו אומרים? רק הגדולים והחזקים, רק אלה שיש להם 1,000

אליהו (אלי) רביבו:  זאת אומרת שאין להם אף עובד שעובד אצלם היום

אליהו (אלי) רביבו:  כי אם בן אדם יש לו 1,000 והוא כבר מעסיק 200 אז יש לו להעסיק 800 עוד במכסה שלו, נכון? הוא לא יכול לגשת

אליהו (אלי) רביבו:  הוא לא יכול לגשת

אליהו (אלי) רביבו:  1,000

מיכאל אורן: שיבוא וידבר

אליהו (אלי) רביבו: באחד הדיונים הקודמים שאלתי למה לא לפנות לעוד מדינות במקביל, לא רק אלה שיש לנו איתם הסכמים בילטראליים

אליהו (אלי) רביבו:  והבאתי לדוגמה את רומניה

אליהו (אלי) רביבו:  רומניה, הייתה שולחת לפה עובדים, רציניים, חרוצים, נכונים, מגויסים, שמסכימים לבוא בימים האלה לעבוד פה

אליהו (אלי) רביבו:  למה לא להביא מהם? ואז קיבלתי כל כך הרבה הצהרות מכל בעלי העניין שאין ברומניה

אליהו (אלי) רביבו:  אין

אליהו (אלי) רביבו:  והסבירו לי גם באופן כל כך מנומק ומלומד שרומניה, מאז שהגוש האירופאי מאפשר העברה הם מעדיפים לעבוד קרוב לבית בהרבה יותר כסף

אליהו (אלי) רביבו:  ואני ידעתי שזה לא נכון, אבל לא הייתי מספיק ממוסמך

אליהו (אלי) רביבו:  אני מודה

אליהו (אלי) רביבו:  לא הייתי מספיק ממוסמך

אליהו (אלי) רביבו:  ואז אני הודעתי, כולל השבוע בדיון ביום ראשון בלשכת המסחר שעל כל אחד שאני מוצא זה פחות 1,000 שהם יבקשו, זה פחות 100 שהם יבקשו

אליהו (אלי) רביבו:  הפלא ופלא, תוך 45 דקות מאז שסיימנו את הישיבה, עמדתי על רשימה לא גדולה במיוחד, לא באמת כמו שהם רגילים, מרומניה, שאין בהם אף עובד אחד, ומצאתי 800

אליהו (אלי) רביבו:       עכשיו אני שואל אתכם שאלה

אליהו (אלי) רביבו:  לצד כל המגבלות במשאבים, עברו שבועיים מאז שהמתווה הזה יצא לדרך ואושר, שבועיים

אליהו (אלי) רביבו:  בשבועיים האלה אנחנו כל כך עסוקים, אנחנו יכולים להמשיך להיות עסוקים גם בשאר הימים המועטים שנשארו, להמשיך לחפש רק 1,000 לפחות

אליהו (אלי) רביבו:  נשרוף את הימים האלה מבלי שאנחנו מביאים עובדים, כשבזמן הזה אנחנו יכולים להביא 200 מפה ו-300 מפה ו-500 מפה ו-800 משם

אליהו (אלי) רביבו:  אבל לא, אנחנו רוצים מרוכז

אליהו (אלי) רביבו:  בזמן הזה אנשי ההתאחדות ימשיכו לחפש את ה-1,000 וגם נציגיו במשרד השיכון

אליהו (אלי) רביבו:  אבל נפספס את ה-200 פה ו-300 פה

אליהו (אלי) רביבו:  כאילו ש-200 עובדים זה משהו שלא באמת סופרים אותו כחשוב והכרחי

אליהו (אלי) רביבו:  סתם ככה רציתי להכניס אתכם לאירוע ולהסביר לכם עד כמה השערורייה היא כל כך גדולה

אליהו (אלי) רביבו:  ואגב, תתפלאו, את זה משום מה הגב' מיכל ארן לא זכרה להסביר ולציין

מיכאל אורן: לא, אני אשמח - - -     

אליהו (אלי) רביבו: שנייה, אני רק אסיים, גברתי

אליהו (אלי) רביבו:  אבל הדרישה למינימום 1,000, אני רוצה לעשות לכם איזה שהוא שאלון טריוויה

אליהו (אלי) רביבו:  מאיפה הגיעה הדרישה ל-1,000?     

מיכאל אורן: מההתאחדות

אליהו (אלי) רביבו: מהתאגידים

מיכאל אורן: לא, מההתאחדות

אליהו (אלי) רביבו: מההתאחדות

מיכאל אורן: לא מהתאגידים

אליהו (אלי) רביבו: מהתאגידים וההתאחדות

מיכאל אורן: לא, לא

מיכאל אורן:  אך ורק מההתאחדות

אליהו (אלי) רביבו: תראי, אתם קיבלתם מההתאחדות, כי הטלפון האדום יושב אצלם

אליהו (אלי) רביבו:  אבל הם לא היחידים שזה ברצון שלהם

אליהו (אלי) רביבו:  עכשיו, אנחנו בימים שאנחנו נאבקים על קיומנו ועל עצמאותנו ועל החוסן הלאומי שלנו, אנחנו עוסקים עכשיו באיך אנחנו בונים את בניין הקרטל, תחת המשמרת שלנו

מיכאל אורן: אני אשמח אבל ברשותך, חבר הכנסת, אני יכולה? אני רק רוצה להבהיר כמה נקודות

מיכאל אורן:  אחד, זה לא תאגיד אחד ל-1,000 עובדים לתאגיד, זאת אומרת זה התאגדות

אליהו (אלי) רביבו: זה התאגדות של כמה תאגידים

אליהו (אלי) רביבו:  אני רציתי לחסוך את זה ממך

אליהו (אלי) רביבו:  אני רציתי לחסוך את הביזיון הזה ממך

אליהו (אלי) רביבו:       יש הבדל אם כמה תאגידים, חה"כ דוידסון, אם כמה תאגידים ברצונם החופשי והלא מאולץ רוצים להתאגד ולעשות מבחנים ומיונים ביחד לבין זה שאני מאלץ אותם

מיכאל אורן: אני לא מאלצת אותם

אליהו (אלי) רביבו: תראו, כמה עובדים כל תאגיד יכול להביא?     

מיכאל אורן: יש תאגידים שיכולים להביא גם 1,000 וגם 2,000

מיכאל אורן:  נכון, יש כאלה שלא

אליהו (אלי) רביבו: חברים, חברים, בואו, תעצרו

אליהו (אלי) רביבו:  ההיתר לכל תאגיד עומד על 1,000? כן או לא?      

מיכאל אורן: כן

אליהו (אלי) רביבו: תודה

קריאה: לא

קריאה: לא, יש תאגידים יותר קטנים גם

אליהו (אלי) רביבו: חבר'ה, אני מדבר על פול

אליהו (אלי) רביבו:  1,000

אליהו (אלי) רביבו:  זה מוגבל ל-1,000

אליהו (אלי) רביבו:  אל תלמדו אותי ואל תבלבלו אותי

אליהו (אלי) רביבו:  מוגבל ל-1,000

אליהו (אלי) רביבו:  זאת אומרת שאם ישנם תאגידים, אם אינם קיימים תאגידים שלא מיצו אף עובד משלהם, אם אינם, האפשרות היחידה להביא עובדים היום במסגרת המהירה זה חיבור בין כמה תאגידים

אליהו (אלי) רביבו:  אתה מבין את זה אחרת או לא? אני לא מבין את זה אחרת

אליהו (אלי) רביבו:  אם המקסימום זה 1,000 וכל אחד מהתאגידים הקיימים מיצה אחוז מסוים, אחוז מסוים

אליהו (אלי) רביבו:  מספיק שהוא מיצה 5% הוא חייב איתו עוד תאגיד

אליהו (אלי) רביבו:  כפיתי עליו להתאחד או לא?     

סימון דוידסון: כן

אליהו (אלי) רביבו: יופי

אליהו (אלי) רביבו:  שם אני רוצה להילחם

אליהו (אלי) רביבו:  עכשיו יש לך רשות דיבור קצרה

מיכאל אורן: אני רוצה להשלים את האמירה

מיכאל אורן:  קודם כל, ההמלצה הגיעה מההתאחדות ולא מהתאגידים, ואנחנו בשיח עם ההתאחדות, כי זה הספק שלנו למבחנים במדינות השונות

מיכאל אורן:  אנחנו גם שומעים את השטח בהקשר הזה

מיכאל אורן:  זו אמירה ראשונה

סימון דוידסון: רגע, אבל מי שעובד מול התאגידים זה ההתאחדות

מיכאל אורן: לא, לא

מיכאל אורן:  אני בנושא מתווה המבחנים עבדתי מול ההתאחדות

מיכאל אורן:  ההתאחדות הוא השחקן שאיתו אני עושה

סימון דוידסון: כשהתאגיד רוצה להביא עובדים, אתה מאשר לו את מי להביא

יצחק מודעי: לא

מיכאל אורן: לא, מה פתאום

מיכאל אורן:  הוא לא מאשר

מיכאל אורן:  רשות האוכלוסין מאשרת את מי

יצחק רבין: ממש לא

יצחק רבין:  זה לא עובד ככה

אליהו (אלי) רביבו: חה"כ דוידסון

אליהו (אלי) רביבו:  הסדר הוא כזה: התאגיד מאתר רשימת עובדים פוטנציאליים

אליהו (אלי) רביבו:  רשות האוכלוסין, מנהל עובדים זרים, הגדילה ראש ובשביל לסייע אפשרה בדיקה מקדימה, כדי לדעת אם יש טעם למיין אותם

אליהו (אלי) רביבו:  וגם הגבילה את עצמה ואתגרה את עצמה לעד 48 שעות לטובת בדיקה מקדימה

אליהו (אלי) רביבו:  לאחר שהיא אישרה את אותה כמות זה עובר להתאחדות

אליהו (אלי) רביבו:  ההתאחדות מבצעת מיונים

אליהו (אלי) רביבו:  ולאחר שהיא מאשרת את העובדים שהתמיינו זה חוזר למנהל האוכלוסין, שאמור להבריק, להנפיק את אותה אשרת עבודה

אליהו (אלי) רביבו:  זה הסדר

אליהו (אלי) רביבו:  ואז זה מגיע לתאגידים והתאגידים מעבירים אותם לקבלנים

אליהו (אלי) רביבו:       ברשותכם, עוד מעט את ממשיכה לדבר, כי יש לך פה עוד כמה שאלות שאת צריכה להתייחס אליהן

מיכאל אורן: אין בעיה

מיכאל אורן:  אני רק אגיד, אם רוצים עכשיו, קודם כל הנושא הזה של יציאה לדרך למתווה זה לא מלפני שבועיים, הלוואי

מיכאל אורן:  בסדר? היה פה איזה תהליך בדרך עד שהתחלנו לצאת לדרך

אליהו (אלי) רביבו: למה כשאני רוצה לעשות לכם הנחות את מאלצת אותי?     

מיכאל אורן: כי אני אומרת את הדברים כהווייתם

מיכאל אורן:  אני לא מנסה עכשיו לייצר איזה מציאות אחרת

מיכאל אורן:  זו המציאות

מיכאל אורן:  המציאות שהתחלנו לצאת לדרך לא מזמן

מיכאל אורן:  בסדר? זו אמירה אמיתית

מיכאל אורן:  היא לא אמירה עכשיו מתייפייפת

מיכאל אורן:  אז זו אמירה ראשונה

מיכאל אורן:  ולכן אם יש עכשיו, וזה חשוב לי להגיד, גופים שיש להם 800 עובדים והם רוצים לבוא ולהגיד לנו יש לנו 800 עובדים, הם מוזמנים לבוא

מיכאל אורן:  אני לא אומרת עכשיו זה הכול

אליהו (אלי) רביבו: אני אסביר לך

אליהו (אלי) רביבו:  כשתאגיד הצליח למצוא רק 320 עובדים, כמות פשוט, לא, בעיניהם זה כלום

אליהו (אלי) רביבו:  זה כלום

אליהו (אלי) רביבו:  אם אומרים מינימום 1,000, 320 זה כלום

מיכאל אורן: זה לא כלום

אליהו (אלי) רביבו: אם זה לא כלום, תבטלו את המדרגות

אליהו (אלי) רביבו:  אין מדרגות

מיכאל אורן: אבל אז מה אני עושה?     

אליהו (אלי) רביבו: אנחנו לא נתחיל מלמעלה, נתחיל מלמטה

אליהו (אלי) רביבו:  אתה תגיש בקשה ואנחנו נפעיל שיקול דעת

אליהו (אלי) רביבו:  ואם אתה מבקש ממדינה שהיא לא מוכרת כיצואנית של כוח אדם איכותי לאותו ענף ואתה מבקש בשביל 20-30 אתה לא בראש סדר העדיפות שלי

אליהו (אלי) רביבו:  אבל אתה יכול להגיש על כל כמות

אליהו (אלי) רביבו:  ואם יש לך 200, כמות מעולה, תגיש, נדון בה

אליהו (אלי) רביבו:  כי יכול להיות שמדינה, אני גם מבין ש-200 מרומניה זה לא כמו 200 מקולומביה, מבין

אליהו (אלי) רביבו:  על זה מפעילים שיקול דעת

אליהו (אלי) רביבו:  אבל לא מתחילים עם מדרגה

אליהו (אלי) רביבו:  כי כשאתה מתחיל עם מדרגה לא נתת שום אינסנטיב לאותו תאגיד להתחיל לחפש, לכתת רגליים ולחפש

מטי צרפתי הרכבי: זה חשוב

מטי צרפתי הרכבי:  לעודד

אליהו (אלי) רביבו: בדיוק

מיכאל אורן: טוב, אני אחזיר את זה לשולחן אצלנו, אין בעיה

אליהו (אלי) רביבו: אני מבקש לזמן פגישה בהולה אצלכם

אליהו (אלי) רביבו:  אני רוצה להיות נוכח בה

אליהו (אלי) רביבו:  בסדר? בהולה

אליהו (אלי) רביבו:  מבחינתי אם אפשר עוד היום, כל שעה

מיכאל אורן: אדבר עם המנכ"ל, אין בעיה

אליהו (אלי) רביבו: אוקיי, תודה

אליהו (אלי) רביבו:  בבקשה, בתמצות, כי אני רוצה להעביר לחבריי חברי הכנסת את רשות הדיבור

יצחק רבין: מאוד בתמצות

יצחק רבין:  יצחק גורביץ התאחדות הקבלנים

יצחק רבין:  קודם כל, אין לנו ואנחנו לא רוצים שום מונופול בנושא של המיונים

יצחק רבין:  התהליך התחיל בזה שב-2012 מדינת ישראל אמרה אנחנו נביא עובדים זרים לענף הבנייה

יצחק רבין:  אמרנו להם על בסיס מה תביאו? על בסיס תעודות

יצחק רבין:  עכשיו, מה לעשות? בענף הבנייה לא כל אחד יש תעודות והגיעו לפה עובדים לא מתאימים

יצחק רבין:  הצענו להם והקמנו על חשבוננו אתר בבולגריה, להראות מה מביאים

יצחק רבין:  עכשיו, החשיבות של המיונים והחשיבות של הכמויות הם בכך שהמיונים האלה הם אוניברסליים וורסטיליים

יצחק רבין:  הכוונה שעובד שעובר את המבחן הזה יכול לעבור בכל אתר בנייה, לא משנה מי הקבלן

יצחק רבין:  לא משנה אם בונים מגורים או בונים גשר, לא משנה

יצחק רבין:  עצם העובדה שהם עוברים את התהליך הזה

אליהו (אלי) רביבו: אגב, בנקודה הזאת הסיומת שלך טיפה צורמת לי

אליהו (אלי) רביבו:  בונה גשר, גשר זה תשתיות

אליהו (אלי) רביבו:  בסדר? תבודדו

אליהו (אלי) רביבו:  אני מבקש, בסדר, אז בואו תבודדו

יצחק רבין: אין בעיה

מטי צרפתי הרכבי: יש הכשרה גם או רק מיונים?     

אליהו (אלי) רביבו: מיונים

יצחק רבין: מיונים

יצחק רבין:  אנחנו מביאים עובדים

יצחק רבין:  עכשיו, היתרון של המיונים קודם כל זה לא צוותים שלנו, זה מנהלי עבודה של חברות הבנייה כולם שנרתמים לתהליך הזה

יצחק רבין:  היתרון של המיונים זה שלכל העובדים שעובדים באתר בנייה, כמו שאתה ראית בסיור שעשית, יש הרבה עובדים מכל מיני מדינות, אבל יודעים לעשות את העבודה

אליהו (אלי) רביבו: מדברים באותה שפת עבודה

יצחק רבין: בדיוק, כולם יודעים לעשות את אותה עבודה

יצחק רבין:  זאת אומרת שזה ממש אוניברסלי

יצחק רבין:  הרי לא כולם עובדים סינים ולא כולם אוקראינים

יצחק רבין:  לגבי, אנחנו שוב אומרים, אם יש ספק אחר שעושה את הסוגייה הזאת אין לנו שום חובה

יצחק רבין:  מה שכן יש לנו, את החובה המקצועית

יצחק רבין:  החובה המקצועית בכך שהעובד יתאים לקבלן

יצחק רבין:  אחרת אנחנו גורמים נזק לעובד, שעוזב משפחה, עוזב את הכול, אולי עוזב גם מקום עבודה

יצחק רבין:  מגיע לארץ והוא לא מתאים

יצחק רבין:  אז מה עושים? מחזירים אותו

יצחק רבין:  לא יעזור, זה אחריות

יצחק רבין:  כשאתה מגיע למיונים אתה רואה שמגיעים העובדים עם המשפחות שלהם ועם הילדים כי מבחינתם זה עתיד

יצחק רבין:  זה לא טריוויאלי, זה אחריות

יצחק רבין:       אגב, היה מאוד קל לבוא ולהגיד שכל אחד יבוא

יצחק רבין:  ואני אומר לך חה"כ רביבו, שכל קבלן יביא את העובדים, כמו שהיה בעבר

יצחק רבין:  אני מבין שיש בזה קושי

סימון דוידסון: מה, למה אתה מבין שיש בזה קושי? למה אתם לא נלחמים על זה?     

יצחק רבין: אנחנו נלחמים על זה

סימון דוידסון: כדי שקבלנים יוכלו להביא את העובדים הטובים, מה שהם רוצים

יצחק רבין: א', אתה צודק

סימון דוידסון: למה אתם נותנים את הכוח לתאגידים?     

יצחק רבין: לימדו אותי האם לריב עם השומר או לאכול את הענבים ואני בוחר לאכול את הענבים

סימון דוידסון: לא, אבל אתם צריכים להגיד מה הדרישה שלכם, אתם התאחדות

יצחק רבין: כי יושבים פה אנשים שיגידו שכל קבלן כזה הוא מושחת והוא גובה כסף וכו'

יצחק רבין:  ומן סתם זו הדעה הרווחת ואני לא אציין אפילו שמות ומשרדי ממשלה שככה מתייחסים אליהם

סימון דוידסון: בסוף הקטנים נעלמים ונגמרים

סימון דוידסון:  והחזקים שולטים

סימון דוידסון:  זה מה שקורה

יצחק רבין: אני אמרתי לחה"כ רביבו

סימון דוידסון: היום? אתה יודע כמה יפשטו בחודשיים הקרובים?      

יצחק רבין: מי שמממן את השכר שלי, 70% זה קבלנים קטנים

סימון דוידסון: עוד מעט לא יהיה לך שכר אז

יצחק רבין: יכול להיות

סימון דוידסון: כי הם לא יעבדו

סימון דוידסון:  הם לא יעבדו

קריאה: אני ביטלתי את הוראות הקבע

יצחק רבין: רגע

יצחק רבין:  יכול להיות, אבל אני משרת אותם

סימון דוידסון: אבל אתה יודע שזה מה שיקרה

סימון דוידסון:  נכון? אתה יודע

יצחק רבין: הגדולות לא צריכות אותי, בינינו

סימון דוידסון: מה זאת אומרת הקטנות?     

אליהו (אלי) רביבו: הגדולות לא זקוקות לו

אליהו (אלי) רביבו:  תכף אני אסביר

סימון דוידסון: כי הם יש להם תאגיד, יפה

יצחק רבין: לא, לא, לא קשור לתאגיד

יצחק רבין:  יש להם את העוצמות שלהם, את עורכי הדין שלהם

יצחק רבין:  לא צריכים אותי

מטי צרפתי הרכבי: אבל המיונים אצלך?      

יצחק רבין: לא, לא אצלי

מטי צרפתי הרכבי: לא, אבל היום, היום המיון אצלך

יצחק רבין: אבל כשאני ממיין עובד והוא יגיע לקבלן קטן לצורך העניין הוא יגיע בדיוק כמו שהוא מגיע לקבלן גדול

יצחק רבין:  עוד דבר שהוא חשוב, המיונים שאנחנו עושים הם אנונימיים

יצחק רבין:  אני לא יודע מי העובד שמגיע אליי

יצחק רבין:  אני לא יודע מה השם שלו, לא מעניין אותי

יצחק רבין:  ממש לא מעניין אותי

יצחק רבין:  הוא מקבל מספר, לא שואלים אותו מה השם וכו'

אליהו (אלי) רביבו: יצחק, מכובדי, תקשיב

אליהו (אלי) רביבו:  שלא ישתמע פה חלילה משהו שאני לא מכוון אליו

אליהו (אלי) רביבו:  כי כשאני רוצה לומר משהו אני מבטא אותו באופן מאוד מאוד ברור

אליהו (אלי) רביבו:  אתה לא הבעיה פה

יצחק רבין: לא, לא

אליהו (אלי) רביבו: אתה לא הבעיה פה

אליהו (אלי) רביבו:  אבל אם אנחנו נכוון את ההתאחדות בצורה נכונה אתם תהיו פתרון

אליהו (אלי) רביבו:  אוקיי? כי אני אדאג לכך שאתם תקימו, אני כבר סיכמתי את זה עם ראול, וגם איתך, אתם תקימו כשאנחנו נוריד את החסם הזה, תקימו תאגידים וולונטריים שיתנו מענה לקבלנים הקטנים

קריאה: הם נופלים

קריאה:  הם פשוט נופלים בין הכיסאות

אליהו (אלי) רביבו: למה הם לא יכולים עדיין להקים תאגיד וולונטרי? חד משמעית כן

אליהו (אלי) רביבו:  שלא יהיה ניגוד עניינים, ודאי שכן

רוני פנחס: אדוני יושב-הראש, קבלני השיפוצים שהיום מקצים להם עובדים פלסטינים, קבלני השיפוצים

אליהו (אלי) רביבו: אנחנו תכף נוגעים בפלסטינים, שנייה

רוני פנחס: לא, לא, שנייה, שנייה

רוני פנחס:  מה שרציתי להגיד שהיום, נכון להיום, קבלני שיפוצים נותנים להם הקצאה לעובדים פלסטינים

אליהו (אלי) רביבו: לא, כבר טיפלתי בשיפוצים

רוני פנחס: יופי

רוני פנחס:  אבל הם לא מקבלים עובדים זרים בגלל שהם קבלנים קטנים

אליהו (אלי) רביבו: לא, לא, טיפלתי בזה כבר

יצחק רבין: עכשיו רק הערה אחרונה

יצחק רבין:  אנחנו למה אמרנו? אנחנו מתאבדים על הסוגייה הזאת ואנחנו יכולים גם למיין 500 ביום

יצחק רבין:  אבל להוציא צוות של שבעה אנשים על יום אחד עבודה שאני יכול לרכז מאמץ

יצחק רבין:  תבינו שהעובדים הללו מתפזרים אצל כולם

יצחק רבין:  אבל אם מגיעה קבוצה קטנה מאיזה שהיא מדינה ואין לי שום בעיה, מכל מדינה, גם מבחינת העובד זה יהיה לא נכון

יצחק רבין:  אבל לצורך העניין, אם לא עושים מקצועיים מי שייפגע ראשון זה העובד

יצחק רבין:  שלא יהיה לכם ספק

יצחק רבין:  אם הוא לא מתאים לקבלן הוא יגיד לתאגיד קחו את העובד בחזרה

אליהו (אלי) רביבו: ברור

אליהו (אלי) רביבו:  ברור מאליו

מיכאל אורן: לנו הייתה הצעה על הפרק, אדוני, לנושא הקטנים

מיכאל אורן:  היא לא עברה, כי זה, אבל אנחנו רצינו בהתחלה להגיד אולי יש דרך להקצות

מיכאל אורן:  לתת איזה יתרון לקטנים כמה ימים לגשת קודם

אליהו (אלי) רביבו: דיברנו על זה באחד הדיונים

אליהו (אלי) רביבו:  דיברנו על זה

אליהו (אלי) רביבו:  שתהיה הגבלה של עד 10 עובדים לקבלן, זה מגדיר אותו כקבלן לא גדול

אליהו (אלי) רביבו:  דיברנו על זה, אני הצפתי את זה

מיכאל אורן: רצינו לעשות

יצחק רבין: הצענו וסורבנו

אליהו (אלי) רביבו: טוב, אוקיי, אז אנחנו ניגע גם בזה

יצחק רבין: חצי מהם הולכים לקבלנים קטנים

אליהו (אלי) רביבו: חה"כ מטי

מטי צרפתי הרכבי: תודה

מטי צרפתי הרכבי:  קודם כל אני רוצה להודות לך, יושב-הראש, על זה שהנושא כל כך חשוב ואני יודעת שאתה עושה הרבה ישיבות

מטי צרפתי הרכבי:  ואני חושבת שזה גם מתקדם, כי אנחנו בפתרונות

מטי צרפתי הרכבי:  אולי לא בפתרונות הכי מושלמים, אבל אנחנו כבר בפתרונות

אליהו (אלי) רביבו: מטייבים אותם

מטי צרפתי הרכבי: כן

מטי צרפתי הרכבי:  בבניין ציון ננוחם, תרתי משמע

מטי צרפתי הרכבי:  כל הכבוד, אני פחות מבינה בתחום הבנייה

מטי צרפתי הרכבי:  אני רגע רוצה אולי לומר, לשאול כמה שאלות בתחום החקלאות את עו"ד ענבל משש

אליהו (אלי) רביבו: אז אני רק אומר לך שאת נכנסת לשלב הבא של הדיון

אליהו (אלי) רביבו:  אבל זה בסדר שתתחילי

אליהו (אלי) רביבו:  אין בעיה, תתחילי

אליהו (אלי) רביבו:  אין בעיה, מקסימום אני אייתר חלק מהנושאים

מטי צרפתי הרכבי: בעיון בנוהל הזמני או המזורז הזה, שוב, בלוגיקה של הקריאה העובד צריך להיות בריא פיזית ונפשית ואינו סובל ממחלות כרוניות

מטי צרפתי הרכבי:  ואחר כך בפירוט של המסמכים כתוב אישור ממדינת המוצא שהוא בריא נפשית והוא יכול לעבוד פיזית בחקלאות

מטי צרפתי הרכבי:  נראה לי שצריך להיות שגם אין לו שום מחלות כרוניות

מטי צרפתי הרכבי:  זאת אומרת איזה שהוא דיוק של האישור הרפואי

מטי צרפתי הרכבי:  כן? שהאישור הרפואי יכלול גם שהוא לא סובל ממחלות כרוניות

ענבל משש: כן, רשום לפי טופס שיפורסם

ענבל משש:  כן, יש, יש

מטי צרפתי הרכבי: כי בפתיח כתוב רק כשירות רפואית

מטי צרפתי הרכבי:  כתוב כאן למעלה "בעל ניסיון משמעותי בעבודה בחקלאות"

מטי צרפתי הרכבי:  אני לא כל כך בטוחה, יש הרבה מאוד

מטי צרפתי הרכבי:  צריך להתייעץ אולי עם הסקטור החקלאי

מטי צרפתי הרכבי:  הרבה מאוד מהעבודות צריך להיות כשיר פיזית, אבל בדרך כלל ההכשרה החקלאית שנדרשת לקטוף מלפפונים בחממה זה יכולת לעבוד בחום ובקור

מטי צרפתי הרכבי:  אבל לא נדרשת איזה הכשרה או ניסיון משמעותי לעבודה בחקלאות

מטי צרפתי הרכבי:  אז אולי לדייק את זה, עם איזה נכונות לעבודה פיזית מאומצת

אליהו (אלי) רביבו: אני דווקא גורס שונה ממך ועד כדי כך שעו"ד משאש הייתה לפני שבוע ומשהו בנסיעת עבודה בסרילנקה אני ביקשתי ממנה ואני מודה לה שוב פעם על זה שהיא נעתרה ויצאה לשטח עצמו לחממות, לבדוק

אליהו (אלי) רביבו:  אני אסביר למה

אליהו (אלי) רביבו:  לא רק שבן אדם צריך להיות בריא וחזק וחסון ולא רק שהוא צריך להיות חקלאי, הוא צריך להיות חקלאי שמורגל לעבוד בתנאי עבודה בישראל

אליהו (אלי) רביבו:  כי אם יגיע בן אדם שרגיל לעבוד באזור הררי, ירוק, נעים והוא יגיע לעבוד באזור צחיח כמו בערבה, לא בטוח שהוא ישרוד

אליהו (אלי) רביבו:  ואני רוצה שיהיו מינימום נטישות בעקבות חוסר התאמה

אליהו (אלי) רביבו:  יוכל להעיד על זה ידידי יענקל'ה

מטי צרפתי הרכבי: אבל ניסיון משמעותי בחקלאות?     

אליהו (אלי) רביבו: לא אמרנו משמעותי

אליהו (אלי) רביבו:  שבן אדם, רואים שבן אדם עסק - - -     

מטי צרפתי הרכבי: קוראים לזה אצבע ירוקה

מטי צרפתי הרכבי:  צריכה להיות לו אצבע ירוקה, אבל ניסיון משמעותי בחקלאות? אני אשמח לשמוע

ענבל משש: אחד, יש לי פחות ניסיון בחקלאות משלך, אז אני מקבלת מה שאת אומרת

ענבל משש:  אבל זה הוטמע לבקשת החקלאים

ענבל משש:  אז אם החקלאים רוצים רק עובד שהוא בריא, אנחנו נתאים את הדרישות שלנו

רן לביא: זה בא בעקבות זה שהגיעו הרבה מאוד עובדים שהיו לא מוכשרים לעבודה

רן לביא:  גם פיזית, אגב

מטי צרפתי הרכבי: נכון

מטי צרפתי הרכבי:  אני יכולה לומר לך שברגע שפתחו אזורים גיאוגרפיים, בהתחלה כשהגיעו מהאזורים הכפריים אז הם מורגלים לעבודות קשות

מטי צרפתי הרכבי:  אם זה חקלאות, אם זה בניין, הם רגילים לעבוד בתנאים קשים

מטי צרפתי הרכבי:  ואז כשהתחילו להגיע עירוניים אז הם פחות

מטי צרפתי הרכבי:  אני רק ככה מסייגת שבעבודה בחקלאות אתה צריך תכונות אופי מסוימות

מטי צרפתי הרכבי:  ונחישות וכושר פיזי, לאו דווקא הניסיון בלקטוף את העגבנייה

מטי צרפתי הרכבי:  זה לא נדרש

מטי צרפתי הרכבי:  נדרש איזה שהם תכונות מסוימות

ענבל משש: הנציגות פה, אם הם יסכימו שאני אוותר על זה, אז בבקשה אני אעשה את זה

ענבל משש:  אין בעיה

מטי צרפתי הרכבי: לא, אני קטונתי

מטי צרפתי הרכבי:  אם הארגונים החקלאיים חושבים שזה צריך להיות

יעקב מושקוביץ: אנחנו מאוד מאוד נשמח לשתף פעולה

ענבל משש: זה גם דרישות של משרד החקלאות, גם של המעסיקים

יעקב מושקוביץ: כן, אבל אנחנו מאוד מאוד רוצים, בייחוד עכשיו, כשנפתחה מדינה נוספת, סרילנקה, להיות מאוד שותפים בגיוס ובמבחנים האלה ולתת מהניסיון שלנו

יעקב מושקוביץ:  אני יכול להגיד לכם שנים שאנחנו עושים את זה עם המשתלמים

יעקב מושקוביץ:  הנציגות שלנו שם מראה להם סרטים איפה הולכים, שלא יהיה להם הפתעות

יעקב מושקוביץ:  פתאום הוא עובד בחממה בערבה ב-50 מעלות הוא אומר לאן הבאתם אותי? והוא הולך, ואז הוא נעלם

מטי צרפתי הרכבי: לא, אני מסכימה איתך

יעקב מושקוביץ: לכן הנושא הזה הראשוני של המיון, יש לו משקל

יעקב מושקוביץ:  את אומרת דברים ממש נכונים, הנושא של המיון והבחינה של האנשים יש לו משקל מאוד מאוד חשוב בהמשך ההצלחה של ההעסקה שלו בהמשך הדרך

אליהו (אלי) רביבו: לא, היא אומרת בדיוק הפוך אבל

מטי צרפתי הרכבי: לא, אני אומרת צריך איזה חוסן מסוים

מטי צרפתי הרכבי:  צריך איזה תכונות אופי מסוימות

מטי צרפתי הרכבי:  אבל לא נדרש ניסיון קודם בלקטוף מלפפון

מטי צרפתי הרכבי:  צריך להיות מסוגל לעבוד בתנאים קשים

מטי צרפתי הרכבי:  בחום, בקור

יעקב מושקוביץ: תראי, בדרך כלל מביאים את העובדים ממדינות שעובדים שם בחקלאות

יעקב מושקוביץ:  הם עובדים בשדות של אורז ודברים כאלה

מטי צרפתי הרכבי: אבל כשהתחילו להביא מהעיר שם קמה הבעיה

מטי צרפתי הרכבי:  נכון או לא? אבל בסדר, אני משאירה את זה לארגונים

ענבל משש: היום אני רואה שכולם מתגעגעים לתאילנדים אז אני כבר לא יודעת מה לומר, אבל בסדר

ענבל משש:  אתם רוצים שהם יחזרו, אז אני לא יודעת

מטי צרפתי הרכבי: התאילנדים שהיו בתחילת, את יודעת, לפני 10 ו-15 שנים הם היו מגיעים מאזורים כפריים, עם ניסיון

מטי צרפתי הרכבי:  ניסיון בעבודות כאלה

ענבל משש: זו הדרישה גם בהסכם הבילטראלי

מטי צרפתי הרכבי: אוקיי, מצוין

מטי צרפתי הרכבי:  נכון

ענבל משש: זה אותה דרישה

ענבל משש:  הדרישה היא זהה וזה באמת לבקשת משרד החקלאות והחקלאים

מטי צרפתי הרכבי: דבר אחרון

מטי צרפתי הרכבי:  ראיתי שבבניין יש את העניין שאין שימוש בסמים ואלכוהול

מטי צרפתי הרכבי:  זה לא נמצא, ואנחנו יודעים שזו בעיה, בעיקר בחקלאות, סמים ואלכוהול

ענבל משש: זה בבדיקות

ענבל משש:  בבדיקות הרפואיות, בטופס

מטי צרפתי הרכבי: אז בבניין זה כתוב מפורשות ופה זה לא כתוב מפורשות

מטי צרפתי הרכבי:  אז לשיקולכם

ענבל משש: כי פרסמנו טופס

ענבל משש:  אני יכולה להציג את הטופס

ענבל משש:  אבל תודה רבה, אלה הערות חשובות

ענבל משש:  ניקח את זה בחשבון

מטי צרפתי הרכבי: אני רוצה להודות לכם על כל ההתגייסות הזאת

מטי צרפתי הרכבי:  אני יודעת שאתם עובדים קשה מאוד

מטי צרפתי הרכבי:  וביחד נעשה ונצליח

אליהו (אלי) רביבו: תודה רבה מטי היקרה

אליהו (אלי) רביבו:  תודה רבה

אליהו (אלי) רביבו:  חה"כ דוידסון?     

סימון דוידסון: תודה אדוני

סימון דוידסון:  אז קודם כל חשוב לי לומר שהלב שלנו מתרחב

סימון דוידסון:  אנחנו מתרגשים מאוד שהאזרחים הישראלים חוזרים מהשבי בעזה

סימון דוידסון:  ואני רוצה לציין את העובדים הזרים

סימון דוידסון:  זו הזדמנות להגיד ברוכים הבאים חזרה לישראל לכל אותם חטופים שהיו בעזה

סימון דוידסון:  ולהגיד תודה לכל אותם עובדים זרים שנשארו ונשארים במדינת ישראל

סימון דוידסון:  אם זה בבנייה ואם זה בחקלאות ואם זה בסיעוד, דברים שאתה מטפל, אדוני יושב-הראש

סימון דוידסון:  ואנחנו מבינים את החשיבות לאותה משפחה שהאמא הזקנה חייבת את האישה או שזה יכול להיות גם גבר שמטפל בה

סימון דוידסון:       ובנושא הזה שמדובר היום, תשמעו, אנחנו במגה אירוע

סימון דוידסון:  מגה אירוע

סימון דוידסון:  אני לא יודע כמה אנשים מבינים את זה

סימון דוידסון:  אבל כל הנושא של הבנייה במדינת ישראל, מדובר על מינוף של חצי טריליון שקלים

סימון דוידסון:  חצי טריליון שקלים

סימון דוידסון:  שאם הענף הזה מתרסק כל המדינה מתרסקת יחד איתו

סימון דוידסון:  וכשאתם מדברים על קבלנים לא כולם נוסעים ברולס רויס עם שעון רולס רויס כמו שאמר אמסלם

סימון דוידסון:  רובם עובדים מאוד מאוד קשה

סימון דוידסון:  וכשאנחנו מדברים על העובדים הזרים שהם צועקים S

סימון דוידסון: O

סימון דוידסון: S זה באמת S

סימון דוידסון: O

סימון דוידסון: S

סימון דוידסון:  זה S

סימון דוידסון: O

סימון דוידסון: S, זה תצילו

סימון דוידסון:  תחשבו על מה זה קבלן שהיום הפרויקט שלו פעם אחת לא עבד שלושה שבועות כי ראשי הערים לא נתנו לו להפעיל את המתחם שלו, את הפרויקט

סימון דוידסון:  פעם שנייה אין לו עובדים, כי כל הפלסטינאים לא נמצאים פה

סימון דוידסון:  גם נקווה מאוד שלא יהיו פה

סימון דוידסון:  פעם שלישית אין לו עובדים ישראלים ולמדנו את זה טוב טוב, כי הם לא רוצים לעבוד בענף הזה

סימון דוידסון:  וכל הנחמדים האלו שמספרים שיבואו עובדים ישראלים, בואו, תבואו

סימון דוידסון:  ראינו שאפשר גם לקבל משכורת של 12,000, 13,000 ו-15,000 שקלים לחודש

סימון דוידסון:  והם לא באים

יצחק מודעי: זה לא מדויק

סימון דוידסון: רגע, שנייה, תן לי לסיים

סימון דוידסון:  והם לא באים

יצחק מודעי: זה רק לחמש מקצועות

סימון דוידסון: אז הלוואי ויגיעו

יצחק מודעי: לא, לא באים לחמש מקצועות

יצחק מודעי:  אבל יש לך עוד 37 מקצועות שכן באים ישראלים

סימון דוידסון: ולכן, חבר'ה, הם לא נמצאים

סימון דוידסון:  ולכן כשאנחנו מדברים על S

סימון דוידסון: O

סימון דוידסון: S צריכים גם לעשות מטעם המדינה S

סימון דוידסון: O

סימון דוידסון: S

סימון דוידסון:  וכשחבר הכנסת רביבו מדם ליבו צועק, זה לא משהו אישי נגד משרד השיכון כמובן, אבל שצריכים לעשות דברים אחרת, אז צריכים לעשות דברים אחרת

סימון דוידסון:  וכשנציג של ההתאחדות אומר זרקת את זה ותפסתי את המילה הזאת, כי אני יודע שזה נכון, 'הלוואי ויכולנו לעשות כמו בעבר שקבלנים היו מביאים באופן עצמאי'

סימון דוידסון:  אבל זה לא קורה

סימון דוידסון:  כי יש פה כוח אדיר של תאגידים שמחזיקים את כל הדבר הזה שנקרא עובדים זרים, בואו נהיה אמיתיים

סימון דוידסון:  הם מחזיקים

סימון דוידסון:  אתה אמרת קרטל? אז זה חתיכת קרטל

סימון דוידסון:  אז אם אריק שרון ידע בנות ה-90 לעשות החלטה בזמן מצוקה, לתת לקבלנים להביא עובדים

סימון דוידסון:  אז למה אנחנו לא יכולים? למה אי אפשר היום לעשות את זה? לא כולם צריכים 200 ו-300 ו-1,000 עובדים

סימון דוידסון:  יש כאלה שצריכים 5-10

סימון דוידסון:  אנחנו לא מאפשרים להם

סימון דוידסון:       ואני אמרתי ואני אגיד שוב, אני סומך עליך במאה אחוז

סימון דוידסון:  אתה יודע, אנחנו רצים פה בין ועדות והוועדה הזאת מאוד חשובה גם לי באופן אישי

סימון דוידסון:  אבל אתה מוביל אותה

סימון דוידסון:  אנחנו לא צריכים להרים ידיים

סימון דוידסון:  אנחנו בעצם זה האור בקצה המנהרה לאותם קבלנים

סימון דוידסון:  לא לאותם קבלנים ענקיים שבשבילם 1,000 עובדים זה צ'יפס

סימון דוידסון:  לא כולם קבלנים ענקיים

סימון דוידסון:  יש כאלו שיש להם פרויקט אחד, שני פרויקטים

סימון דוידסון:  ואלו במצוקה הכי גדולה

סימון דוידסון:  והם יתרסקו

סימון דוידסון:  ואני בטוח שיש כבר כאלו שמתרסקים, אין לי ספק בזה

סימון דוידסון:  צ'קים חוזרים, הבנק לא נותן להם כסף

סימון דוידסון:  לא נותנים להם אוויר לנשימה

סימון דוידסון:  כל חודש שהם לא מוכרים את הדירות שלהם או לא מעבירים את הדירה

סימון דוידסון:  הם בחוזים עם הלקוחות

סימון דוידסון:  זה עולה להם כסף

סימון דוידסון:  מטורף

סימון דוידסון:       לכן נחזור למשפט הראשון שלי, חברים, זה מגה אירוע

סימון דוידסון:  בואו נתייחס אל זה כמגה אירוע ונצא מהקופסה ונעשה דברים אולי קצת אחרת

סימון דוידסון:  תודה

אליהו (אלי) רביבו: תודה רבה

אליהו (אלי) רביבו:  תודה רבה סימון

אליהו (אלי) רביבו:  בבקשה רשות דיבור

רוני פנחס: אני רוני פנחס, קבלן קטן

רוני פנחס:  כמה דברים

אליהו (אלי) רביבו: מה זה קבלן קטן? תספר לי

רוני פנחס: קבלן קטן, שישה עובדים ישראלים יש לי, קבוע

רוני פנחס:  12 פלסטינים

רוני פנחס:  אני עכשיו אין לי עבודה

אליהו (אלי) רביבו: אתה בונה צמודי קרקע?     

רוני פנחס: לא, אני קבלן שיפוצים

רוני פנחס:  שמתמחה בשיפוצים, בכל מיני דברים

רוני פנחס:  ויש לי 12 עובדים פלסטינים

אליהו (אלי) רביבו: היו לך

רוני פנחס: היו

סימון דוידסון: אתה לא עושה שלד

רוני פנחס: אני יכול לעשות שלד, אני לא עושה שלד

אליהו (אלי) רביבו: מה הסיווג שלך? ג1?     

רוני פנחס: לא, ג131

רוני פנחס:  אני יכול להגדיל, אבל אני לא מגדיל, כי אני לא צריך

רוני פנחס:  החברות הגדולות לא יקרה להן כלום, כי יש מדד בנייה

רוני פנחס:  מי שישלם זה האזרחים שרוצים לקנות

רוני פנחס:  קנו ב-2 מיליון, עוד שנה הבית יהיה 4 מיליון

קריאה: אל תגזים, המדד לא יהיה מאה אחוז

רוני פנחס: אני אסביר לך

רוני פנחס:  אני הייתי בוועדה ב-21 לחודש, ב-26 לחודש נסעתי למולדובה להביא עובדים

רוני פנחס:  הלכתי, עשיתי

רוני פנחס:  אני יכול להביא לך הכול רשום

רוני פנחס:  הכי קל, הכי פשוט

רוני פנחס:  עולה 30 שקלים לשעה, כל הכסף לוקחים המדינה, התאגידים, הזה, 1,200

רוני פנחס:  אני הייתי משלם 400-500 שקלים לעובד, פלוס 100 שקלים על האישור, שזה ביטוח לאומי

רוני פנחס:  על הפלסטיני

רוני פנחס:  ביטוח לאומי, חופש, זה וזה, מה שהמדינה לוקחת

רוני פנחס:  זה בערך 100 שקלים ליום

רוני פנחס:  אני הלכתי להביא עכשיו עובדים

רוני פנחס:  יש לי הסכמים

רוני פנחס:  אמרו לי כמה שאתה רוצה עובדים אנחנו יכולים להביא לך

רוני פנחס:  לוקחים 2,000 יורו לאתר את הפועל, להביא אישור של המשטרה, להביא את הכול

רוני פנחס:  תוך יום מסדרים לך את זה ויש לי כבר רשימה של פספורטים

רוני פנחס:  יש לי הכול

רוני פנחס:  אבל מה? אני צריך לעבוד לפי תאגיד

רוני פנחס:  יש לי אישור מתאגיד פה

רוני פנחס:  חבר שלי אמר לי רוני, בוא אני אביא לך עובדים

רוני פנחס:  כמה עולה? 1,400 שקלים ליום

רוני פנחס:  1,400 שקלים ליום

רוני פנחס:  אז יעלה, הבית לא יעלה במאה אחוז, המדד לא יעלה במאה אחוז, יעלה ב-200 אחוז

רוני פנחס:  מי שיש לו כסף יקנה, מי שלא, יגור ברחוב

רוני פנחס:  אם אתה היית עובד עכשיו, סתם דוגמה, בשביל להזיז את הכוס הזאת היה עולה לך שכר עבודה 100 שקלים, עכשיו הוא עולה לך 400 שקלים

רוני פנחס:  אתה לא תשליך את זה על הקבלן והקבלן על הדייר ועל הזה? כן או לא? ככה זה עובד

רוני פנחס:       הנה, אני יש לי הסכמים, אני יכול עכשיו להראות לך

רוני פנחס:  יש לי מישהו עכשיו שם

רוני פנחס:  חזרתי אתמול

רוני פנחס:  יש לי מישהו יכול לאתר את העובדים, להביא את העובדים

רוני פנחס:  לא עולה אפילו לא 1,000 יורו

רוני פנחס:  אז על מה כל הרעש והצלצולים האלה? לבדוק על כל מהנדס שהם רוצים להביא ולבדוק אותו ופרופסורים

רוני פנחס:  צריך מנקים, צריך סבלים, צריך בן אדם שיביא את הבלוק מפה לפה

רוני פנחס:  איזה ועדות, איזה? איזה תואר הוא צריך? בכלכלה? העובד, עכשיו אני מרכיב פיגום

רוני פנחס:  אני חשמלאי, אני אינסטלטור

רוני פנחס:  אחד עובד, צריך לשנע את החומר, לסדר את החומר, להביא את החומר

רוני פנחס:  איזה בדיקות צריך לעשות לעובדים? מתחננים שם לעובדים, מתחננים לבוא לעבוד פה

רוני פנחס:  שכר עבודה שם 200 דולר

רוני פנחס:  שכר הממוצע 380 דולר שם

רוני פנחס:  חודשי

רוני פנחס:  נו, אז מה? תפתחו לנו להביא אישורים

רוני פנחס:  למה אני צריך לפשוט רגל? אם אני פושט רגל אני נופל על המדינה

רוני פנחס:  מוכר את הבית, מחזיר את המשכנתה, נופל על המדינה

רוני פנחס:  ואתה אומר פלסטינים לא יבואו

רוני פנחס:  שחרר לנו

רוני פנחס:  למה אני צריך להביא דרך תאגיד? היה בוועדה פעם שעברה זה של התאגיד

רוני פנחס:  ביקשו ממנו פילוח של הכסף, איפה הולך הכסף? הרי העובד פה הוא מקבל 30 שקלים לשעה

רוני פנחס:  קח 40 שקלים לשעה

רוני פנחס:  יעבוד 10 שעות זה 400

רוני פנחס:  למה אני צריך לשלם 1,200? אתה רוצה עכשיו אני אראה לך את החוזה, 1,400 שקלים יומי?     

אליהו (אלי) רביבו: פלוס מע"מ או כולל מע"מ?     

רוני פנחס: פלוס, פלוס

רוני פנחס:  מע"מ זה מע"מ, לא שלי, לא שלך

רוני פנחס: יופי, אז בואו, תקשיבו

רוני פנחס:  גב' ארן, שמר מה אמר האדון? דיבר מדם ליבו?     

מיכאל אורן: אני מסכימה איתו

מיכאל אורן:  אני לא אחראית על התאגידים

מיכאל אורן:  רגע אני אגיד במילה

אליהו (אלי) רביבו: שנייה

אליהו (אלי) רביבו:  ואני רק אסביר

אליהו (אלי) רביבו:  את לא אחראית על התאגידים

אליהו (אלי) רביבו:  את שאלת מה ההצדקה שתהיה לאתר גוף מוסמך אחר שיוסכם על ידיכם

מיכאל אורן: אבל זה רק מבחנים

אליהו (אלי) רביבו: לגישתי, מר גורביץ, כידוע לכולכם אני חוזר ואומר אין ספור פעמים שהפתרון האמיתי לרוני ולשכמותו הוא אחד

אליהו (אלי) רביבו:  יש כמה פתרונות, אבל הנגישים ביותר זה הקמת תאגידים וולונטריים

אליהו (אלי) רביבו:  עכשיו, מי ירצה להקים תאגיד וולונטרי? מי שמייצג את אותו תחום

אליהו (אלי) רביבו:  אתם ההתאחדות

אליהו (אלי) רביבו:  אם אתם תקימו תאגיד וולונטרי ששורת הרווח תהיה מוגבלת, כי בכל זאת אתם צריכים לקיים את אותו תאגיד

אליהו (אלי) רביבו:  הוא יוכל להעסיק עובד לא ב-400 שקלים, אבל לא ב-1,400 שקלים ליום

אליהו (אלי) רביבו:  עכשיו אני חוזר לתחילת הדיון

מטי צרפתי הרכבי: 99% מהעסקים בישראל הם עסקים קטנים ובינוניים

מטי צרפתי הרכבי:  אותם אנחנו צריכים לשרת

אליהו (אלי) רביבו: מאה אחוז

אליהו (אלי) רביבו:  בדיוק

מטי צרפתי הרכבי: הם מחזיקים את הכלכלה

אליהו (אלי) רביבו: בדיוק

אליהו (אלי) רביבו:  וכל עוד, תבינו רגע את המגבלה

אליהו (אלי) רביבו:  כל עוד שהוא הגוף הממיין הוא לא יכול להקים תאגיד

אליהו (אלי) רביבו:  אז רק בשביל שהוא ימיין אני לא יכול לתת שירות לרוני ולעוד אלפים אלפים שכמותו?     

יצחק מודעי: אדוני, 15,000 קבלני שיפוצים רשומים אצל רשם הקבלנים

יצחק מודעי:  15,000

רוני פנחס: גם לפי ההסכם החדש 10% זה מה שאני מעסיק

רוני פנחס:  אז אם היה לי 15 עובדים אז יביאו לי אחד וחצי

רוני פנחס:  וזה של התעשייה

יצחק רבין: חה"כ רביבו, יש פתרון רחב יותר

יצחק רבין:  הצענו אותו וסורבנו

יצחק רבין:  ויחד עם משרד הבינוי הגענו להבנה

אליהו (אלי) רביבו: מי סירב לכם?     

יצחק רבין: זה לא עבר בנוהל

אליהו (אלי) רביבו: מי סירב? אני רוצה לדעת איפה זה נפל

יצחק רבין: זה לא עבר בנוהל

ענבל משש: אני אשמח להתייחס

ענבל משש:  הכול זה תמיד אנחנו אשמים, אבל בסדר

מיכאל אורן: גם אנחנו אשמים פה הרבה

ענבל משש: אני אסביר

ענבל משש:  הייתה החלטת ממשלה שדיברה על גיוס במתווה פרטי

ענבל משש:  היה צריך להוציא מהר-מהר, דחוף-דחוף את המתווה לגיוס פרטי

ענבל משש:  זה מה שעשינו ועשינו את זה בדרך הקצרה ביותר האפשרית

ענבל משש:  כמובן אחרי שקיבלנו את המתווה ביום ראשון של משרד הבינוי

ענבל משש:  פרסמנו ביום שני את המתווה

ענבל משש:  ראשון, אני אראה לך את המייל וגם לכולם

אליהו (אלי) רביבו: בדקתי אותה כמה פעמים, קשה למצוא אותה טועה

מיכאל אורן: אבל פה אני, אני פה הוצאתי, אז אני מרשה לעצמי

אליהו (אלי) רביבו: אוקיי, טוב

ענבל משש: אוקיי, למנכ"ל שלך אולי, לא אליי

ענבל משש:  לא נורא

מיכאל אורן: לא

ענבל משש: נתייחס רגע

ענבל משש:  האופן שבו מקצים עובדים זרים, בסדר? זה לא קשור להחלטת הממשלה שדיברה על מתווה הגיוס הפרטי

ענבל משש:  וגם אם רוצים התאגידים וההתאחדות ומשרד הבינוי לקבוע ש-X עובדים ילכו לקבלן מסוג ג', ד', א', לא יודעת, זה לא קשור לנהלים של רשות האוכלוסין וההגירה

ענבל משש:  השאלה צריכה להישאל את רשות התחרות

ענבל משש:  האם זה פוגע בתחרות

ענבל משש:  זה לא קשור לנהלים של רשות האוכלוסין וההגירה

ענבל משש:  הנהלים שלנו הם כפופים להחלטות הממשלה שקובעים שהתאגיד צריך לתווך עובדים אך ורק לקבלן רשום

ענבל משש:  זה הוא מחויב לבדוק

ענבל משש:  ולעבודות שנקבעו בהחלטת הממשלה ולבנייה למגורים ותשתיות ולמקצועות כמובן שנכתבו

ענבל משש:       אם התאגיד יש לו אוטונומיה חוזית, יש לו חופש עיסוק

ענבל משש:  אם התאגיד רוצים שהוא, יש לו עכשיו היתר לדוגמה ל-1,000 עובדים, רוצים ש-40% ילכו לקטנים, זו לא שאלה שצריך לשאול אותי

ענבל משש:  אני לא קשורה למי מקצה התאגיד את העובדים שלו

אליהו (אלי) רביבו: עו"ד משש, אני עדיין חושב שלא אצלכם זה נופל, סליחה

ענבל משש: ברור שזה לא נופל, אמרתי עכשיו

אליהו (אלי) רביבו: לא, לא, זה לא אצלכם נופל

אליהו (אלי) רביבו:  וזה עוד יותר מזה

אליהו (אלי) רביבו:  תקשיבו, כל המדובר פה הוא על היקף ההקצאה לאותו תת ענף

אליהו (אלי) רביבו:  ואני לא שם בכלל

אליהו (אלי) רביבו:  אני לא שם בכלל

אליהו (אלי) רביבו:  אני מבקש להקים תאגידים וולונטריים או להגביל שורת רווח מקסימום שניתן לתאגיד לגבות ולהתפרנס כתוצאה מהבאת העובד

אליהו (אלי) רביבו:  לגישתי שעדיין לא מתקבלת, התאגיד אמור להיות מתווך ולא מעסיק

אליהו (אלי) רביבו:  זו גישתי

אליהו (אלי) רביבו:  היא לא תקדימית, היא לא חדשנית, היא קיימת גם בארץ שתאגיד הוא מתווך ולא מעסיק

אליהו (אלי) רביבו:  כי מרגע שבן אדם הוא מעסיק זכותו המלאה לקבוע את שורת הרווח ואת הסעיפים הנלווים אליו

אליהו (אלי) רביבו:  וכאן אנחנו מגיעים למצב ש-1,400 פלוס מע"מ לעובד, באופן ישיר, ישיר, מתגלגלים לפגיעה במשק, בנו האזרחים הקטנים שצורכים שירותים

אליהו (אלי) רביבו:  ופוגעים באופן עקיף, אבל מובהק, בכלכלה, על ידי כך שאנחנו מעודדים העסקה בלתי חוקית והוצאה בלתי רשומה

אליהו (אלי) רביבו:  שלא נתבלבל, זה לא נמצא באף מקום אחר

רוני פנחס: היום אני עושה את זה

רוני פנחס:       יש לי שני אריתראים שאני מעסיק בשחור, כסף שחור, שאתם לא שותפים ברווח וזה מה שיש

רוני פנחס:  ואם אני אצטרך להאכיל את הילדים שלי ולשלם לבנק, אני אעסיק גם ערבים, גם בלתי חוקיים, גם נכים, גם נרקומנים

רוני פנחס:  כל מי שיעזור לי להתפרנס ולשלם את החוב שלי למדינה

רוני פנחס:  הכול אני אעסיק

אליהו (אלי) רביבו: ועל זה יצטרכו לתת את הדעת עוד מעט רשות המיסים

אליהו (אלי) רביבו:  אז אני חושב שבהתייחסות כאן קיבלת מענה לגישתי, לשאיפותיי

אליהו (אלי) רביבו:  אני לא מתכוון להרפות מזה

אליהו (אלי) רביבו:  לא מתכוון להרפות מזה

אליהו (אלי) רביבו:  אבל קודם כל תודה על הישג, עם כל הצניעות, לענף השיפוצים

אליהו (אלי) רביבו:  עד עכשיו לא יכולתם להביא עובדים, להיות זכאים לקבל עובדים זרים

אליהו (אלי) רביבו:  עכשיו כן

אליהו (אלי) רביבו:  עד עכשיו לא היה ניתן

סימון דוידסון: מה זה אומר

סימון דוידסון:  10% מהמכסה מה שהיה?     

אליהו (אלי) רביבו: לא, לא, זה לא 10%

אליהו (אלי) רביבו:  זה בתעשייה

מאיר שמש: זה בתעשייה הם עושים

מאיר שמש:  הציעו לנו תעשייה, סליחה

מאיר שמש:  הציעו לנו תעשייה

מאיר שמש:  ואחרי זה אני קורא בשורות הקטנות 10% ממה שהיה לך עובדים ישראלים

מאיר שמש:  איזה? היה לי פלסטינים

מאיר שמש:  מה, איזה ישראלים?     

ענבל משש: מאיר, תדייק

ענבל משש:  ישבנו, גם מאיר ישב איתנו

ענבל משש:  הצענו לך שתי חלופות

מאיר שמש: לא, אמרנו, אנחנו נעבור

ענבל משש: הצענו לך שתי חלופות, בבקשה רק לדייק

מאיר שמש: בסדר

מאיר שמש:  אני צריך אבל לבדוק עם כולם

אליהו (אלי) רביבו: אבל מה זה רלוונטי אליך? ענף השיפוצים זה ענף הבנייה

אליהו (אלי) רביבו:  מה זה רלוונטי בכלל? ונפגשו איתך והתייחסו אליך

מאיר שמש: הכול בסדר

אליהו (אלי) רביבו: אז בואו נתקדם הלאה

אליהו (אלי) רביבו:  ברשותכם, יש לי שאלה אחת שהיא שאלה שנושקת גם לחלק הראשון של הדיון שזה ענף הבנייה וגם לענף החקלאות, שמיד אנחנו מתחילים לגעת בו

אליהו (אלי) רביבו:  כידוע, ישנם מכסות להעסקת עובדים פלסטינאים

אליהו (אלי) רביבו:  אני ביקשתי בדיונים הקודמים לשמוע מה עמדתכם, של כל המשרדים הרלוונטיים לעניין המרת מכסות לעובדים פלסטינאים לעובדים זרים

אליהו (אלי) רביבו:  ואני מבקש לדעת קודם כל מה ההתייחסות של רשות האוכלוסין לכך?      

ענבל משש: זו שאלה של מדיניות, זו לא שאלה של גורמי המקצוע

ענבל משש:  זה מדיניות של הממשלה

ענבל משש:  מה שהממשלה תחליט אנחנו נעשה

ענבל משש:  אם הממשלה מחליטה שלא ייכנסו לפה פלסטינאים והיא רוצה לקדם הבאת עובדים זרים בהיקפים מסוימים, אז אנחנו נבצע כל מה שיגידו לנו

אליהו (אלי) רביבו: קודם כל אני לא אמרתי שלא ייכנסו

אליהו (אלי) רביבו:  אני אומר כרגע, לדוגמה, יושב פה בחור בשם רוני, הופיע פה בעבר בדיונים האחרונים

אליהו (אלי) רביבו:  הוא בעל חברת עיבוד בחקלאות

אליהו (אלי) רביבו:  היה מעסיק פלסטינאים במשך שנים רבות

אליהו (אלי) רביבו:  היה מגדל, אבל הוא היה מעסיק במשך שנים רבות פלסטינאים כקבלן מעבד בתחום החקלאות

מטי צרפתי הרכבי: עיבוד עונתי

אליהו (אלי) רביבו: נכון

אליהו (אלי) רביבו:  ואת אותה כמות עובדים הוא היה מעביר כל פעם לחווה או תחום אחר, בהתאם לעונה הרלוונטית

אליהו (אלי) רביבו:  הוא כרגע לא מעניין אותי, אבל כל הפרדסנים וכל החקלאים שצרכו ממנו שירותים עד פרוץ המלחמה לא יכולים לצרוך ממנו שירותים

אליהו (אלי) רביבו:  אין להם דרך לבצע את העבודה שהם חייבים לבצע אותה

אליהו (אלי) רביבו:  הם מצד אחד לא יושבים על מכסת עובדים זרים, מצד שני המכסה של עובדים פלסטינאים לא נספרת כרגע לצורך הבאת עובדים זרים

אליהו (אלי) רביבו:  איך אפשר לממשק את זה? איך אפשר להמיר את זה? זאת השאלה

יעקב מושקוביץ: באמת כאב גדול מאוד לחקלאים בעצם שהעסיקו פלסטינאים

יעקב מושקוביץ:  בעצם יצאו קרחים משני הצדדים

יעקב מושקוביץ:  מצד אחד, מבחינה ביטחונית הקבינט הביטחוני החליט שלא נכנסים פלסטינאים

יעקב מושקוביץ:  מצד שני, החלטת ממשלה של ה-5,000 יש בה באג שההחלטה הזאת אומרת שניתן להביא רק לאלה שיש להם מכסות לעובדים זרים

יעקב מושקוביץ:  זאת אומרת אם היו מתקנים את המשפט הזה, ופה ענבל צודקת, 'אני מבצעת החלטות ממשלה'

יעקב מושקוביץ:  אם היה כתוב שם שיהיה אפשר להתייחס, יש מכסות לפלסטינאים

יעקב מושקוביץ:  אם אפשר היה להביא גם לפלסטינאים שיש להם מכסות פלסטינאים, לדעתי זה היה נותן פתרון גדול מאוד לנושא של מעסיקים פלסטינאים

יעקב מושקוביץ:  כי פה הם נפגעו מההחלטה הזאת

יעקב מושקוביץ:  ולדעתי כדאי, איך אומרים? שעה אחת קודם לנסות לפתור את הבעיה הזאת

יעקב מושקוביץ:  כי הם ממש קרחים מצד לצד

אורי אור: אורי דורמן, אני מזכ"ל התאחדות חקלאי ישראל

אורי אור:  אני כמובן מסכים עם יענקל'ה

אורי אור:  יש היום פקק ענק בקטע הזה של עבודות עונתיות, שצריך להתחיל להכין את העונה הבאה

אורי אור:  צריך לגזום, צריך לזמור

אורי אור:  ואם לא יעשו את העבודות האלה נכון להיום לא יהיה לנו נקטרינות בקיץ הבא

אורי אור:  זאת אומרת הנקודה הזאת היא מאוד בעייתית

אורי אור:  יש את הקטיף של הדרים, חייבים למצוא מהר

אורי אור:  רשות האוכלוסין אם היא תקבל אישור, היא תעשה, אני בטוח

אליהו (אלי) רביבו: אתמול בערב נפגשתי עם פרדסן

אליהו (אלי) רביבו:  50 שנים הוא פרדסן, בחלקים מאוד נרחבים בארץ

אליהו (אלי) רביבו:  הוא מספר לי שהוא זכה לכך שרוב התאילנדים שלו נשארו

אליהו (אלי) רביבו:  מכיוון שאת התאילנדים הוא משאיר לצורך עבודה שוטפת רב שנתית, הדרך שלו באמת לממש את הפוטנציאל של אותם פרדסים שלו זה בעונת הקטיף שעכשיו נמצאת, עכשיו בעיצומה

אליהו (אלי) רביבו:  הוא אומר לי תבוא תראה, אל תסתכל כסף, אל תסתכל יזע כפיים, אל תסתכל עונה הבאה

אליהו (אלי) רביבו:  תסתכל תראה פרי

אליהו (אלי) רביבו:  פרי שפשוט הוא נופל ונרקב, כי אין מי שיקטוף אותו

אליהו (אלי) רביבו:  כי אני לא הייתי מעסיק פלסטינאים באופן ישיר על פי רוב, כך הוא אומר לי, היו קבלנים שהיו מגיעים, הייתי מקבל מכסה

אליהו (אלי) רביבו:  הייתי מעסיק חלק עזתים שיותר לא ייכנסו למדינה, זה כבר ידוע

אליהו (אלי) רביבו:  והייתי מעסיק קבלן, משלם לו לפי מכולה, לא יודע איך קוראים לזה, מכל

אליהו (אלי) רביבו:  ואז הוא התחיל להסביר לי פרי, X זה למכולה וכל מיני כאלה והוא חילק לי את זה

אליהו (אלי) רביבו:       הוא אומר לי תשמע, אני רואה היום את המכלים ריקים

אליהו (אלי) רביבו:  יש מעט מאוד שהתאילנדים שאמורים לעבוד בתחומים שונים, באותו ענף, אבל הם אמורים לדאוג לכך שיהיה פרדס גם בשנה הבאה

אליהו (אלי) רביבו:  אז הם עכשיו מנסים לעזור לי לקטוף

אליהו (אלי) רביבו:  אני לא קוטף 20% מהיבול שלי ואין לי פלסטינאים

אליהו (אלי) רביבו:  לא אלה שעבדו אצלי ולא אלה שהגיעו באמצעות קבלנים כדי שיתפעלו את האירוע

אליהו (אלי) רביבו:  והנה, זה לא ביטחוני ואני נמצא במרכז

אליהו (אלי) רביבו:  הוא ממרכז עד צפון הארץ

אליהו (אלי) רביבו:  הוא אומר לי 'בוא תראה את הפרדסים שלי, בוא תבכה איתי ביחד על המצב'

אליהו (אלי) רביבו:  מה אני עונה לו?      

אורי אור: כבוד יושב-הראש, אני שמעתי קודם, דיברתם על הקבלנים הקטנים

אורי אור:  אבל זה בדיוק אותו דבר

אורי אור:  מי שנפגע הכי חזק מהעניין הזה זה החקלאים הקטנים, מה שנקרא המשקים המשפחתיים

אורי אור:  אני משק משפחתי, אני חקלאי גם, חוץ מזה שאני מסתובב פה

אורי אור:  אבל הם אלה שנפגעים, כי הם צריכים את האנשים כמו רוני, שיביא להם את העובדים, יביא את העובדים אליי ואחרי זה ייקח את העובדים למטי

אורי אור:       וזו, כל השרשרת הזאת שנבנתה של החקלאים הקטנים מהמשקים המשפחתיים, היא עכשיו במצב סופר קשה

אורי אור:  סופר קשה

אורי אור:  כי גם אם מחר ענבל תקבל אישור להביא 22,000, כן? הרי זה מספר הפלסטינאים שעבדו בחקלאות

אורי אור:  יש בעיה

אורי אור:  צריך להלין אותם באיזה שהוא מקום, צריך תשתיות בשביל זה

אורי אור:  זה לא ככה מהיום למחר

אורי אור:  לכן הפתרון צריך לקרוא לממשלה אחרי חודשיים להתחיל לשחרר

אורי אור:  להתחיל לשחרר את הנושא של העובדים הפלסטינאים

אורי אור:  אני קורא פה, כדי להציל המון המון משקים

אורי אור:  לעשות את זה

אורי אור:  וזה אפשרי

אורי אור:  זה אפשרי, יש פתרונות

אורי אור:  גם מבחינת הביטחון

סימון דוידסון: לא הבנתי, אני לא הבנתי מה אתה אומר

מטי צרפתי הרכבי: אני אגיד, אני רוצה רגע לדייק, סימון, אני רוצה רגע לדייק

מטי צרפתי הרכבי:  בחקלאות, יש חקלאות שהיא אינטנסיבית

מטי צרפתי הרכבי:  חקלאי שהוא חקלאי אינטנסיבי מגדל עגבניות, זה מסביב לשעון

מטי צרפתי הרכבי:  יש לו מכסת תאילנדים, הוא מנהל אותם, הוא מעסיק אותם

מטי צרפתי הרכבי:  יש הרבה מאוד מהחקלאות, בטח החקלאים הקטנים, המשקים ההיסטוריים, שהחקלאות היא לא אינטנסיבית

מטי צרפתי הרכבי:  זאת אומרת שהחקלאי ואולי עובד אחד מנהלים את המשק כל השנה ויש אירועי שיא, ששם נדרשים קבלני כוח אדם כדוגמת רוני

מטי צרפתי הרכבי:  אפילו לא שלושה

מטי צרפתי הרכבי:  אצלי, אני גם חקלאית, מעבר לזה שאני מסתובבת כאן, אני גם חקלאית

מטי צרפתי הרכבי:  יש לי 60 דונם כרם

מטי צרפתי הרכבי:  כשצריך לזמור או לגזום את הנשירים אני צריכה שבוע של 20 עובדים, הם זומרים את הכרם וזהו

מטי צרפתי הרכבי:  כל שאר העיבוד הוא נעשה על ידי המשפחה

מטי צרפתי הרכבי:  וזה אירוע שיא אחד

מטי צרפתי הרכבי:  עכשיו, הקבלנים האלה שהם קבלני עובדים בחקלאות, שעד היום התבססו על פלסטינאים צריכים פתרון

מטי צרפתי הרכבי:  כי זה לא הפתרון של הקבלן, זה הפתרון שלי ושל אורי

מטי צרפתי הרכבי:  צריכים פתרון לעובדים שמתניידים בחקלאות לגידולים הפחות אינטנסיביים

יוני דמרי: עובדים זרים עונתיים

מטי צרפתי הרכבי: עובדים זרים עונתיים

מטי צרפתי הרכבי:  בסדר גמור, אני מסכימה איתך

מטי צרפתי הרכבי:  אבל צריך לטפל בזה, כי בעצם זה יאפשר לקבלנים האלה - - -     

סימון דוידסון: הסטודנטים זה לא פתרון?      

מטי צרפתי הרכבי: מה פתאום, זו עבודה מקצועית

מטי צרפתי הרכבי:  זו, דרך אגב, עבודה מקצועית

מטי צרפתי הרכבי:  אותו צוות שהולך וזומר וגוזם זה צריך ניסיון

יעקב מושקוביץ: כבוד יושב-הראש, אפשר אולי להשיב לנושא הזה? אנחנו עיבדנו תוכנית בשיתוף עם רשות האוכלוסין לפני המלחמה

יעקב מושקוביץ:  עיבדנו תוכנית של עובדים עונתיים

יעקב מושקוביץ:  יש תוכנית מפורטת, מוכנה, בנושא של העובדים העונתיים ושבוע הבא יש לנו פגישה עם ענבל, אנחנו מבקשים להעלות את זה עוד פעם את הנושא הזה של העובדים העונתיים

יעקב מושקוביץ:  יש לנו תוכנית מוכנה לנושא הזה

יעקב מושקוביץ:  אני חושב שזה פתרון מצוין

יעקב מושקוביץ:  לא רק זה, אפשר גם שהם עובדים תקופה מסוימת בכרם יין בבציר ואחרי זה הם עוברים לפרדסים ואחרי זה, פשוט עובדים תקופה עונתית

מטי צרפתי הרכבי: אבל זה קבלנים

מטי צרפתי הרכבי:  הנה, רוני מעסיק אותם

יעקב מושקוביץ: בתקופה לא תהיה לי שום תוכנית ואני אשמח באמת אם אפשר יהיה לקדם אותה שוב ולשים אותה עוד פעם על השולחן את התוכנית הזאת

יעקב מושקוביץ:  אני חושב שזו תוכנית חשובה שנותנת פתרונות

אליהו (אלי) רביבו: איפה זה חונה?     

יעקב מושקוביץ: יש לנו ישיבה שבוע הבא

ענבל משש: קודם כל אני חושבת שזה דבר מאוד מאוד חשוב

ענבל משש:  עלה צורך לא מעט פעמים מלא מעט חקלאים לקבל מכסה של עובדים עונתיים

ענבל משש:  את המכסה, אתם יודעים, זה בהמלצת משרד החקלאות, לא חונה אצלנו

ענבל משש:  אבל עשינו איזה שהיא עבודה משותפת

ענבל משש:  כל פעם לצערנו יש איזה שהוא משבר

ענבל משש:  העבודה המקצועית נעשתה יחד איתם במספר ישיבות שנעשו

ענבל משש:  אנחנו חושבים שזה פתרון טוב לחקלאות על פי מה שהם מעלים ומציעים

ענבל משש:  אנחנו בעד הנושא הזה ורואים צורך כן לקדם אותו

ענבל משש:  עוד פעם, זה צריך להיות בשיח עם משרד החקלאות

ענבל משש:  משולש שלנו, של ההתאחדויות ושל משרד החקלאות

ענבל משש:  והנושא הזה לצערי בגלל המלחמה קצת כרגע

אליהו (אלי) רביבו: דווקא בעת המלחמה

מטי צרפתי הרכבי: הגיזום של הנשירים והזמירה היא מעבר לגדר

אליהו (אלי) רביבו: לא, הנה אנחנו היום נמצאים בהדרים

אליהו (אלי) רביבו:  היום אנחנו נמצאים בהדרים

אליהו (אלי) רביבו:  היום, היום, זה לא מעבר לגדר

אליהו (אלי) רביבו:  מעבר לגדר זה עוד מעט

אליהו (אלי) רביבו:  היום אנחנו בדפיציט כבר בהדרים

אליהו (אלי) רביבו:  אני שואל שאלה, מה ניתן לעשות כדי שקבלני עיבוד עונתיים שעד היום הביאו פלסטינאים יוכלו להביא זרים? זה מה שאני שואל

ענבל משש: לא, מדברים פה על חקלאות עונתית, זה משהו אחר

מטי צרפתי הרכבי: על ידי קבלנים, זה לא מנוהל על ידי החקלאי

מטי צרפתי הרכבי:  הקבלן צריך להביא

יעקב מושקוביץ: יש לנו תוכנית שנותנת תשובה מושלמת למה שאתה אומר

יעקב מושקוביץ:  ואני חושב שאתה צריך לדרוש שהיא תתבצע

יעקב מושקוביץ:  אנחנו שבוע הבא נשב עוד פעם

יעקב מושקוביץ:  יש לנו תוכנית מוכנה כזאת, אפשר להרים את זה בדרך קצרה מאוד

אליהו (אלי) רביבו: עדן, אני רוצה בבקשה להיות מוזמן לפגישה הזאת אם אפשר לתאם את זה

אליהו (אלי) רביבו:  אם ניתן, אני אשמח לקחת חלק בפגישה הזאת

שושנה שטראוס: אני רציתי להגיד משהו

שושנה שטראוס:  קודם כל, רציתי להזכיר שבאחת הישיבות שאני נכחתי מנכ"ל או סגן מנכ"ל משרד החקלאות אמר שפרסמו לעובדים ישראלים, לא מתנדבים, והגיעו 23,000 עובדים ישראלים שרצו לעבוד בחקלאות

אורי אור: הגישו את השמות שלה, נרשמו, לא הגיעו

שושנה שטראוס: נרשמו

שושנה שטראוס:  אז שוב, אז יש פה איזה מכסה

שושנה שטראוס:  וגם רציתי להסביר שכל השיטה של התאגידים נועדה לקבלנים הקטנים ובדיוק אנחנו שומעים את זה מחקלאות

שושנה שטראוס:  קבלן בודד בדרך כלל לא רוצה לשלם את ה-2,000 יורו, להביא לפה, ולא רוצה לספק לו דיור לכל השנה, לא רוצה לספק לו רק בשביל זה

אליהו (אלי) רביבו: אבל אני לא מבקש את זה לטובת החקלאים, גברתי, באופן ישיר

שושנה שטראוס: לא, אני אומרת שמצד אחד אנחנו שומעים מהקבלנים שהם מרגישים ששיטת התאגידים היא פוגעת בהם

שושנה שטראוס:  כשאנחנו שומעים מהחקלאים שהם רוצים את שיטת התאגיד

אליהו (אלי) רביבו: לא, לא, אני אסביר את זה

אורי אור: לא, לא, אנחנו לא רוצים את שיטת התאגיד

שושנה שטראוס: השיטה של קבלני כוח אדם נועדה לתת פתרון לקבלן קטן שהוא לא יכול להוציא את כל ההוצאות האלה באופן חודשי

שושנה שטראוס:  אין לו כל יום עבודה מלאה לעובדים ולכן שיטת התאגידים הביא לו קבלן והוא עושה את כל העבודה מסביב

אליהו (אלי) רביבו: סבירות הדעת להניח, גברתי, שקבלן שיפוצים שיש לו שישה עובדים ישראלים ועוד 12 פלסטינאים, באופן שוטף כבר הרבה שנים, כנראה שצבר העבודות שלו הוא רציף

אליהו (אלי) רביבו:  כנראה

אליהו (אלי) רביבו:  לא מישהו שמידי פעם יוצא עם פח שפכטל ועושה איזה שהוא תיקון

אליהו (אלי) רביבו:  עדיין אני מסביר שלהבדיל מבניין, בואו ננתק את זה רגע

אליהו (אלי) רביבו:  בתחום החקלאות, בוודאי בתת הענף העונתי, שזה נוגע בכולם, ואף חקלאי לא מעוניין להעסיק את אותה כמות כל השנה, כי הוא צריך כמות גדולה למעט זמן

אליהו (אלי) רביבו:  יש מישהו שיודע לתכלל ולהגיד אני יודע לנייד אותם כל פעם לטובת תחום אחר

אליהו (אלי) רביבו:  מסתבר, לא הייתי חשוף לזה, שלאורך שנים כך זה עובד

אליהו (אלי) רביבו:  כך זה עובד

אליהו (אלי) רביבו:  עד היום זה עבד באמצעות פלסטינאים

אליהו (אלי) רביבו:  היום זה לא יכול לעבוד באמצעות פלסטינאים

אליהו (אלי) רביבו:  לא יכול

מטי צרפתי הרכבי: זה היה באמצעות קבלנים שמביאים קבוצות פלסטינאיות

אליהו (אלי) רביבו: בדיוק

מטי צרפתי הרכבי: זה לא שאני נסעתי לתרקומיה והבאתי 20 פועלים

מטי צרפתי הרכבי:  היה קבלן שהיה מביא לי 20 זומרים לשבוע

שושנה שטראוס: זה תאגיד

מטי צרפתי הרכבי: יכול להיות, אז צריך לאפשר את זה

שושנה שטראוס: שילמת לו תקורה על זה שהוא הביא

מטי צרפתי הרכבי: לא שילמתי לו שום תקורה, חשבונית העסקתי שבועיים

אליהו (אלי) רביבו: אין בעיה, הייתה שם תקורה

אליהו (אלי) רביבו:  בואי, בן אדם לא עובד וולונטרי

אליהו (אלי) רביבו:  מטי, בן אדם לא עובד וולונטרי, זה בסדר

מטי צרפתי הרכבי: בסדר

מטי צרפתי הרכבי:  אבל הקבלן הזה מתנייד בארץ

אליהו (אלי) רביבו: עדיין, אם הדרך היא תאגיד, זה בסדר תאגיד

אליהו (אלי) רביבו:  אני לא מבקש עכשיו להמציא שיטה חדשה

אליהו (אלי) רביבו:  אני רק מבקש להתאים את מי שעד היום היה חברת כוח אדם לפלסטינאים שיוכל לשמש את זה כתאגיד לעובדים זרים, זה מה שאני מבקש

אליהו (אלי) רביבו:  אולי לא הובנתי נכון, אבל זה מה שאני מבקש

אליהו (אלי) רביבו:  כן?     

יצחק רבין: אני מבקש להתייחס למה שאמרה גב' שושנה שטראוס

אליהו (אלי) רביבו: הציק לך

יצחק רבין: כן, לא

יצחק רבין:  כן, במובן הזה שאם היו רוצים לתת את ההטבה הזאת או את הזכות הזאת לקבלנים הקטנים אז לא הייתם דורשים 20,000 אגרות או 21,000 שקלים אגרות בשנה לעובד ולא הייתם דורשים - - -     

ענבל משש: אנחנו דורשים?     

יצחק רבין: לא, המדינה

ענבל משש: אה, אז תדייק

אליהו (אלי) רביבו: את זה המדינה

יצחק רבין: המדינה זה כולם

ענבל משש: לכבוד הוא לי

יצחק רבין: ולא היו מבקשים לשלם לעובד באופן שוטף גם אם לא הייתה עבודה 236 שעות בחודש

יצחק רבין:  זה חסם מאוד רציני לקבלנים הקטנים

יצחק רבין:  מה לעשות? קבלן שעוסק בשיפוצים הוא לא יכול לעבוד בתוך שיפוצים מעבר לשעות מוגבלות

יצחק רבין:  זה שונה מהבניין

יצחק רבין:  לכן אם רוצים להגיע, להנגיש את אותם עובדים זרים לקבלנים הקטנים צריך להוסיף את אותם - - -     

אליהו (אלי) רביבו: אני חושב שזה חלק מאותו פתרון הוליסטי

אליהו (אלי) רביבו:  וצריך לתת מענה באמת למי שעובד בהיקפים קטנים גם בעניין גובה אגרות וגם לעניין מינימום שעות עבודה מחויבות בחודש

ענבל משש: כן

ענבל משש:  הם עד היום העדיפו להעסיק פלסטינאים ואתה יכול לשאול ולבדוק

ענבל משש:  גם לא היו אגרות על פלסטינאים וגם לא היו צריכים להלין אותם

ענבל משש:  זה היה פתרון טוב עד ליום לפני המלחמה

ענבל משש:  זה היה פתרון טוב שנתן מענה לאלפי קבלנים

ענבל משש:  ואני אומרת לך שזה חשוב מאוד

ענבל משש:  ואני מסכימה לחלוטין עם אדוני שצריך לדאוג לקבלנים הקטנים, לקבלני השיפוצים

ענבל משש:  לקבלנים, יש לנו כל כך הרבה, כ-6,000 לדעתי קבלנים בעלי היתרים שמעסיקים פלסטינאים שבגלל הסגר כיום לא ניתן להם פתרון וזה חשוב מאוד לסייע להם

רוני מילוא: אני רוצה לתקן אותך

ענבל משש: לתקן אותי שצריך לעזור לקבלנים הקטנים?     

אליהו (אלי) רביבו: לא, לא, הוא לא התייחס אלייך

רוני מילוא: לא, לא

רוני מילוא:  היא אמרה שלא שילמו על הפלסטינאים

ענבל משש: לא, אין אגרות על פלסטינאים

רוני מילוא: אין אגרות, אבל אני שילמתי מת"ש 1,400 שקלים לעובד

ענבל משש: לא, יש תנאים סוציאליים, שנייה, זה לא מה שהיא אמרה

ענבל משש:  זה לא מה שהיא אמרה

ענבל משש:       שילמת לעובד מה שצריך לשלם לו

ענבל משש:  אבל אגרות אין, בזה אני מדייקת במה שאני אומרת

מטי צרפתי הרכבי: כדין, זה הכי חשוב, שהוא יעסיק כדין

אליהו (אלי) רביבו: זה מה שהיה לך לומר?     

רוני מילוא: יש לי עוד הרבה מה להגיד, אני יכול לדבר?     

אליהו (אלי) רביבו: אתה, התחום שלך הוא אחד מנושאי הדיון כאן

רוני מילוא: כן, אני יודע

מטי צרפתי הרכבי: אולי תספר מה אתה

אליהו (אלי) רביבו: לא, הוא אמר כבר, לא צריך לחדש

רוני מילוא: שמעתי, הם אמרו את הכול, זה עונתי ואני מנייד אותם

רוני מילוא:  מי שחשב שאני לא מנייד אותם מעונה לעונה, תפוזים לגיזום

ענבל משש: יש מכסה של חקלאות עונתית וזה בסדר, אתה עושה, אין שום בעיה

אליהו (אלי) רביבו: השאלה היא במקום להיות, שנייה, שנייה

אליהו (אלי) רביבו:  השאלה היא אם במקום לצרוך את השירות דרך המתפ"ש הוא יכול לצרוך את השירות דרך מנהל עובדים זרים

אליהו (אלי) רביבו:  זהו, זאת השאלה

ענבל משש: לא, את ההיתר הוא מקבל מאתנו

ענבל משש:  כן, משרד החקלאות ממליץ לנו

ענבל משש:  ההיתר, אתה מכיר את זה

ענבל משש:  ויש שוטף

אליהו (אלי) רביבו: כן, אין בעיה

אליהו (אלי) רביבו:  השאלה היא אם במקום למשוך את אחמד הוא יכול למשוך את ג'ימי

אליהו (אלי) רביבו:  זאת השאלה

רוני מילוא: אבל מה אני עושה עכשיו? כשאני צריך 400-500 פועלים לקטיף להדרים? יש לי את מהדרין, את פרי אור, יש לי פה עוד רשימה ארוכה שאני עובד איתם

ענבל משש: אז צריך לשבת עם משרד החקלאות

רוני מילוא: מה אני עושה? יש פה חור ענק של תפוזים עכשיו וקלמנטינות וזה המאני טיים

ענבל משש: אני לחלוטין מבינה את הצורך שלך ואת הבקשה שלך, אבל היא צריכה להיות מופנית למשרד החקלאות כדי שמשרד החקלאות יגידו לנו מה לעשות עם מכסת העובדים

ענבל משש:  למי לחלק אותה? למי שיגידו לנו אנחנו נחלק אותה

אליהו (אלי) רביבו: אתה פנית למשרד החקלאות בעניין?     

ענבל משש: ואם יגידו להוסיף עוד עובדים, אנחנו נוסיף עוד עובדים

רוני מילוא: אני שלחתי מייל השבוע, לא קיבלתי תגובה

אליהו (אלי) רביבו: הבנתי

אליהו (אלי) רביבו:  למי שלחת?     

רוני מילוא: אלי משהו, לא זוכר

אליהו (אלי) רביבו: טוב, אוקיי

רוני מילוא: אני יכול לבדוק

אליהו (אלי) רביבו: תדאג בבקשה שהעתק יגיע אליי ללשכה

אליהו (אלי) רביבו:  נעבור הלאה בבקשה

אליהו (אלי) רביבו:  כן, איזה עניין זה?     

יוני דמרי: יוני דמרי, מנהל תחום חקלאות בתנועת המושבים

יוני דמרי:  דווקא רציתי להתייחס בקצרה לנושא הזה

יוני דמרי:  הגיעה העת לסיים את הסיפור של מכסות של עובדים זרים

יוני דמרי:  ההיצע קטן מהביקוש

יוני דמרי:  המחיר שלנו, שלנו כאזרחים, הוא גבוה מידי

יוני דמרי:  יוקר המחיה עולה ועולה ומטפס בגלל העניין הזה

יוני דמרי:  הגיע הזמן ללכת, לגשת למשרד החקלאות או לכל גורם שאחראי, בואו נשחרר את הסיפור הזה

יוני דמרי:  חקלאים בעוטף משוועים להתרחב, לגדול, להחזיר את החיים לעוטף

יוני דמרי:  חקלאים בכל הארץ משוועים להתרחב, הם לא יכולים

יוני דמרי:  יש הקצאה מסוימת, יש חישוב מסוים

יוני דמרי:  מאותה הקצאה הנדרשת מפחיתים להם 40% או 50%

יוני דמרי:  אין עובדים זרים

יוני דמרי:  בואו נשחרר את החסם הזה

יוני דמרי:  אנחנו מדברים על דיון על חסמים? בואו נתחיל בסיפור של המכסות

יוני דמרי:  נכון, כרגע קשה, זה צו השעה

יוני דמרי:  קשה מאוד להכניס, אני יודע

יוני דמרי:  בעוד חודש חודשיים זה ישתחרר

יוני דמרי:  בואו נשחרר את הסיפור של המכסות

מטי צרפתי הרכבי: מה שיוני אומר שאף חקלאי לא יעסיק אף עובד אם הוא לא באמת צריך אותו ויכול לשלם לו מרווחים

מטי צרפתי הרכבי:  אף אחד לא יעסיק עובדים סתם

יוני דמרי: אני לא אחזיק עשרה עובדים אם אני צריך ארבעה

יוני דמרי:  זה עולה לי כסף

יוני דמרי:  בואו נשחרר את החסם הזה

יוני דמרי:  בואו נפחית את המחיר שלהם

מטי צרפתי הרכבי: תמיד יש כאן איזה הרעבה של המכסות

מטי צרפתי הרכבי:  יש הרעבה מובנית במכסות לחקלאי

יוני דמרי: והתוצר הוא מחיר מוצר גבוה, זה התוצר הישיר

יוני דמרי:  יוקר המחייה מטפס

אליהו (אלי) רביבו: טוב

אליהו (אלי) רביבו:  יש עוד שיקולים קצת יותר רחבים

מטי צרפתי הרכבי: אין סיבה

שושנה שטראוס: יש שיקולי הגירה

שושנה שטראוס:  להציף את המדינה באין סוף עובדים

יוני דמרי: יהיה סוף

יוני דמרי:  כשזה מגיע לסוף יהיה סוף

מטי צרפתי הרכבי: הדלתא היא כמה אלפים

שושנה שטראוס: אין סוף אתה עובד, אז ביקש - - -      

מטי צרפתי הרכבי: אבל מדובר בכמה אלפים, ספור

יוני דמרי: אני לא מצליח, לא מבין

יוני דמרי:  לא שמעתי, סליחה

ענבל משש: בסדר, זה דיון של מדיניות

ענבל משש:  זה דיון של מדיניות

רוני מילוא: אבל זה שנים ככה שלא נותנים לחקלאי בדיוק את מה שהוא צריך וגם מקשים עליו, במיוחד משרד החקלאות

רוני מילוא:  הוא רוצה עשר, נותנים לו ארבעה

רוני מילוא:  הוא רוצה 20 נותנים לו עשרה

ענבל משש: אני בעד לחזק את החקלאים ולסייע לביטחון התזונתי

יוני דמרי: הם לוקחים אותם לעבודה

אליהו (אלי) רביבו: אנחנו נרצה ברשותכם להתקדם

אליהו (אלי) רביבו:  אני אשמח בבקשה לדעת כמה עובדים זרים לענף החקלאות הגיעו מאז פרוץ המלחמה, שלא במסגרת הסכמים בילטראליים

אליהו (אלי) רביבו:  מאז פרסום הנוהל כמובן

ענבל משש: טוב, היו הרי שני מתווים, בסדר? בחקלאות

ענבל משש:  אחד של המתווה גיוס פרטי ואחד של החוזרים לאחר 63 חודשים

ענבל משש:  אני יכולה להגיד לך שאישרנו 600 בקשות במתווה הגיוס הפרטי ובמתווה של ה-63 חודשים 400 בקשות

ענבל משש:  כמובן לא כולם חוזרים

ענבל משש:  רק רגע, אני אסתכל על הנתונים פה

ענבל משש:  יש כניסה של עובדים גם בשבת נכנסו כ-200 מלאווים

ענבל משש:  לגבי חקלאות, טוב, אז כ-400 חזרו מתוך מה שאישרנו, גם במתווה גיוס פרטי וגם של ה-63 חודשים

ענבל משש:  יש עוד טיסות שמתוכננות לשבוע וגם היום נכנסו שהם לא נספרו פה

ענבל משש:  אבל יש תהליך

ענבל משש:  אלו פחות או יותר הממדים או ההיקפים של העובדים שנכנסו

ענבל משש:  אנחנו מטפלים בזמן מאוד מאוד קצר בכל הבקשות שנשלחות אלינו

ענבל משש:  לא יודעת, אם יש חסמים או פערים, עשינו דיון

אליהו (אלי) רביבו: כמה אחוז מכלל התאגידים בענף החקלאות הגישו בקשה לקליטת עובדים שלא במסגרת הסכם בילטראלי?     

ענבל משש: אין לי פה את הנתון, אני צריכה לבדוק

אליהו (אלי) רביבו: תראו, אני רוצה רגע לדעת

אליהו (אלי) רביבו:  אני שואל אותך שאלה

אליהו (אלי) רביבו:  אתם ממש ביקשתם ושיוועתם לכך שייווצר מנגנון שיוכל להביא עובדים שלא במסגרת הסכם

אליהו (אלי) רביבו:  למה אני עוד לא רואה באמת איזה שהיא תנופה מספיק רצינית? אמרתם יש עובדים בשפע, טיק טק מוצאים, הנה והנה ובואו תראו והנה רשימות והנה תראו

אליהו (אלי) רביבו:  איפה הם? אני רוצה לראות אותם

יעקב מושקוביץ: ככה, קודם כל צריך להבין שמדובר להביא עובדים ממדינות שהחקלאים לא היו רגילים לעבוד איתם

יעקב מושקוביץ:  יש איזה שהוא חסם

יעקב מושקוביץ:  קודם כל מגיעים ומגיעים לא מעט

אליהו (אלי) רביבו: מה זה לא מעט? מעט מאוד

יעקב מושקוביץ: נכון, זה נכון

אליהו (אלי) רביבו: מעט מאוד

אליהו (אלי) רביבו:  אל תגיד לי לא מעט

אליהו (אלי) רביבו:  לא מעט זה אומר שהדרישות שהצגתם בפניי - - -     

יעקב מושקוביץ: נכון

יעקב מושקוביץ:  בערך 600

יעקב מושקוביץ:  שמענו, בערך 600

יעקב מושקוביץ:  חקלאים חוששים, אני אומר לך את זה במפורש, חוששים

יעקב מושקוביץ:  אנחנו למשל מביאים מאפריקה

יעקב מושקוביץ:  חוששים מאוד לקבל את העובדים האלה ואומרים בואו נחכה שיגיעו התאילנדים

אליהו (אלי) רביבו: זאת אומרת שכל המצג שהצגתם לי הוא מצג שווא?     

יעקב מושקוביץ: לא

אליהו (אלי) רביבו: אז תסבירו לי

יעקב מושקוביץ: אנחנו חושבים שלאט לאט, ואתה צריך להבין את הנקודה הזאת, לאט לאט זה כן ישתחרר

יעקב מושקוביץ:  לאט זה כן ישתחרר

אליהו (אלי) רביבו: זה אפילו לא זוחל, מה זה לאט?     

יעקב מושקוביץ: לא, אבל למשל, אם היה אפשר להביא פלסטינאים, ואמרתי את זה מקודם, המכסה הייתה נגמרת תוך יום

אליהו (אלי) רביבו: לא, לא, בוא תראה

יעקב מושקוביץ: תוך יום

יעקב מושקוביץ:  רגע, אבל אני חייב להסביר עוד נקודה

אליהו (אלי) רביבו: תראה יענקל'ה

יעקב מושקוביץ: לא, אתם חייבים לדעת את זה

יעקב מושקוביץ:  זה נקודה מאוד חשובה

אליהו (אלי) רביבו: יענקל'ה, יש לנו תודה לאל צבר של שעות משותפות בכמות לא מבוטלת, ביחס לזמן שאנחנו מכירים

אליהו (אלי) רביבו:  המילה פלסטינאים פעם ראשונה שאני שומע אותה הרגע

אליהו (אלי) רביבו:  לא דיברת על זה מעולם

אליהו (אלי) רביבו:  אמרת לי אנחנו רוצים שתפתחו לנו את השמיים, אנחנו רוצים להביא עובדים זרים

אליהו (אלי) רביבו:  יש לנו רשימות בלתי נגמרות

אליהו (אלי) רביבו:  רק תגידו 'כן' תראה כמה נוחתים פה

אליהו (אלי) רביבו:  אתה אמרת לי את זה כשביקרתי אצלכם בדרום, כשהייתי אצלכם בנגב

אליהו (אלי) רביבו:  פה בדיונים, בשיחות בינינו

אליהו (אלי) רביבו:  רק תן לנו דרך, תראה כמה מגיעים

אליהו (אלי) רביבו:  כמה רוצים, לא מעניינת המלחמה

אליהו (אלי) רביבו:  עובדים טובים, מסורים

אליהו (אלי) רביבו:  אני בקשר עם השגריר ההוא ועם המדינה ההיא

אליהו (אלי) רביבו:  איפה הם? מתי נולד הפלסטינאים?     

יעקב מושקוביץ: הפלסטינאים נולדו בשבועות האחרונות

יעקב מושקוביץ:  דרך אגב, הוצאנו מכתבים על הדבר הזה

אליהו (אלי) רביבו: אליי?     

יעקב מושקוביץ: לא, למשרד החקלאות

אליהו (אלי) רביבו: אז תפנה למי שהוצאת את המכתב

יעקב מושקוביץ: לא, לא, בסדר

אליהו (אלי) רביבו: לא, לא, לא, שנייה, שנייה

אליהו (אלי) רביבו:  תקשיבו, עד הרגע הזה הפתרון של הפלסטינאים מאיו"ש לא ישב על השולחן

אליהו (אלי) רביבו:  הייתם אומרים, 'תקשיב, רק הם יודעים לתת לי מענה' היינו מנהלים על זה דיון

אליהו (אלי) רביבו:  מגיעים, מגבשים מסקנה ומתקדמים

יעקב מושקוביץ: יש גם פנייה אליך

יעקב מושקוביץ:  יש גם פנייה אליך כתובה

אליהו (אלי) רביבו: במה? בלהביא פלסטינאים?     

יעקב מושקוביץ: כן, כן, יש מכתב

יעקב מושקוביץ:  יש בקשה כזאת

יעקב מושקוביץ:  אבל כבוד יושב-הראש, אני רוצה להסביר את כל המכלול, שתבין

אליהו (אלי) רביבו: למה לא ביקשתם פה את מתפ"ש?      

יעקב מושקוביץ: יש כמה נקודות שחשוב שהציבור פה יבין אותו

יעקב מושקוביץ:  קורה משהו

יעקב מושקוביץ:  מה שקורה בחודש האחרון, אתם חייבים להבין את התמונה הזאת

יעקב מושקוביץ:  מה שקורה בזמן האחרון זה שעם ישראל הבין את החשיבות של החקלאות

אליהו (אלי) רביבו: אנחנו לא מפסיקים לעסוק בזה, יענקל'ה

יעקב מושקוביץ: לא, אני רוצה שתבינו

אליהו (אלי) רביבו: אנחנו לא מפסיקים לעסוק בזה אבל, זה ברור לנו

יעקב מושקוביץ: לא, אבל בשטח כשהיום יש אלפי מתנדבים מהארץ ומהעולם שמגיעים בעצמם עם כרטיסי טיסה ונמצאים אצל החקלאים ועובדים אצלם

יעקב מושקוביץ:  יש להם, אתם לא תאמינו כמה כמויות

יעקב מושקוביץ:  זה פשוט מרחיב את הלב

יעקב מושקוביץ:  אבל זה ייגמר

אליהו (אלי) רביבו: יעקב היקר

יעקב מושקוביץ: זה ייגמר בשבועות הקרובים

יעקב מושקוביץ:  ההתנדבות הזאת

אליהו (אלי) רביבו: בוא, תעצור רק שנייה

אליהו (אלי) רביבו:  תקשיב, כל מה שאתה מרחיב עכשיו מרחיב גם את הלב, תרתי משמע

אליהו (אלי) רביבו:  הוא נכון, הוא מדויק, הוא מרגש

אליהו (אלי) רביבו:  אנחנו לא מפסיקים לעסוק בזה

אליהו (אלי) רביבו:  הדיונים שאנחנו מקיימים בכנסת בכלל ובפרט בוועדה שלי, אבל בכלל הוועדות, סביב נושא החקלאות, גבוהים לאין ערוך משאר הענפים

אליהו (אלי) רביבו:  ברור, אין שאלה בכלל

אליהו (אלי) רביבו:  והתוצאה של אותם דיונים וסיורים ושיחות זה שכל המשרדים שינסו מותניים ויצרו מנגנון כפי דרישתכם

אליהו (אלי) רביבו:  אני רוצה לדעת למה זה לא מקבל ביטוי הלכה למעשה

אליהו (אלי) רביבו:  כי להגיד לי שחקלאי אין לו ביטחון להעסיק עובד זר

יעקב מושקוביץ: אתה חייב לדעת את זה

יעקב מושקוביץ:  אני חייב להבהיר לך את התמונה הזאת

יעקב מושקוביץ:  בשביל שנביא במסגרת ה-5,000 החקלאי צריך לתת, דרך אגב, החסם הוא לא ברשות האוכלוסין

יעקב מושקוביץ:  יש לנו שיתוף פעולה מוטרף איתם

יעקב מושקוביץ:  הם עובדים יום ולילה

יעקב מושקוביץ:  אין לנו חסמים

יעקב מושקוביץ:  החסמים הם אצלנו, אליהו, שתבין את זה

יעקב מושקוביץ:  החסמים הם אצלנו

יעקב מושקוביץ:  כי חקלאים מפחדים

יעקב מושקוביץ:  הם צריכים לתת את הוויזה, הם חייבים, לפי החלטת ממשלה הם צריכים לתת את הוויזה שלהם בשביל שיביאו להם את העובדים

יעקב מושקוביץ:  והם מפחדים, הם אומרים בואו נחכה

יעקב מושקוביץ:  בואו נחכה עוד קצת

יוני דמרי: מחכים טיפה לתאילנד

יוני דמרי:  מחכים לתאילנד

יעקב מושקוביץ: בואו נחכה עוד קצת, אולי סרילנקה תיכנס

יעקב מושקוביץ:  אם ההסכם הבילטראלי ייכנס, אז יהיו לנו את סרילנקה

יעקב מושקוביץ:  הם מחכים, צעד אחרי צעד

יעקב מושקוביץ:  יש פחד במערכת לחקלאים לתת ויזות כי אי אפשר להביא, בהתאם להחלטת הממשלה אי אפשר להביא עובד במסגרת ה-5,000

יעקב מושקוביץ:  אני צודק או לא, ענבל? אי אפשר להביא אם אין לך, אתה צריך לשים את הוויזה שלך כדי להביא את העובד

יעקב מושקוביץ:  אז החקלאים בינתיים גוררים רגליים בעניין הזה

יעקב מושקוביץ:  אני שם את זה על השולחן באופן הכי ברור שיש

אליהו (אלי) רביבו: מה ההבדל בין ה-5,000 לאלה שמגיעים במסגרת הסכם בילטראלי?     

יעקב מושקוביץ: דוגמה פשוטה: הסכם בילטראלי, חברת ההשמה, התשלום היום בהסכם הזה חקלאי צריך לשים מראש, לא רק שהוא פוחד, הוא גם צריך לשלם את כרטיס הטיסה, לקדם אותו

יעקב מושקוביץ:  לקנות את כרטיס הטיסה על חשבונו

אליהו (אלי) רביבו: תעשה לי בבקשה, תייצר לי בבקשה טבלה דמיונית

אליהו (אלי) רביבו:  מה ההבדל בין הפרוצדורה וההשלכות להביא שלא במסגרת הסכם אל מול במסגרת הסכם?     

יעקב מושקוביץ: במסגרת ההסכם הבילטראלי המדינה מגייסת את העובדים, לא אנחנו מגייסים

יעקב מושקוביץ:  יש הסכם בין מדינות

יעקב מושקוביץ:  התאילנדי מגיע לחקלאי, למשק שלו

אליהו (אלי) רביבו: אין קושי לגייס, אתם אמרתם לי שהרשימות קיימות

יעקב מושקוביץ: הוא לא צריך לעשות שום מאמץ

אליהו (אלי) רביבו: יענקל'ה, אבל עברנו כבר את תהליך הגיוס

אליהו (אלי) רביבו:  אתם אמרתם לי שיש לכם רשימות מוכנות

יעקב מושקוביץ: יש לנו רשימות

יעקב מושקוביץ:  יש לנו רשימות של אלפים

אליהו (אלי) רביבו: יופי

אליהו (אלי) רביבו:  אז הגיוס לא רלוונטי

אליהו (אלי) רביבו:  בוא נעבור לשלב הבא

יוני דמרי: יענקל'ה, אני יכול לסייע?     

יעקב מושקוביץ: כן, כן

אליהו (אלי) רביבו: כן, בבקשה

יוני דמרי: שני דברים: אחד, כאשר אתה עובד מול רשות האוכלוסין וההגירה, אני כרגע מנהל גם חברה של עובדים זרים של תנועת המושבים

יוני דמרי:  ככל שאתה עובד מול רשות האוכלוסין וההגירה, הכסף של דמי הטיפול שאנחנו כחברת כוח אדם גובים, מגיע לנו ישירות לחברות

יוני דמרי:  כאשר אתה עובד עם צוותים שהם מחוץ למדינה זה יותר קשה

יוני דמרי:  אז חלק מהחברות יש את היכולת לממן ולחלק לא

יוני דמרי:  הם מבקשים בואו נשליך את התשלום בצורה כזו או אחרת שהחקלאי יפחית משכרו של העובד ומתחיל איזה משהו שהוא לא מוסדר ולא נוח

אליהו (אלי) רביבו: אני לא יודע

אליהו (אלי) רביבו:  אני יודע, אני הסתובבתי בחממות

אליהו (אלי) רביבו:  ואני ראיתי עגבניות שנובלות, אני ראיתי מלפפונים כאלה גדולים כי אף אחד לא טיפל בזה והיה צריך לבוא ולעקור אותם

אליהו (אלי) רביבו:  ראיתי חורבן

יוני דמרי: אני עד לחורבן הזה יום יום

אליהו (אלי) רביבו: האם בשביל להציל את המצב מאותו חורבן, בן אדם לא יביא במסגרת אותו הסכם של ה-5,000? שהוא לא בילטראלי, שזו הייתה כל הבקשה שלכם

יוני דמרי: נכון

יוני דמרי:  אז שני דברים: יש כרגע, יש אופק

יוני דמרי:  רשות האוכלוסין חתמה על הסכם בילטראלי, אז החקלאי אומר אני כבר בחורבן

יעקב מושקוביץ: הם מחכים לאופק הזה, בקיצור

יוני דמרי: תן לי עוד שבועיים שלושה יותר נוח לעבוד מולם

אליהו (אלי) רביבו: אין בעיה, אז לבטל את ה-5,000?     

יוני דמרי: לא לבטל

אליהו (אלי) רביבו: למה? לא, לא, אני לא רוצה שתהיה מכסה פנויה

קריאה: תעביר אותם אלינו

אליהו (אלי) רביבו: זה מה שאני הולך לעשות, תמתין

יוני דמרי: אבל תנו לנו ללמוד את החומר

יוני דמרי:  זה דבר חדש שנכפה עלינו אחרי 12 שנים, אנחנו רוצים ללמוד אותו

יוני דמרי:  רוצים להביא עובדים

יוני דמרי:  החקלאים רוצים להתנסות

אליהו (אלי) רביבו: חברים

אליהו (אלי) רביבו:  המנגנון שהוקם הוא פועל יוצא של הבקשה שלכם

יוני דמרי: והוא יעבוד

אליהו (אלי) רביבו: שנייה

אליהו (אלי) רביבו:  אף אחד לא בא והכתיב לכם מנגנון ואמר תתמודדו איתו כפתרון

אליהו (אלי) רביבו:  אתם ביקשתם, אמרתם מה אתם רוצים

יעקב מושקוביץ: אנחנו רוצים עוד קצת זמן

אליהו (אלי) רביבו: שנייה

אליהו (אלי) רביבו:  אמרתם מה אתם צריכים

אליהו (אלי) רביבו:  ואתם סיפרתם ואני מרגיש שהשליתם אותי

אליהו (אלי) רביבו:  אני אומר לכם בכנות, השליתם אותי

אליהו (אלי) רביבו:  כשנטעתם בי ביטחון כל כך רב שברגע שתהיה מכסה ותהיה מאושרת ושלא במסגרת ההסכם, כמה יבואו לפה

אליהו (אלי) רביבו:  אני הולך להביא מטוסים, אתה לא יודע כמה

אליהו (אלי) רביבו:  נלך ונחזור, נלך ונחזור

אליהו (אלי) רביבו:  אתה לא יודע כמה מתחננים, שולחים תמונות עם לייקים, עם תודה, שיש סיכוי שנגיע לארץ

אליהו (אלי) רביבו:  רק תביאו את ההסכם

אליהו (אלי) רביבו:  יש מתווה

אליהו (אלי) רביבו:  ועד הרגע הזה אתם רק מסבירים לי כמה הוא לא טוב

יעקב מושקוביץ: כי צריך לעשות בו תיקונים

אליהו (אלי) רביבו: תראה, תיקונים, זמן, הוא לא טוב או מפחדים או ויזה או מחכים לפלסטינאים או מחכים להסכם בילטראלי

אליהו (אלי) רביבו:  אני עד עכשיו קיבלתי רק הסברים למה זה לא

אליהו (אלי) רביבו:  אני מודיע לכם, תקשיבו טוב

אליהו (אלי) רביבו:  וגם מה שאני אומר כרגע זה רק לטובתכם, אל תחשבו שאני מתהפך

אליהו (אלי) רביבו:  אם אני לא אראה בזמן טווח המיידי שינוי מגמה של מימוש ההסכם הזה אני אפעל בכל כוחי, כל כוחי לבטל אותו

אליהו (אלי) רביבו:  בכל כוחי

אליהו (אלי) רביבו:  יש לי למי לתת אותו

אליהו (אלי) רביבו:  הנה, אני מודיע לכם

אליהו (אלי) רביבו:  ביקשתם, נעתרנו, קיים, ואתם לא מממשים עם תירוצים? איפה אתם נמצאים, תגידו לי? מפחד לתת ויזה, לא נעים לו, הוא חושש

אליהו (אלי) רביבו:  הוא לא רגיל, זה צבע שהוא לא רגיל אליו, זה מדינות שהוא לא ראה

אליהו (אלי) רביבו:  מאיפה?     יש לי גם עוד בקשה, סליחה

אליהו (אלי) רביבו:  תנסו בפעם הבאה להיות קצת יותר יצירתיים בתירוצים שלכם, כי זה מביך אותי

אליהו (אלי) רביבו:  זה קשור אליך? אז אל תדבר

אליהו (אלי) רביבו:  אם משעמם לכם לכו לוועדות אחרות

אליהו (אלי) רביבו:  פה מדברים רק מי שזה נוגע אליו

אליהו (אלי) רביבו:  אני כרגע לא הולך לגעת, אני מיציתי את ענף הבנייה בזמן הזה ואני לא נוגע בענף הפיגומים

שלום שמחון: כבוד יושב-הראש, שמי שלום שמואל

שלום שמחון:  אני מחברת כוח אדם, אשכולות כוח אדם

אליהו (אלי) רביבו: מהודו יש לך משהו, זה אתה?     

שלום שמחון: לא

שלום שמחון:  אין לי מהודו

שלום שמחון:  המשרד שלנו נמצא במושב עמיעוז שזה בעוטף עזה

שלום שמחון:  באזור שלנו מרבית העובדים עזבו את הארץ

שלום שמחון:  ואנחנו בתהליך מאוד מאוד מתקדם בסרילנקה דווקא

שלום שמחון:  באופן פרטי, לגייס עובדים

שלום שמחון:  התהליך של ההיכרות עם הסרילנקים ולעמוד בכל הקריטריונים שאנחנו נדרשים וכו', זה תהליך קצת ארוך

שלום שמחון:  אנחנו בשלב מאוד מתקדם של לקבל מועדי טיסה

אליהו (אלי) רביבו: מה זאת אומרת מועדי טיסה?     

שלום שמחון: קודם כל אתה מגיש ניירת

שלום שמחון:  אתה מגיש את כל האישורים וכו' וכו'

שלום שמחון:  לוקח קצת זמן לאשר אותם

אליהו (אלי) רביבו: מה זה זמן?     

שלום שמחון: זמן, אני יודע?     

אליהו (אלי) רביבו: כמה זמן?     

שלום שמחון: יכול להיות שבוע, עשרה ימים

אליהו (אלי) רביבו: לא, למה אתה אומר את זה?     

ענבל משש: אני אשמח לבדוק

ענבל משש:  אתמול ישבנו עם גילה, ויקי, שמעתי משהו אחר

ענבל משש:  אבל אני אשמח לבדוק

ענבל משש:  אתה לא היית בדיון אתמול, נכון?      

שלום שמחון: נכון, אני לא הייתי

ענבל משש: אז אני שמעתי משהו אחר

ענבל משש:  רק תשבחות ותודות

שלום שמחון: לא, ודאי, חלילה

ענבל משש: רשימות

ענבל משש:  רשימות בבקשה של עובדים שקיבלתם וקיבלתם מענה אחרי שבוע

ענבל משש:  לא לדבר בעלמא

אליהו (אלי) רביבו: שבוע עשרה ימים

שלום שמחון: לא, אני לא באתי חס וחלילה להגיד איזה מילה

ענבל משש: לא, למה? אפשר להגיד ביקורת

ענבל משש:  אנחנו פה כדי לשמוע

שלום שמחון: לא, אבל הביקורת היא טובה והיא בונה, כי אתם נתתם מאוד מאוד - - -     

ענבל משש: אני רוצה לראות מישהו שקיבל תשובה אחרי 49 שעות

אליהו (אלי) רביבו: מה שמך אדוני?     

שלום שמחון: הצגתי את עצמי

שלום שמחון:  שלום שמואל

אליהו (אלי) רביבו: יתרגל אדוני שכשהוא מוסר נתון הוא חייב להיות ממוסמך ולקחת בחשבון שהוא גם יעמוד בבדיקה

אליהו (אלי) רביבו:  אני יודע שאם יש החרגה של 48 שעות קרה מקרה מאוד מאוד חריג במנהל עובדים זרים, כדי שיעברו את רף ה-48 שעות

אליהו (אלי) רביבו:  אני מכיר אפילו מקרים של פחות

אליהו (אלי) רביבו:  זה דבר ראשון

אליהו (אלי) רביבו:  אז להגיד שבוע-עשרה ימים קל להגיד

אליהו (אלי) רביבו:  יש לזה משמעות אדירה

אליהו (אלי) רביבו:  שנייה

אליהו (אלי) רביבו:  שנית, מועדי טיסות לא מעניינים כרגע

אליהו (אלי) רביבו:  מה שאני מצפה שאדוני, אם כל המשרד שלו יתפצל לכמה מדינות, פשוט, עכשיו לא להיות פה, להיות בחו"ל

אליהו (אלי) רביבו:  ללכת לראות חוות, לראות מלאי עובדים, לפנות למשרדי השמה וכוח אדם מקומי

אליהו (אלי) רביבו:  להיפגש עם נציגי ממשל באותן מדינות ולראות איך אפשר לארגון capacity מיידי

אליהו (אלי) רביבו:  להבין שזה זה

אליהו (אלי) רביבו:  דוח אקסל, ישר מהלפטופ

ענבל משש: רק שלום משמואל, אתה מלשכת אשכולות? אתה רכז שטח?     

אליהו (אלי) רביבו: שנייה

אליהו (אלי) רביבו:  יש עובדים? יש עובדים? לא, לא, אתה מיד ממשיך

שלום שמחון: אני אחד הבעלים

שלום שמחון:  אני מקים החברה

אליהו (אלי) רביבו: חברים, חברים, יש עובדים? למה הם לא פה?      

יוני דמרי: החקלאים כרגע לא ממהרים לקחת אותם

אליהו (אלי) רביבו: תודה רבה

יוני דמרי: אצלי בחברה, עובדים ממדינות זרות שהם לא מכירים

יוני דמרי:  'תביא תאילנדים, תן לי תאילנדים', אני קולט לך הכול היום

יוני דמרי:  עובדים ממדינות שהם לא מכירים הם חוששים לקחת

יוני דמרי:  זה הכסף שלהם, זה האשרות שלהם

יוני דמרי:       אני אומר את האמת

יוני דמרי:  הם רוצים לעבוד עם רשות האוכלוסין

שלום שמחון: סליחה, החקלאים באשכול, באזור אשכול מעוניינים לקבל עובדים מכל מדינה

ענבל משש: השירות שלנו כל כך טוב שכולם רוצים להמשיך, שניתן שירות ונביא להם עובדים באמצעות ההסכמים הבילטראליים

יוני דמרי: נכון

יוני דמרי:  הלוואי

יוני דמרי:  בדיוק

יוני דמרי:       הם עובדים מצוין, רק שכרגע נוצר איזה שהוא פקק והיה להם חוסר יכולת לתת את השירות הזה

ענבל משש: גם הם לא מוציאים הוצאות, גם הכסף מקבלים לפני שהעובד נוחת

ענבל משש:  גם אנחנו בודקים את העובד, הכול מתוקתק

שלום שמחון: סליחה, אבל זאת עובדה כרגע שאין עובדים תאילנדים ואפשר להביא ממדינות אחרות

שלום שמחון:  החקלאים צמאים לעובדים

שלום שמחון:  יש מחסור ויש בעיה קשה

אליהו (אלי) רביבו: לא, לא, שנייה

אליהו (אלי) רביבו:  גב' אסרף, לא לצחוק ככה

אליהו (אלי) רביבו:  את יודעת שאני מבולבל בכאלה נתונים סותרים

אליהו (אלי) רביבו:  חבר'ה, שנייה

אליהו (אלי) רביבו:  את רוצה לעזור לי?      

לינא סאלם: האמת, אם יורשה לי, אני רוצה להבין את הבעיה של התשלומים שהצגת קודם

יוני דמרי: כאשר עובד מגיע דרך הסכם בילטראלי, אני כחברת כוח אדם לצורך העניין

לינא סאלם: אתה חברת כוח אדם או לשכה פרטית על פי חוק שירות התעסוקה?      

קריאה: לא, לשכה פרטית

יוני דמרי: אוקיי, סליחה

יוני דמרי:  אני מחליף פשוט מישהו שבמילואים

אליהו (אלי) רביבו: לא, לא, איתה צריך לדייק

אליהו (אלי) רביבו:  כל אלה שפה, אתה בין כוונות

יוני דמרי: כאשר אני עובד מול רשות האוכלוסין וההגירה, לצורך העניין, הסכום הוא, אני אגיד בערך 3,500, שלא תתפסו אותי על השקל

יוני דמרי:  עשרה עובדים, יש לי 35,000 שקלים מופקדים

יוני דמרי:  כאשר אני עובד מול חברה שהיא לא דרך רשות האוכלוסין וההגירה זה תתחיל פתאום אין גורם שמממן את זה או תתחיל לחפש איך לגבות את זה בהמשך

יוני דמרי:  לא נוח לי

יוני דמרי:  יותר קל לי לעבוד מולם

יוני דמרי:  השירות שלהם הוא מצוין כאשר יש עובדים

אליהו (אלי) רביבו: אתה מדבר בכובע של מתווך או בכובע של רפתן, של חקלאי?     

יוני דמרי: לא, לא, לצורך העניין של מי שמנהל חברה

אליהו (אלי) רביבו: חבר'ה, כיוון שהוא גם וגם אני צריך לדעת, תקשיבו, שנייה

ענבל משש: יש לו פה שלושה כובעים: אחד, הוא בהתאחדות החקלאים

ענבל משש:  השני הוא בלשכה פרטית והשלישית הוא גם רפתן

ענבל משש:  אז הוא יודע מכל הכיוונים

אליהו (אלי) רביבו: הוא יודע מכל הכיוונים, אבל הוא עונה לי ואני לא יודע באיזה כובע הוא עונה לי ואני לא יודע איזה אינטרס זה משרת

אליהו (אלי) רביבו:  בסדר?     

יוני דמרי: האינטרס של החקלאים

יוני דמרי:  בכל הכובעים זה האינטרס של החקלאים

אליהו (אלי) רביבו: תביא את האינטרס של החקלאים, אני עדיין מבקש לקבל הסבר שלגביו יש תמימות דעים

אליהו (אלי) רביבו:  כי בינתיים בין כולכם יש אנדרלמוסיה גדולה מאוד בנתונים שאתם מוסרים לי

אליהו (אלי) רביבו:  וזה מקרב אותי לקבל החלטות

אליהו (אלי) רביבו:  אז שנייה

אליהו (אלי) רביבו:  לך יש לקוחות שמעוניינים לקלוט עובדים? יופי

אליהו (אלי) רביבו:  יופי

שלום שמחון: יש לנו

שלום שמחון:  רוב הלקוחות שלנו זקוקים לעובדים דחוף

שלום שמחון:  גם סרילנקה, תאילנד בעיקר

אליהו (אלי) רביבו: חבר'ה, בואו תקשיבו

אליהו (אלי) רביבו:  אין תאילנד

אליהו (אלי) רביבו:  אין תאילנד

יוני דמרי: זה העיקר, זה העניין

אליהו (אלי) רביבו: בואו תקשיבו

אליהו (אלי) רביבו:  חברים, חברים יקרים, תקשיבו

אליהו (אלי) רביבו:  מי שמכיר את גישתי מהרגע שנכנסתי לתפקיד אני הבהרתי שאני נגד העסקה ריכוזית

אליהו (אלי) רביבו:  נגד

אליהו (אלי) רביבו:  לפני המלחמה, הרבה קודם

אליהו (אלי) רביבו:  אגב, הנושא שנגעתי בו הוא לא היה ענף הבניין, הוא היה ענף החקלאות

אליהו (אלי) רביבו:  ונגעתי בתאילנדים

אליהו (אלי) רביבו:  לגישתי לרכז הבאת עובדים ממדינת מקור אחת א' אנחנו שמים את כל הביצים בסל אחד

אליהו (אלי) רביבו:  ב', אנחנו מאפשרים להם להתמחר ולנהל אותנו ולא אנחנו אותם

אליהו (אלי) רביבו:  ג', אנחנו לא מפתחים עוד קשרים עם עוד מדינות

אליהו (אלי) רביבו:  לפיכך וברוח הדברים האלה, ואני יודע שעוד לפני שאני נקטתי בעמדה הזאת, הגורמים המוסמכים פועלים במלוא המרץ לקדם הסכמים בילטראליים עם עוד כמה מדינות בעולם

אליהו (אלי) רביבו:  השלימו, תודה לאל, עם סרילנקה והודו

אליהו (אלי) רביבו:  ואני אומר זה מדהים ולא מספיק

אליהו (אלי) רביבו:  ואני הבהרתי את זה פה בתחילת הדיון בדברי הפתיחה שלי

אליהו (אלי) רביבו:       כשאני התבקשתי על ידי יענקל'ה ועל ידי אלי מוגרבי ועל ידי עוד חקלאים לאפשר להביא משתלמים לשעבר מאפריקה, הם לא מתאילנד, הם שחומי עור, הם עדיין מאפריקה

אליהו (אלי) רביבו:  ומאוד מאוד ביקשתם אותם

אליהו (אלי) רביבו:  למה אנשים לא פחדו מהם? למה זה היה נראה לכם בטוח ונכון? למה מווייטנאם מאוד מאוד רציתם? מה עם הרשימה הזאת של וייטנאם? הגשתם רשימה

אליהו (אלי) רביבו:  איזה בדיקות אתם ערכתם? מעבר למה שלי יש לומר לשגריר הווייטנאמי ואני אומר לו? אני רוצה לדעת מה אתם עושים באמת בשביל למצות את הפוטנציאל, כפי שאתם משכנעים אותי שקיים? עכשיו, יכול להיות שיש בעל תאגיד אחד שאומר לי יש לקוחות שרוצים

אליהו (אלי) רביבו:  מצד שני, יש לי פה לקוחות שאומרים אנחנו מפחדים

אליהו (אלי) רביבו:  כשהאמת היא שלא משתלם לכם כרגע לפתוח עוד מדינות ולהביא ממקומות אחרים, כי יש לכם קרקע יציבה ורשת ביטחון שקוראים לה מדינת ישראל

אליהו (אלי) רביבו:       ואני מודיע לכם שאם אתם לא מעוניינים להביא מאיפה שאנחנו נאתר ה-5,000 יתבטלו

אליהו (אלי) רביבו:  יתבטלו, שלא יהיו פה אי הבנות

אליהו (אלי) רביבו:  משרדים שלמים עבדו מסביב לשעון, כתבו נהלים, העבירו החלטות ממשלה

אליהו (אלי) רביבו:  ניהלנו במצטבר עשרות רבות של דיונים בכלל הוועדות, על מכסה שאתם מעוניינים לא לממש אותה?      

יעקב מושקוביץ: אפשר לענות? מאוד מעוניינים לבקש אותה

יעקב מושקוביץ:  הנה, עכשיו קיבלתי טלפון מאחיטוב הרגע, שהוא קיבל אישור מרשות האוכלוסין לעוד 200 מהודו

יעקב מושקוביץ:  מפתיע אותי הודו, אבל כל הכבוד לחברה שעשתה את העבודה הזאת

יעקב מושקוביץ:  והנה, שהם עובדים עם אחיטוב

יעקב מושקוביץ:  לא יודע אפילו איזה שם של חברת השמה

יעקב מושקוביץ:  הוא אישר לי עכשיו שהוא קיבל את האישור להביא מהודו

יעקב מושקוביץ:  מפתיע אותי, אבל בסדר

ענבל משש: תשאל אותו תוך כמה שעות, תשאל אותו

יעקב מושקוביץ: לא, כן, הנה עכשיו

יעקב מושקוביץ:  עכשיו התקשר אליי

יוני דמרי: פחות משמונה שעות, ענבל

יוני דמרי:  פחות משמונה שעות

אליהו (אלי) רביבו: זה קצת פחות מעשרה ימים שאמרו

יעקב מושקוביץ: אני רוצה להתייחס

יעקב מושקוביץ:  אנחנו מתכוונים לעמוד במשימה הזאת

יעקב מושקוביץ:  זו משימה לא קטנה, אבל יש לנו גם מאוד אחריות ואני אספר לך

יעקב מושקוביץ:  אנחנו, וייטנאם אמרו לנו שרוצים חברה שיצרנו איתם קשר בווייטנאם, שהיה לנו קשר איתה ורצו להביא לפה אלפי וייטנאמים

יעקב מושקוביץ:  ואנחנו נתנו להם את כל האקסלים שכל הסטודנטים שהיו בעבר

יעקב מושקוביץ:  אוקיי? עכשיו אנחנו רצינו לעשות בדיקה, אני אומר את זה פה, לא דבר שמספרים אותו

יעקב מושקוביץ:  אבל אני שאלתי את הסטודנטים 'תגידו, כמה כסף הם רצו מכם הווייטנאמים?' הם דיברו על 3,000 דולר

יעקב מושקוביץ:  אמרתי לו 'טוב, אז אני מייבש את וייטנאם'

יעקב מושקוביץ:  במילים האלה

יעקב מושקוביץ:  יש לנו גם אחריות כלפי האנשים האלה שלא ינצלו אותם ושבמהלך הזה של ה-5,000 גם יש לנו אחריות שהדברים יהיו אמיתיים ולא תהיה פה פגיעה באנשים שאנחנו מביאים אותם, כדי לשמור גם על הכבוד של מדינת ישראל

יעקב מושקוביץ:  לכן יש לנו אחריות לעמוד בדברים האלה וגם יש לנו אחריות ולעשות את הכול שכן נעמוד במשימה הזאת

יעקב מושקוביץ:  אנחנו נעמוד בה, נעשה את הכול

יעקב מושקוביץ:  אין הגבלה של מדינות, אנחנו נעשה את הכול לעמוד במשימה הזאת

יעקב מושקוביץ:  כמובן בשיתוף עם רשות האוכלוסין, שיש לנו באמת שיתוף טוב איתם

אליהו (אלי) רביבו: יענקל'ה, מעבר להגדרות ולהצהרות, מה שאני מצפה מכל אחד מכם זה לארוז תיק, להודיע למשפחה שאתם נוסעים כרגע עם כרטיס לכיוון אחד, כי אתם נוסעים למקום שממנו לעוד מקום ועוד מקום, לאתר, לגייס, לאפיין עובדים ולהגיש רשימות כשאתם כבר באותו מקום

יעקב מושקוביץ: אני לא עוזב את מדינת ישראל בזמן מלחמה

אליהו (אלי) רביבו: אשריך, בסדר גמור

אליהו (אלי) רביבו:  אז אני מודיע לך שאם אני הייתי פנוי לכך אני הייתי מאתגר את עצמי ויוצא לחפש גם לבניין וגם לחקלאות

אליהו (אלי) רביבו:  אבל אני לבניין מצאתי בלי לצאת, כך הקדוש ברוך הוא סייע לי

אליהו (אלי) רביבו:  ואתם יודעים מה? היום בלילה אני הולך לבדוק גם לעניין החקלאות יותר לעומק

אליהו (אלי) רביבו:  ואני רוצה לדעת אם אנחנו נדע לעשות את זה למה אתם לא יודעים לעשות את זה

אליהו (אלי) רביבו:  ואם אני מביא עובדים והם נמצאים והחקלאים לא רוצים אותם – אנחנו ניפגש בוועדת הכספים

אליהו (אלי) רביבו:  שלב הבא

אליהו (אלי) רביבו:       שאלה, אגב, המלאווים, לאן הגיעו?     

יעקב מושקוביץ: מלאווים, שתי חברות ההשמה הביאו

יעקב מושקוביץ:  אחד זה אפי כוח אדם והשנייה זה חנן שני

אליהו (אלי) רביבו: איפה הם עובדים, באיזה אזור?     

יעקב מושקוביץ: כל הארץ

אליהו (אלי) רביבו: שאלה קטנה של סקרנות

יעקב מושקוביץ: בעוטף לדעתי, אבל אין לי מושג

אליהו (אלי) רביבו: הבנתי

אליהו (אלי) רביבו:  שאלה של סקרנות: האם ידוע לנו שמי מה-200 הגיש כבר בקשת מקלט?     

יוסף אדלשטיין: מאלו שהגיעו עדיין לא, אבל יש לי 150 בקנה מהמשתלמים הקודמים

אליהו (אלי) רביבו: הבנתי

אליהו (אלי) רביבו:  מה המסקנה המתבקשת? שואל אותך

ענבל משש: תראה, קודם כל צריך לשים לב שזה שני תהליכים שונים או שני צירים שונים

ענבל משש:  זה הציר של המשתלמים ופה זה עובדים שמגיעים לתקופה ארוכה יותר של עבודה, של עד 63 חודשים במדינת ישראל

ענבל משש:  אנחנו מקווים מאוד, בסדר? שמיינו אותם כמו שצריך, שבדקו כמו שצריך, שהסבירו, שעשו את האוריינטציות

ענבל משש:  אני יודעת שהם לקחו מאוד ברצינות את המשימה, גם הלשכות שפעלו במלאווי, לבחור את העובדים בצורה נכונה שיגיעו לעבוד בענף החקלאות

אליהו (אלי) רביבו: איך?     

ענבל משש: כל מה שאנחנו רוצים זה עובדים שיעבדו בענף החקלאות

ענבל משש:  אנחנו לא רוצים עובדים שיזלגו לבקשות מקלט או שיזלגו לענפים אחרים או שישהו במדינת ישראל שלא כדין

ענבל משש:  האם ניתן להבטיח את זה במאה אחוז? לא

ענבל משש:  אבל המתווה שלנו קובע עקרונות שככל שהולכים לאורם הסבירות שזה יקרה היא מנסים שהיא תהיה פחותה

ענבל משש:  בינתיים הם עובדים בחקלאות

ענבל משש:  אני קיבלתי תמונות מהחממות

ענבל משש:  אני ביום חמישי מבקרת בחממות

ענבל משש:  צריך לבחון לאורך זמן

אליהו (אלי) רביבו: עו"ד משש, אני אשמח בבקשה לדעת

אליהו (אלי) רביבו:  יש דרך חוקית, בעיניי כן, אבל אני עדיין שואל, שלפני שעובד בכלל עולה על המטוס מחתימים אותו על תצהיר בכל שפה אפשרית, מצידי גם מוקלטת בווידיאו, שהוא מודע לכך שהוא לא יכול להגיש בקשת מקלט? למה?     

יוסף אדלשטיין: אין דבר כזה

אליהו (אלי) רביבו: למה? אני רוצה רגע לדעת

יוסף אדלשטיין: הילה, את רוצה להסביר?     

הילה טנא גלעד: לכל אדם יש זכות להגיש בקשת מקלט ואי אפשר למנוע אותו ממנו

אליהו (אלי) רביבו: גילוי נאות, יש מושג כזה? גילוי נאות

יוסף אדלשטיין: גם אם הוא יחתום על איזה מסמך שאדוני רוצה, ברגע שהוא יגיע לפה הוא יגיד ששם הוא חתם עליו בגלל שהוא היה מפוחד, היה בלחץ, איימו עליו

יוסף אדלשטיין:  כל מה שאתה רוצה

יוסף אדלשטיין:  והוא יגיע לפה והוא יגיש את הבקשה

הילה טנא גלעד: כשתפרוץ מלחמה אצלו במדינה שבוע אחרי שהוא נחת בישראל

יוסף אדלשטיין: המלחמה בארץ פחות מאיימת מהמלחמה אצלם

יוסף אדלשטיין:  אתה מבין?     

הילה טנא גלעד: אין שום דרך חוקית

אליהו (אלי) רביבו: סתם לדוגמה, נוסח של תצהיר: "הריני להצהיר בזאת כי ככל ולא תחול החמרה במצב במדינה ממנה אני מגיע, לא אגיש בקשת מקלט"

הילה טנא גלעד: אין שום דרך חוקית

אליהו (אלי) רביבו: הנה, אם אין שינוי סטטוס, אם אין החמרה

הילה טנא גלעד: זה פשוט יהיה חסר משמעות

הילה טנא גלעד:  וגם אי אפשר לחייב אותו

אליהו (אלי) רביבו: טוב, אוקיי

אליהו (אלי) רביבו:  שאלה למשרד החוץ

אליהו (אלי) רביבו:  150 המשתלמים המדוברים מגיעים דרך משרד החוץ

אליהו (אלי) רביבו:  150 שביקשו מקלט הגיעו דרך משרד החוץ, בסדר? מה המנגנונים שאתם? את רוצה רגע להתייחס לזה?     

דליה גראד אפרת: להתייחס למה? לזה שהם הגישו?      

אליהו (אלי) רביבו: כן

דליה גראד אפרת: כמו שהסבירו פה, אי אפשר למנוע מהם להגיש

דליה גראד אפרת:  זה לא משנה אם הגיעו כעובדים זרים או כמשתלמים או כתיירים

אליהו (אלי) רביבו: מה האינטרס שלנו כמדינת ישראל להעלות לפה משתלמים ו/או עובדים, אם הם בסיכוי סבירות גבוהה להגיש בקשת מקלט?     

דליה גראד אפרת: אין לנו שום עניין

דליה גראד אפרת:  לא הבנתי את השאלה

דליה גראד אפרת:  שוב בבקשה

אליהו (אלי) רביבו: מה האינטרס של מדינת ישראל לשתף פעולה ואף לקדם הבאת משתלמים ו/או עובדים בענף מסוים אם יש סיכוי סביר שתוך כדי השהות שלהם כאן כעובדים או כמשתלמים יגישו בקשת מקלט?     

דליה גראד אפרת: אנחנו לא, אנחנו מביאים משתלמים מכל מיני מדינות

דליה גראד אפרת:  ויתכן שגם מדינה אחרת יגישו בקשת מקלט

דליה גראד אפרת:  זה לא שהמלאווים דווקא כן

דליה גראד אפרת:  יש הרבה מלאווים שהיו פה ולא הגישו בקשת מקלט

דליה גראד אפרת:  אז כך שאי אפשר לדעת מראש שהמלאווי הזה כן יגיש או לא

אליהו (אלי) רביבו: הבנתי

אליהו (אלי) רביבו:  אבל יש מה שנקרא הסתברות, נכון?     

דליה גראד אפרת: בהחלט

אליהו (אלי) רביבו: ואם יש מדינה שהמתיחות מודגשת בה, עד כדי כך שכמו שאומר מר אדלשטיין, בישראל זה גן עדן ימי המלחמה לעומת ימי השגרה שלהם

אליהו (אלי) רביבו:  ואחוז המגישים לבקשת מקלט מקרב אותה מדינה עולה על מכסה מסוימת, נאמר על אחוז או אחוז וחצי

אליהו (אלי) רביבו:  אנחנו אומרים הם בקבוצת סיכון ואין לנו עניין להביא משם

אליהו (אלי) רביבו:  בטח לא משתלמים

אליהו (אלי) רביבו:  אין לנו אינטרס כזה

אליהו (אלי) רביבו:  אנחנו לא באים ליצור צרה בצרה גדולה יותר, כן?     

דליה גראד אפרת: אם אפשר לענות בשאלה, למה מביאים עכשיו עובדים זרים בתקופת החירום ממלאווי? אם אנחנו מודעים למצב שקיים?     

אליהו (אלי) רביבו: אני משתדך לשאלה שלך

אליהו (אלי) רביבו:  אני משתדך לשאלה שלך, לחלוטין

אליהו (אלי) רביבו:  אם אני יודע, אני לא ידעתי על ה-150 האלה, באמת שלא ידעתי

אליהו (אלי) רביבו:  150 מתוך כמה?      

יוסף אדלשטיין: לא יודע, לא ספרתי כמה היום

יוסף אדלשטיין:  זה הצטברות של איזה כמעט 150 מלאווים

יעקב מושקוביץ: מאיפה הם? מאיזה פרויקט משתלמים, מישהו יודע?      

דליה גראד אפרת: של משב

יוסף אדלשטיין: אני יודע, אני יכול למפות אם זה מאצלך

יעקב מושקוביץ: לא, אנחנו לא הבאנו מעולם מלאווים

יוסף אדלשטיין: לא יודע

יוסף אדלשטיין:  אני יכול למפות אותם

דליה גראד אפרת: שוב אדוני יושב-הראש, לפי דעתי לא ניתן לדעת מראש

אליהו (אלי) רביבו: תראי, אני אסביר

דליה גראד אפרת: מבקש מקלט יכול להיות מכל מדינה

אליהו (אלי) רביבו: אני אסביר

אליהו (אלי) רביבו:  אם אני אזמין שען משוויץ מומחה, סבירות הדעת להניח שהוא יבקש כן בקשת מקלט היא קצת מתחת לאפס

אליהו (אלי) רביבו:  היא במינוס, בסדר? היא במינוס

דליה גראד אפרת: אבל הוא גם לא יבוא להשתלמות אצלנו

אליהו (אלי) רביבו: אני יודע

אליהו (אלי) רביבו:  את יודעת מה? בואי

אליהו (אלי) רביבו:  מארצות סקנדינביה כן היו מגיעים בעבר

אליהו (אלי) רביבו:  מתנדבים

דליה גראד אפרת: מתנדבים? אז זה גם לא אותו דבר

אליהו (אלי) רביבו: אין בעיה

אליהו (אלי) רביבו:  ועדיין, משתלמים, לא יודע

דליה גראד אפרת: יש לנו משתלמים מקניה, מזמביה, מווייטנאם, מכל מיני מדינות

דליה גראד אפרת:  אבל שוב, כמו שפה נאמר יש הרבה

דליה גראד אפרת:  ויש הרבה שלא נשארים וחוזרים

אליהו (אלי) רביבו: לא, לא הרבה שלא נשארים

אליהו (אלי) רביבו:  אני לא רוצה שאף אחד יישאר מעבר לתאריך התפוגה של ההזמנה שלו ממני

אליהו (אלי) רביבו:  זה בדיוק העניין

אליהו (אלי) רביבו:  זה בדיוק העניין

אליהו (אלי) רביבו:  ואם יש לי 150 משתלמים ממלאווי שבהגעה שלהם או תוך כדי השהות שלהם הגישו בקשת מקלט אני לא רוצה גם את ה-200 שהגיעו אתמול

אליהו (אלי) רביבו:  אני אומר את זה בכנות

אליהו (אלי) רביבו:  אני רוצה כאן רק את מי שסבירות הדעת להניח באחוזים גבוהים שהוא לא ירצה להשתקע כאן

דליה גראד אפרת: אני חוששת שממדינות שאנשים לא ירצו להשתקע פה להישאר לא יבואו לעבוד לא בחקלאות בחירום ולא יבואו לעשות פה

אליהו (אלי) רביבו: לא, לא

אליהו (אלי) רביבו:  מתאילנד את לא רואה שיש בקשות מקלט

אליהו (אלי) רביבו:  נכון? ומרומניה גם לא

אליהו (אלי) רביבו:  נכון?     

דליה גראד אפרת: ולכן עשינו הסכם

אליהו (אלי) רביבו: ברומניה גם לא

אליהו (אלי) רביבו:  נכון?     

דליה גראד אפרת: לא שולטת בכל זה

אליהו (אלי) רביבו: אז הנה, אז אני אומרת לך, אז אני יודע

דליה גראד אפרת: אוקיי

אליהו (אלי) רביבו: ומבולגריה גם לא

אליהו (אלי) רביבו:  נכון? ואפילו מטורקיה לא

אליהו (אלי) רביבו:  מה הקשר? מה זה אומר שאם יש מדינה שהמצב בה הוא כזה שהוא מצדיק את האוכלוסייה לצאת לעבוד בחו"ל בהכרח הם ירצו להשתקע באותו מקום שהם מגיעים עליו? תמיד יהיו חריגות

אליהו (אלי) רביבו:  תמיד יהיו

אליהו (אלי) רביבו:  אנחנו מדברים על הסתברות נתונים

אליהו (אלי) רביבו:  ואם אנחנו מקבלים אותם באחוזים כל כך גבוהים אנחנו לא מעוניינים בשירותיהם

אליהו (אלי) רביבו:  לא מעוניינים

יעקב מושקוביץ: חשוב שתבינו, מי שמאשר את המדינות זה רשות האוכלוסין

יעקב מושקוביץ:  חברות ההשמה הביאו מלא מעט מדינות

יעקב מושקוביץ:  אמרת תצאו למדינות, תחפשו ותביאו

יעקב מושקוביץ:  הרבה מהמדינות פשוט לא אישרו אותן בגלל המגבלות שאתם מדברים עליהם

יעקב מושקוביץ:  כאלה פנו אליי, יש לנו קבוצה להביא מאתיופיה, בורמה

יעקב מושקוביץ:  היו רשימה של המון מדינות שרשות האוכלוסין לא אישרה בגלל החשש שאתה מדבר עליו

אליהו (אלי) רביבו: קודם כל, אל תשווה את בורמה לאתיופיה

אליהו (אלי) רביבו:  אל תשווה את בורמה לאתיופיה

אליהו (אלי) רביבו:  ב', לגבי בדיקות שאני ערכתי לגבי אתיופיה, לא חל איסור

אליהו (אלי) רביבו:  אני גם הופתעתי, אבל לא חל איסור

יעקב מושקוביץ: אנחנו יודעים שחל איסור

אליהו (אלי) רביבו: הבנתי

אליהו (אלי) רביבו:  ראש מנהל עובדים זרים, רוצה רגע להתייחס?     

ענבל משש: אני אגיד שכלל המדינות נבחנות על ידי מנכ"ל רשות האוכלוסין וההגירה ששוקל שיקולים רחבים

ענבל משש:  הוא מן הסתם יסתכל על שהייה שלא כדין, בקשות מקלט וכדומה ומנהל את הסיכון לפי שיקול הדעת שלו והעקרונות שגם נקבעו בנוהל וגם שיקול הדעת שהוקנה לו

ענבל משש:  אני לא ראיתי שהגישו בקשות

יעקב מושקוביץ: כן, אבל סיכוי גבוה מאוד שאם יגיעו

אליהו (אלי) רביבו: לא, לא, אל תגיד לי

אליהו (אלי) רביבו:  לא, תראה, יענקל'ה

ענבל משש: אני לא ראיתי שהגישו בקשות

אליהו (אלי) רביבו: כשאתה מוסר לי נתון ואתה לא אומר לי שאתה אומר את זה לפי דעתך או לפי הערכתך, ואתה מוסר לי אותו כעובדה, שאתה יודע שהגישו למדינה מסוימת והם אמרו 'לא'

יעקב מושקוביץ: כן, אמרו 'לא'

יעקב מושקוביץ:  אמרו 'לא', אני יודע

יעקב מושקוביץ:  יש לי פה אפילו בווטסאפים

יעקב מושקוביץ:  אמרו מהמדינה הזאת לא מביאים והמדינה הזאת כן מביאים

יעקב מושקוביץ:  יש לי את זה בכתוב

יעקב מושקוביץ:  ואתה יודע מה? אני יכול, אני לפעמים גם מבין את השיקולים, מאחר ואני מכיר את כל המערכת אני מבין את השיקולים

יעקב מושקוביץ:  אני יכול להגיד לך שהיו כאלה שהביאו סטודנטים מאתיופיה

יעקב מושקוביץ:  איך שהם הגיעו לארץ נעלמו כולם

יעקב מושקוביץ:  אנחנו יודעים, אנחנו עובדים בשיתוף

יעקב מושקוביץ:  אנחנו יודעים את הבעיות

יעקב מושקוביץ:  כשבאה חברת השמה ואומרת אני רוצה להביא מאתיופיה, אני אומר לו תפנה לרשות האוכלוסין

יעקב מושקוביץ:  אבל אני יודע שהסיכויים שכבר קרו דברים מעולם

אליהו (אלי) רביבו: לא, לא, אתם לא בוחני כליות ולב

אליהו (אלי) רביבו:  אז אני מודיע לכולכם

ענבל משש: לא, בסדר

ענבל משש:  אבל יש תהליך ויש שיח

ענבל משש:  ומגישים בקשות

ענבל משש:  אנחנו מעבירים אותם למנכ"ל הרשות ועונים אונליין

אליהו (אלי) רביבו: עו"ד משש, אומר יענקל'ה ולא רק הוא וזאת לא פעם ראשונה

אליהו (אלי) רביבו:  מוסרים נתון

אליהו (אלי) רביבו:  כשאתה מבקש רגע לדעת מאיפה הנתון, הם מוסרים נתון כעובדתי

אליהו (אלי) רביבו:  ואז כשאתה מבקש לדעת מאיפה הנתון הם אומרים 'לא, כך נראה לנו', 'כך שמענו'

אליהו (אלי) רביבו:  אני מודה שגם אני הופתעתי, לרבות לאחרונה, מגישה שלכם, שאני הייתי בטוח שאתם לא תאשרו משהו מסוים

אליהו (אלי) רביבו:  וכשפניתי אליכם אמרתם 'לא, אפשר להתקדם

אליהו (אלי) רביבו:  יש אישור'

אליהו (אלי) רביבו:  מה הפריע לי לשאול? מקסימום אמרתם לא

אליהו (אלי) רביבו:  אבל להגיד לא פונים אליכם כי מניחים שלא תתנו אישור

אליהו (אלי) רביבו:  אבל להציג את זה מראש כאילו שכבר פנו ואמרתם 'לא' – זו הטעיית הנתונים ואני לא מסכים לזה

אליהו (אלי) רביבו:  בסדר? הבהרנו? קדימה

אליהו (אלי) רביבו:       מיד אנחנו עוברים למשרד החוץ לעניין דמי תיווך בלתי חוקיים בהבאת עובדים זרים שלא במסגרת הסכמים בילטראליים

אליהו (אלי) רביבו:  ולפני שאני אשאל את השאלות הרלוונטיות אני אעביר את רשות הדיבור לעו"ד אלעד כהנא מ-"קו לעובד"

אליהו (אלי) רביבו:  קיבל אישור להופיע בזום, בבקשה

אלעד כהנא: אנחנו באמת נתייחס לחשש של דמי התיווך הלא חוקיים

אלעד כהנא:  זה חשש מבוסס גם על הניסיון שנצבר בענפי החקלאות והבניין לפני שנחתמו הסכמים בילטראליים

אלעד כהנא:  הוא גם מתבטא היום בדרכים שונות בענפים שונים שבהם אין הסכמים בילטראליים, כמו ענף הסיעוד וכמו חברות הביצוע, ששם זה עובד קצת אחרת

אלעד כהנא:  כאשר זה לא חשש מבוטל

אלעד כהנא:  כמובן אנחנו מקווים שזה לא יתממש

אלעד כהנא:  אנחנו לא יכולים להגיד מי יגיע איך

אלעד כהנא:  אבל אני חושב שצריך לצאת מנקודת הנחה שברגע שמגיעים בלי הסכם בילטראלי יש חשש מבוסס לדמי תיווך בסכומים מאוד מאוד גבוהים, שמאוד קשה לנטר

אלעד כהנא:       אני חושב שהסיבה שהמדינה עצמה הגיעה למסקנה שהסכמים בילטראליים זו הדרך להביא עובדים זה בגלל ההבנה שזה לא משהו שבאמת אפשר לעלות עליו

אלעד כהנא:  שזה קורה במדינת המוצא, גם כספים מגיעים לישראל דרך חברת התיווך במדינה זרה וגם אם לא

אלעד כהנא:  זה בלתי אפשרי לעלות על זה כאן

אלעד כהנא:  עובדים לא נוטים לחשוף ולהתלונן, כדי לא לסכן את עצמם, את השהייה שלהם בישראל

אלעד כהנא:  וההסכם הוא הדרך למנוע

אלעד כהנא:      אני אגיד לצד זה שאנחנו גם מבינים את המצב שאנחנו נמצאים בו

אלעד כהנא:  אנחנו לא עיוורים לזה

אלעד כהנא:  למרות שכמו שנאמר כאן קודם, אני לא בטוח שהחקלאים עצמם לפחות בענף החקלאות מעוניינים במסלול הזה

אלעד כהנא:  ובצדק

אלעד כהנא:  פשוט המסלול הבילטראלי גם אם הוא לא מושלם מוכיח את עצמו

אלעד כהנא:  אבל גם אם יש כוונה לפתוח פתח בנסיבות מאוד חריגות ולתקופה מאוד מצומצמת צריך להיות פתח ולא לפרוץ את הסכר

אלעד כהנא:  וכאן אני אגיד, יש חששות שלנו ממה שהולך להיות

אלעד כהנא:  אני חושב שהאתגר הוא בעיקר איך אנחנו מצליחים לצמצם את זה כדי א' להפחית את הסיכון ו-ב' למנוע מצב שבו עוד שלושה חודשים, בתחילת אמצע פברואר, כשיפוג המועד להסכמי החירום אנחנו נחזור למעברים הבילטראליים

אלעד כהנא:       החשש הגדול שלנו זה שלפחות ממדינות שבהן יש היום הסכמים בילטראליים, בין אם זה בחקלאות מתאילנד ועכשיו אנחנו שומעים גם על סרילנקה ובין אם זה בבניין, מולדובה, אוקראינה, סין והבנו שהודו וסרילנקה גם על הפרק

אלעד כהנא:  בעצם ברגע שתיפתח, אם תיפתח, אפשרות להגיע למדינות האלה מחוץ להסכמים בילטראליים ההסכמים יאבדו את המשמעות שלהם

אלעד כהנא:  אנשים לא ילכו, בוודאי לא במספרים מספיקים למנגנון של ההסכמים

אלעד כהנא:  מעבר להשלכות שיהיו לזה מול המדינות, עוד 90 יום אני מאמין שהמאגרים האלה יהיו ריקים, כי לא יהיה מי שילך לשם

אלעד כהנא:  אני אגיד שזה לא חשש מופרך

אלעד כהנא:  למשל בסין, שכבר היום בענף הבניין יש הסכם בילטראלי בענף הבניין ויש את מסלול חברות הביצוע

אלעד כהנא:  כשמסתכלים על נתונים רשמיים של רשות האוכלוסין וההגירה מהשנים האחרונות, כמה סינים בחרו להגיע דרך המסלול הבילטראלי וכמה דרך חברות הביצוע – אני חושב שהנתון האחרון הוא פי שתיים הולכים למסלול חברות הביצוע

אלעד כהנא:  שלא דורש שום פיקוח, שום גיוס, שום רגולציה

אלעד כהנא:  מספיק שמפקידים ערבות מאוד גבוהה

אלעד כהנא:  החברה זה מה שהיא מבקשת לעשות, מגייסת שם

אלעד כהנא:       זה יהיה גם מה שיקרה אם יקרה מסלול החירומי בסין ומדינות אחרות וכמובן גם בחקלאות, אם תיפתח האפשרות להביא מהמדינות האלה

אלעד כהנא:  כך שלא רק, אני לא מדבר כרגע על המקרים המיוחדים עם תאילנד ומולדובה, לעובדים חוזרים – זו באמת סוגיה אחרת

אלעד כהנא:  אני חושב ששם החשש הוא באמת מופרך יותר

אלעד כהנא:  ולכן אני חושב שחשוב מאוד להקפיד על זה וגם לקבוע, ואני אומר את זה ביחס לחקלאות, הוראה שנקבעה ביחס לענף הבניין

אלעד כהנא:  ששם ניתנה הוראה שכל עוד יש מועמדים כלשהן במאגרים הבילטראליים צריך קודם כל להביא אותם

אלעד כהנא:  אני חושב שזה הגיוני

אלעד כהנא:  מן הסתם אם המאגר ריק זה לא יפגע באף אחד, לא יביאו משם

אלעד כהנא:  אם הם גם ככה מעדיפים להביא משם, מעולה

אלעד כהנא:  אבל אם יש מאגר ויש מועמדים או גם אם זה 10, גם אם זה 100

אלעד כהנא:  קודם כל, ה-10 וה-100 צריכים לקבל עדיפות, בדיוק כדי לשמור על ההסכמים הבילטראליים לפחות ליום שאחרי

אלעד כהנא:       שוב, אני יוצא מנקודת הנחה שיהיו פה עובדים, אם יגיעו מהמדינות האלו, שחלקם כנראה ישלמו כספים אסורים בחו"ל

אלעד כהנא:  אי אפשר יהיה לנטר את זה

אלעד כהנא:  אבל ככל שזה יהיה תחום בזמן ולא אירוע מתגלגל ומתמשך, עם השלכות באמת ארוכות טווח, אם נסתכל כמה צעדים קדימה, על היום שאחרי ההסכם

אלעד כהנא:       גם לגבי העובדים שמגיעים בתוך ההסכמים

אלעד כהנא:  הם בתקופה הזאת מחוץ להסכמים בילטראליים אני חושב שיש שני דברים שצריך לחשוב עליהם: הראשון זה כמובן ענייני השפה

אלעד כהנא:  אני מבין שכרגע שהם בקושי מגיעים, כשמגיעים עובדים אז כנראה לפי הבנתי הם מדברים אנגלית

אלעד כהנא:  זה עניין שהוא פחות משמעותי

אלעד כהנא:  אבל ככל שאנחנו נתרחב גם למדינות אחרות וצפויים להגיע עובדים, אני משער, שלא דוברים אנגלית, עולה השאלה של איך מתקשרים איתם? נכון להיום אין חובה לא על התאגידים לבניין ולהבנתי גם לא על הלשכות בחקלאות כשלא מדובר בעובדים תאילנדים, להעסיק מתורגמן, לתקשר עם העובד בשפה שלו

אלעד כהנא:  אני חושב שזה עניין בסיסי

אלעד כהנא:  זה אגב גם לטובת המעסיק בסופו של דבר, שהוא יוכל לתקשר עם העובד

אלעד כהנא:  לטובת הלשכה או התאגיד, לטובת הקבלן, תלוי במה שאנחנו מדברים עליו

אלעד כהנא:  לטובת גורמי האכיפה, אתה יכול לתקשר עם העובד

אלעד כהנא:  זה נראה לי תנאי בסיסי להביא עובד שאפשר לדבר איתו

אלעד כהנא:  שהוא דובר שפה אנגלית או ללשכה/תאגיד יש מתורגמן שיכול לדבר איתם

אלעד כהנא:       הדבר הנוסף הוא אכיפה

אלעד כהנא:  אני מבין שכרגע עוד לא מגיעים עובדים והאכיפה היא כנראה בשלב שני

אלעד כהנא:  אבל אני חושב שזה משהו שצריך להיערך אליו כבר עכשיו

אלעד כהנא:  בהנחה שיגיעו עובדים שישלמו דמי תיווך, היינו עובדים פגיעים במיוחד, ואנחנו מדברים על עובדים שלא יגלו את זה

אלעד כהנא:  אנחנו לא נדע את זה

אלעד כהנא:  אני חושב שהמינימום שצריך לעשות זה לחשוב איך אנחנו מבטיחים לפחות שלא ינצלו את החובות שהם יהיו בהם כדי להפר את הזכויות שלכם במודע או שלא במודע, במכוון או שלא במכוון

אלעד כהנא:  וזה מצריך איזה שהיא אכיפה, גם מצד רשות האוכלוסין וההגירה וגם מצד משרד העבודה

אלעד כהנא:  גם ברגיל, עוד לפני המלחמה ומצב החירום, הנתונים של האכיפה מאוד מאוד נמוכים, גם נומינלית, גם באופן יחסי לאכיפה בהקשרים אחרים, אם אנחנו משווים את זה לפי ענפים למשל

אלעד כהנא:  אנחנו רואים שענפי החקלאות, בעיקר החקלאות וגם הבניין, אכיפה מאוד נמוכה

אלעד כהנא:  וגם כשמתגלות הפרות, הסנקציות, בעינינו לפחות, לא מספיק חמורות

אליהו (אלי) רביבו: סליחה שאני קוטע אותך בדבריך המרתקים, חלקם אפילו מפתיעים אותי עד כדי כך שאני בודק אם באמת אתה נציג קו לעובד

אליהו (אלי) רביבו:  רק שנבהיר, אני מניח שברור לך שהאכיפה היא אכיפה דו צדדית

אליהו (אלי) רביבו:  נכון? ברור לך

אליהו (אלי) רביבו:  עכשיו מכיוון שברור לך, תמשיך

אלעד כהנא: אני לא בטוח שהבנתי למה הכוונה באכיפה דו צדדית

אליהו (אלי) רביבו: אכיפה גם כלפי המעסיק וגם כלפי המועסק

אלעד כהנא: לא, אבל זה יחידות שונות

אליהו (אלי) רביבו: הכול בסדר

אליהו (אלי) רביבו:  אתה מבין אבל, כשאתה מבקש אכיפה, אז באותה נשימה אני מצפה שתבקש אכיפה גם כלפי המועסק

אליהו (אלי) רביבו:  בסדר?     

אלעד כהנא: האכיפה מול המועסק קיימת

אליהו (אלי) רביבו: לא מספיק

אלעד כהנא: אדוני מדבר על רשות האוכלוסין וההגירה

אלעד כהנא:  רשות האוכלוסין וההגירה בוודאי עושה אכיפה על מועסקים

אלעד כהנא:  אני חושב כשאנחנו מדברים למשל על פילוח מבנים אז עשינו, שלחנו לרשות האוכלוסין וההגירה לוח נתונים של נתוני רשות האוכלוסין וההגירה מ-2018 עד 2021, אין לנו עדיין נתונים עדכניים עכשיו

אלעד כהנא:  ראינו שבין, תלוי בשנה כמובן, זה משתנה, אבל בין 10% ל-30% ממשאבי הקופה של הרשות מוקצים להגנה על זכויות עובדים

אלעד כהנא:  היתר להבנתנו מוקצים לאכיפה על שהייה שלא כדין

אלעד כהנא:  זו בוודאי אחת הסמכויות של הרשות והתפקידים שלה

אלעד כהנא:  אנחנו לא אומרים לא לעשות את זה, אבל אכיפה כזו קיימת

אלעד כהנא:  גם לעומת זאת, אם אנחנו מדברים על השנים שהיה בהן 10% אכיפה על זכויות עובדים, אני חושב שזה חמור

אלעד כהנא:  אנחנו מדברים על מגורים כמובן, על ביטוח רפואי, על הפקדה לפיקדון

אלעד כהנא:  זה דברים, זה עוד ברגיל

אלעד כהנא:  זה גם לעובדים יותר חזקים, נגיד את זה ככה, שהגיעו בהסכמים בילטראליים

אלעד כהנא:       בטח אם אנחנו מדברים על אזורים שהם תחת אש בצפון, בדרום, זה קצת יותר מורכב לבצע אכיפה

אלעד כהנא:  אנחנו גם לא חושבים שנכון ללכת כרגע תחת אש ולסכן פקחים

אלעד כהנא:  אבל בהנחה שלאורך זמן הירי ייפסק, אני חושב שצריכה איזה שהיא תוכנית להבנתי כבר היום, אכיפה, גם במשרד העבודה, שזה מנהל הסדרה ואכיפה וגם מנהל בטיחות, מה שמאוד חשוב בבניין

אלעד כהנא:  וגם רשות האוכלוסין וההגירה סובלים גם ממיעוט תקנים וגם מתקנים לא מאוישים

אלעד כהנא:  המכסות להבאת מהגרי עבודה רק עולות עם הזמן

אלעד כהנא:  אנחנו רואים את זה בחקלאות, אנחנו רואים את זה בבניין

אלעד כהנא:  בסופו של דבר אנחנו נגיע לתת אכיפה וזה בוודאי חמור יותר כשאנחנו מדברים עכשיו על אנשים שמגיעים בזמן מלחמה

אלעד כהנא:  אני מקווה שהם מבינים טוב את ההשלכות של זה

אלעד כהנא:  אנחנו מדברים על אנשים גם ככה מוחלשים ושיש סיכוי טוב שגם ישלמו דמי תיווך ויהיו בחובות, מה שימנע מהם גם את היכולת להתלונן, לסיים את העבודה ולחזור

אלעד כהנא:       אני חושב שזה משהו שהרשויות צריכות לדווח עליו

אלעד כהנא:  לעשות תוכנית מסודרת של הקצאת תקנים ייעודיים

אלעד כהנא:  להתחיל מהלך של שיפור תנאים, לפחות שוב, בהנחה שאנחנו מסתכלים על היום שאחרי

אלעד כהנא:  שלפחות כמה חודשים תהיה תוכנית לאכיפת זכויות, כדי להבטיח שהאנשים האלה לא ינוצלו ולא ייפגעו

אלעד כהנא:  בסופו של דבר אני חושב שזה גם אינטרס של מדינת ישראל שאנשים שיבואו לכאן יבואו בחוויה טובה

אלעד כהנא:  ושישראל לא תדרדר למדדים בין לאומיים של סחר בבני אדם שמושפעים גם מהדבר הזה

אליהו (אלי) רביבו: תודה רבה לך, הקשבנו לך בקשב רב

אליהו (אלי) רביבו:  מיד אנחנו גם נאפשר רגע להתייחס לכך וגם אני אמשיך מכך ואני אשאל את מר יוסי אדלשטיין ואני שואל את זה חרף העובדה שנודע לי שבנוהל זה מופיע מעט שונה, אבל בכל זאת אני מבין שבנוהל נכתב שהתאגיד יידרש להוכיח כי לא נגבו מהעובד הזר דמי תיווך אסורים או תשלומים שלא כדין

אליהו (אלי) רביבו:  לא על ידו ולא באמצעות גורם אחר

אליהו (אלי) רביבו:  אז ראשית, אני מבקש לדעת כיצד הנושא הזה נבדק

אליהו (אלי) רביבו:  שנית, מי בודק? שלישית, באיזה שלב בודקים? רביעית, במידה ומסתבר שכן, מה הדין לעניין מי שיפר ומה הסנקציה לגבי מי שיפר את הנושא הזה? ואני אומר את זה כשבצד מה שאני שואל אותך אני זוכר שנתקלתי באיזה שהוא מקום בכך שלא מופיע בדיוק שיש התחייבות שהוא יודע שלא, אלא שהוא לא יודע שכן

אליהו (אלי) רביבו:  אז יש איזה שהוא משהו שהוא קצת סתירה

אליהו (אלי) רביבו:  בכל זאת אני אשמח להתייחסות שלך

יוסף אדלשטיין: אני חושב שלחלק הראשון, אם בא לך שושנה, אתן רוצות להתייחס? כי החלק הראשון הוא בשלב הגשת הבקשה וכל התהליך

שושנה שטראוס: הוא מתחייב

יוסף אדלשטיין: כל התהליך של הגשת הבקשה

יוסף אדלשטיין:  אני, מה שנקרא נכנס לפעילות לאחר

אליהו (אלי) רביבו: האם הצוות שלך לא נמצא בהנפקת דרכונים?     

יוסף אדלשטיין: לא, הצוות שלי לא נמצא בהנפקת דרכונים

יוסף אדלשטיין:  אז החלק הראשון בכל תהליך הבקשה שהוא צריך להצהיר ולעמוד בתנאים שנקבעו לו בנוהל

יוסף אדלשטיין:  אנחנו נבצע אכיפה בשטח, במסגרת הביקורות היזומות שאנחנו נעשה

יוסף אדלשטיין:  יש דבר אחד שאני מסכים עם נציג קו לעובד, זה לגבי החוסר במשאבים שיש לנו

יוסף אדלשטיין:  בהחלט יש גידול משמעותי בכמות העובדים בשנים האחרונות ואין הלימה לכמות הפקחים לתחום הזה

יוסף אדלשטיין:  עם זה אני מסכים איתו

יוסף אדלשטיין:  אבל אנחנו נעשה כמיטב יכולתנו על מנת שהעובדים יגיעו ויישמרו זכויותיהם

יוסף אדלשטיין:  וכמובן ברגע שאנחנו ניתקל בתלונה כזו או אחרת של תשלום דמי תיווך אנחנו נעשה את הכול, הן במישור שלנו

אליהו (אלי) רביבו: מה הסנקציה שתטיל?     

יוסף אדלשטיין: אני אגיד לך, ויתקנו אותי פה עמיתי, ענבל

יוסף אדלשטיין:  מי שהולך להביא אותם היום, בשונה ממגזרים אחרים, זה הלשכות הפרטיות שעוסקות בתאגידי הבניין, שעוסקים יום יום בניהול משק העובדים הזה

יוסף אדלשטיין:  אני קשה לי להאמין שתאגיד כזה או לשכה פרטית שזה מה שנקרא מקור פרנסתה השוטף ייקח סיכון בשביל כמה עובדים

יוסף אדלשטיין:  ואנחנו גם רואים את ההיענות שהיא לא, אין פה איזה שטף של התנפלות של העובדים האלה

יוסף אדלשטיין:  בשביל כמה עובדים בודדים היא תיקח את הסיכון שהיא תיתפס בלקיחת דמי תיווך

יוסף אדלשטיין:  כי אחרי זה השלב הראשוני שזה ייעשה זה שלילה של הרישיון של ניהול התאגיד או ניהול הלשכה

אליהו (אלי) רביבו: זו סנקציה

אליהו (אלי) רביבו:  ענית לי

אליהו (אלי) רביבו:  בסדר

אליהו (אלי) רביבו:  בסדר גמור אדוני

אליהו (אלי) רביבו:  משרד המשפטים, דינה דומיניץ

אליהו (אלי) רביבו:  שלום גברתי, מה שלומך?      

דינה דומיניץ: בסדר גמור, תודה

אליהו (אלי) רביבו: אז אם תוכלי בבקשה לפרט את הפעולות שביצעתם למניעת גביית דמי תיווך לא חוקיים מצדכם

אליהו (אלי) רביבו:  אני אשמח לדעת האם הועברה רשימה מסודרת של המלצות למדינות שכדאי שלא להביא מהם עובדים במסגרת גיוס העובדים החירומי

דינה דומיניץ: אולי אם יורשה לי רק משפט רקע אחד, להשלים את מה שיוסי אמר בעניין הסנקציות

דינה דומיניץ:  נכון שגביית דמי תיווך אסורים זו עבירה ויש לה סנקציות מנהליות ויש לה סנקציות פליליות, שהן בסמכות רשות האוכלוסין וההגירה

דינה דומיניץ:  אבל אנחנו גם יודעים שגביית דמי תיווך אסורים היא בעצם אינדיקציה חזקה גם שיכולה להעיד על עבירות מתחום הסחר בבני אדם

דינה דומיניץ:  הדרך משם היא די קצרה

דינה דומיניץ:  כי עובד שמגיע, ופתחת כבודו יפה, את הדיון היום, ואמרת אנחנו לא רוצים להביא לכאן עבדים

דינה דומיניץ:  אז ברגע שעובד זר מגיע ממדינה מאוד חלשה ויכול להיות שיש לו הרבה סיבות שהוא רוצה לצאת מאותה מדינה ומחפש כל הזדמנות לכך, ויש עליו שיעבוד עצום

דינה דומיניץ:  כי הוא לקח הלוואות כדי לשלם את דמי התיווך האסורים האלה וגם את כל ההוצאות החוקיות שמותר לגבות ממנו, כן? שזה גם סכומים לא מבוטלים

דינה דומיניץ:  אז הוא נמצא תחת שהות כזו והוא צריך להחזיר את החוב הזה

דינה דומיניץ:  והמשמעות היא, אנחנו רואים את זה היום בתחום הסיעוד, שעובדות שמגיעות שלא דרך ההסכם הבילטראלי, משלמות סכומים עצומים

דינה דומיניץ:  ראינו כבר סכומים של 28,000 דולר

דינה דומיניץ:  אז זה בעצם אומר שלוקח להם כשנתיים רק להחזיר את החוב, עד שהם מתחילים בכלל להרוויח משהו

דינה דומיניץ:  ואז המשמעות היא שאם מעסיק, ואני כמובן זה בשוליים, כן? רוב המעסיקים הם טובים והגונים ולא מנצלים עובדים זרים וכו' ולא מקפחים את זכויותיהם ולא רוצים לעשות את זה

דינה דומיניץ:  אבל ככל שיש מצבים כאלה והעובד נתון לכזה שעבוד, הוא לא יעזוב מעסיק כזה והוא גם לא יתלונן

דינה דומיניץ:  ולכן שם אנחנו כבר נמצאים בעולמות של סחר בבני אדם, שאלה עבירות פליליות חמורות מאוד ושהן כבר בסמכות המשטרה

אליהו (אלי) רביבו: תראי גברתי, עד עכשיו את מסבירה לי ואני באמת בשקיקה מקשיב

אליהו (אלי) רביבו:  עדיין לא קיבלתי תשובה לאף אחת משתי השאלות שלי

אליהו (אלי) רביבו:  אנחנו פשוט נאלצים לחתור לסיום

דינה דומיניץ: בסדר גמור

דינה דומיניץ:  אז אני אקצר ואני אגיד שכמו שגם הציגו חבריי, במישור המניעה אנחנו חושבים שהדרך הכי טובה למנוע סחר וגביית דמי תיווך היא באמצעות ההסכמים הבילטראליים

דינה דומיניץ:  עכשיו יש לנו מסלולים שהם לא הסכמים בילטראליים ואנחנו מודעים לזה שכנראה זה יביא לעלייה בתופעות שאנחנו רוצים למנוע

דינה דומיניץ:  ולכן יש מספר אמצעים שרשות האוכלוסין מפעילה במסגרת התהליכים, המתווים האלה שנקבעו, במסגרת הנהלים שנקבעו, כדי לנסות למנוע ולצמצם ככל הניתן, כפי שענבל אמרה, את הסיכוי שייגבו

דינה דומיניץ:  זה מסלול של מניעה

דינה דומיניץ:       יש מסלול של אכיפה, שזה גם כפי שאמר יוסי, אם אנחנו נגלה על מקרים כאלה

אליהו (אלי) רביבו: אבל אתם הגשתם איזה שהיא רשימה?     

דינה דומיניץ: אני רק אשלים מילה על האכיפה ואני אגיד שלפי החלטת ממשלה 1862 שעברה לפני כשנה והיא תוכנית חומש למאבק בסחר בבני אדם, יש צוות שולחן עגול שיושב תחת המשנה למנכ"ל המשרד לביטחון לאומי שהוא בעצם תפקידו לקדם אכיפה משולבת של כלל הגופים של האכיפה בנושאים שקשורים לעובדים זרים וניצולם

דינה דומיניץ:  אז הצוות הזה בוודאי גם יוכל לבחון והוא מתכוון לבחון באמת איך הוא נערך לאכיפה מוגברת

אליהו (אלי) רביבו: איזו תדירות הצוות הזה מתכנס?     

דינה דומיניץ: הצוות הזה בעצם מתכנס פחות או יותר פעם ברבעון ואם יש מידעים דחופים יותר אז הוא מתכנס

אליהו (אלי) רביבו: אבל לכל הפחות פעם ברבעון

דינה דומיניץ: פחות או יותר, כן

דינה דומיניץ:  זה תלוי במודיעין שמצטבר וזה תלוי במקרים שעולים ומובאים לשולחן

דינה דומיניץ:  אז זה רק בעניין האכיפה

דינה דומיניץ:  הצוות הזה יבחן, אני כמובן לא, הוא בוחן את כל התופעות שמתקיימות, הוא יבחן גם את הנושא הזה

אליהו (אלי) רביבו: יש מסקנות כתוצאה מכזה כינוס?     

דינה דומיניץ: הצוות הוא לא צוות של מסקנות

דינה דומיניץ:  הוא צוות ביצועי, הוא צוות עבודה

אליהו (אלי) רביבו: נתונים שעלו? תובנות שהתגבשו?     

דינה דומיניץ: הצוות הזה, שוב, הוא צוות עבודה

דינה דומיניץ:  שהתפקיד שלו הוא בעצם לאגם את כל יחידות האכיפה

דינה דומיניץ:  למשל רשות המיסים שהזכרנו קודם, למשל הרשות לאיסור הלבנת הון, משרד העבודה, רשות האוכלוסין, משטרה, פרקליטות

דינה דומיניץ:  כל הגופים, כדי לנסות לתקוף את התופעות השליליות האלה מכל הכיוונים

דינה דומיניץ:  זו המטרה שלו

דינה דומיניץ:  והוא פועל לפי תופעות ולפי מידעים ומודיעין שמגיע

דינה דומיניץ:  זה בעניין הצוות

דינה דומיניץ:       בעניין המדינות, כבודו שאל אותי אז אני רוצה להתייחס

דינה דומיניץ:  אני וחברתי הילה לצידי בהחלט בעקבות החלטות הממשלה פנינו למנכ"ל רשות האוכלוסין ולמעשה המלצנו בפניו, הסמכות היא שלו כמובן, הוא מחליט איזה מדינות להביא

דינה דומיניץ:  אנחנו המלצנו בפניו על מדינות נוספות שאנחנו כמובן לא נפרט אותן כאן, שלפי אמות מידה שאנחנו חשבנו שהם בסיכון גבוה גם לסחר בבני אדם, גביית דמי תיווך אסורים

דינה דומיניץ:  גם מהניסיון שהצטבר אצלנו למשל בתוכניות כמו משתלמים בחקלאות

דינה דומיניץ:  ניסיון רע שהיה לנו איתם, גם חשש להשתקעות והגשות בקשות מקלט מהמדינות האלה

דינה דומיניץ:  ואגמנו, עשינו איזה שהוא סנכרון, שקלול של כל אמות המידה האלה והמלצנו באמת על מדינות שחשבנו שנכון לא להביא

דינה דומיניץ:  אנחנו בטוחים שהמנכ"ל לוקח את זה בחשבון

אליהו (אלי) רביבו: יפה

אליהו (אלי) רביבו:  אני מודה לך מאוד

אליהו (אלי) רביבו:  נמצא איתנו עו"ד ואאיל עבאדי, מההסתדרות

ואאיל עבאדי: עו"ד ואאיל עבאדי, עובדי הבניין והעץ

ואאיל עבאדי:  אנחנו, אדוני, מברכים על הנוהל החדש

ואאיל עבאדי:  מעוניינים שיבואו כמה שיותר עובדים

ואאיל עבאדי:  אבל במהלך הנהירה והמהירות קיים חשש שתיפגע משכורת העובדים

ואאיל עבאדי:  לכן אנחנו כהסתדרות עובדי הבניין מבקשים כי כל הזכויות אשר נמצאות בהסכמים וקיימות בהסכמים הבילטראליים יישמרו גם לעובדים שיבואו שלא במסגרת ההסכמים האלה

ואאיל עבאדי:  וכל אישור שיינתן או לקבלן או לחברה שתביא עובדים שלא במסגרת ההסכמים הבילטראליים ייכתב בו תנאי שהקבלן או החברה מתחייבת לעמוד על זכויות העובדים, כפי שהם נמצאים בהסכמים הבילטראליים ולא לפגוע בהם

ואאיל עבאדי:       אדוני, נשלחה לנו שאילתה מהסתדרות העובדים בבולגריה, הונגריה ומולדובה

ואאיל עבאדי:  והם מבקשים לשאול אם עובד שסיים חמש או שש שנים עבודה בישראל וחזר ארצה, הוא יכול לקבל אישור לחזור בשנית לישראל והייתה תקופת הפסקה של כמה חודשים? שלושה, ארבעה, חמישה חודשים

ואאיל עבאדי:  זה אנחנו צריכים לענות להם

אליהו (אלי) רביבו: אם אין מניעת כניסה אני מניח

קריאה: אין, אין

ענבל משש: לפי המתווים שפרסמנו

ענבל משש:  ואם תרצה לדייק משהו, אז תפנה אליי אחרי הדיון ואני אענה לך

ואאיל עבאדי: תודה

שחר סומך: שחר סומך מהסתדרות העובדים הכללית גם

שחר סומך:  רק להוסיף עוד כמה שאלות בהמשך למה שוואאיל אמר

שחר סומך:  בנוגע לאפשרות לאכוף את ההפרות של זכויות עובדים, ככל שיהיו כאלה במידה וההסכמים לא יתקיימו

שחר סומך:  אז כמובן שחשוב לנו באמת שכל הזכויות שנמצאות בהסכמים הבילטראליים יועתקו גם למתווה ולהסכמים עם חברות כוח האדם

שחר סומך:  אבל גם לברר במקרה שבאמת ההסכמים האלה מופרים מה קורה

שחר סומך:  וזה בהמשך באמת לשאלה שלך, לרשות האוכלוסין, דיברתם על אפשרות לשלול רישיונות

שחר סומך:  אז רציתי, אולי נכון לשאול באמת כמה פעמים הופעלה הסנקציה הזאת

שחר סומך:  כמה פעמים באמת הרשות הצליחה לאתר קבלנו כוח אדם שהפרו את ההסכמים וכמה פעמים באמת נשלל הרישיון

שחר סומך:  האם אתם יודעים על כמות העובדים שהובאו עד הרגע שהרישיון נשלל ומה קרה לאותם עובדים החל מאותו רגע? האם יש איזה שהיא אפשרות לנטר את העובדים האלה? הם לדעתכם זו סנקציה שהיא מספיק מרתיעה? כי אנחנו יודעים שקבלני כוח אדם יכולים לעשות, לגבות הון תועפות עד הרגע שנשלל הרישיון

שחר סומך:  ובעצם אם הסנקציה היחידה היא שלילת רישיון, אבל לא מחלטים כספים שנגבו או עושים איזה שהיא השבה לכספים שכבר שולמו לעובדים ששילמו אותם שלא כדין, השאלה האם זה באמת מרתיע ומה הכלים שיש לכם בהקשר הזה באמת להרתיע חברות כוח אדם?     

יוסף אדלשטיין: נראה לי שאת קצת מערבבת בין חברות כוח אדם לישראלי חברות כוח אדם לזרים

יוסף אדלשטיין:  כי עד עכשיו ברמת העיקרון הגיעו לפה עובדים רק בהסכם בילטראלי, אז הסוגייה הזאת שכרגע עלתה היא לא קיימת

שחר סומך: אני מדברת באמת על התקופות שלפני שהיו את ההסכמים הבילטראליים

שחר סומך:  אנחנו יודעים שהיו

יוסף אדלשטיין: זה הרבה שנים

שחר סומך: השאלה אם יש היום סנקציות מעבר לשלילת רישיון?     

ואאיל עבאדי: היו הפרות רק בתקופה הקודמת, היו הפרות

יוסף אדלשטיין: אני אומר, לפני הרבה שנים

יוסף אדלשטיין:  לפי שהחלנו את ההסכמים הבילטראליים

יוסף אדלשטיין:  הרי חלק מהתהליך של ההסכמים הבילטראליים הוא בגלל העבירות שבוצעו בעבר

אליהו (אלי) רביבו: אני אנסה לעזור לך, יכול להיות שהיה לך יותר נכון אם היית מדייקת

אליהו (אלי) רביבו:  אני מנסה לעזור לך טיפה לדייק

אליהו (אלי) רביבו:  שאלה שאלות עם חששות לגבי העובדים שיגיעו מעכשיו שלא במסגרת הסכם בילטראלי

אליהו (אלי) רביבו:  זה עניין אחר שהוא רלוונטי

אליהו (אלי) רביבו:  אבל לדבר על מה שהיה עד עכשיו שלא במסגרת הסכם בילטראלי זה לא רלוונטי, כי כבר המון שנים אין כאלה בארץ

אליהו (אלי) רביבו:  בסדר? ואגב, מבחינתי מי שמגיע וחוסה תחת חברת ביצוע זה עניין אחר בנפרד

אליהו (אלי) רביבו:  זאת לא הבאה בלתי לגלית

שושנה שטראוס: אבל העבירה הזאת היא עבירת מקור בחוק איסור הלבנת הון

שושנה שטראוס:  אז יש אפשרות שעכשיו הם יביאו, שהמשטרה, הפרקליטות, ייקחו את זה לשם והסנקציות שם מאוד משמעותיות

אליהו (אלי) רביבו: טוב

אליהו (אלי) רביבו:  מוריה ברבי, בסבלנות

מוריה ברבי: מוריה ברבי, התאחדות התעשיינים

מוריה ברבי:  אז אנחנו מודים לך, אדוני, על הדיון ועל היוזמה ועל ההעמקה

מוריה ברבי:  התעשייה סובלת ממחסור חמור בכוח אדם

מוריה ברבי:  מצוקת כוח אדם

מוריה ברבי:  כמובן שהיא החמירה אחרי המלחמה, בין השאר בעקבות הסגר של העובדים הפלסטינאים שלא מגיעים

מוריה ברבי:  יש לנו החלטה, על רקע המצוקה הזו בדיוק ניתנה החלטת ממשלה שאמורה לטפל בבעיה הזאת של 3,000 זרים

מוריה ברבי:  גם ב-2018 הייתה לנו החלטת ממשלה שיושמה באופן חלקי ומצומצם מאוד, בדיוק בגלל החסמים

מוריה ברבי:  חלק מהחסמים גם העלויות הגבוהות

מוריה ברבי:  נקבע לנו שכר מינימלי שהוא יחסית גבוה וכאשר ההעסקה היא לא כדאית זה מהווה חסם בפני העסקה

מוריה ברבי:  כרגע יש לנו עוד בעיה והיא גם בעיה שהייתה גם בהחלטה הקודמת שלא אפשרה את היישום שלה, שרשימת המדינות המותרת להבאת עובדים כרגע מאוד מאוד קשה עד בלתי אפשרי לאתר עובדים במדינות האלה

אליהו (אלי) רביבו: איזה?     

מוריה ברבי: רשימת המדינות שלנו הן מדינות שהתמ"ג שלהם שווה או גבוה לישראל

מוריה ברבי:  וכן מדינות נוספות, אבל יחד עם זאת, זה מדינות שלא נותנות מענה

מוריה ברבי:  מדינות באירופה לא נותנות מענה

מוריה ברבי:  כאשר פונים לחפש, וכמובן אין לנו הסכם בילטראלי

מוריה ברבי:  כאשר פונים ומחפשים חברות גיוס ומשקיעים בזה משאבים וכספים, וכידוע, כרגע זה על הפרק ההחלטה הזו והיישום

מוריה ברבי:  נבצר מאתנו לממש את ההחלטה ואת ההקצאה בגלל המדינות הללו

מוריה ברבי:  בין אם הם מעדיפים לעבוד באירופה

מוריה ברבי:  בזמן מלחמה כמובן שהכול הרבה יותר מחמיר והאינטרס שלהם להגיע לכאן הוא יורד

מוריה ברבי:  זה הביא לכך שהחלטת הממשלה שהכירה במצוקת התעשיינים, בפעם השנייה היא לא ניתנת ליישום

מוריה ברבי:  נוצר מצב אנורמלי

מוריה ברבי:  אנחנו מבקשים תאפשרו לנו, אגב, הקצאה של 3,000 זה טיפה בים לעומת המחסור והמצוקה שהתעשייה מתמודדת איתה

מוריה ברבי:  אנחנו מבקשים תאפשרו לנו ליישם בפועל את ההחלטה

מוריה ברבי:  תנו לנו את התנאים

מוריה ברבי:  תגמישו ותרחיבו את רשימת המדינות

אליהו (אלי) רביבו: מאיפה הייתם רוצים להביא לדוגמה ואתם לא יכולים?     

מוריה ברבי: בדומה לענפים אחרים: ממולדובה, אוקראינה, מדינות ברית המועצות לשעבר

מוריה ברבי:  הודו, פיליפינים

מוריה ברבי:  אנחנו לא מאוד בררנים

מוריה ברבי:  בסופו של דבר אנחנו צריכים עובדים, עובדים מיומנים ולא מיומנים

אליהו (אלי) רביבו: הבנתי

אליהו (אלי) רביבו:  משרד העבודה?     

אביבית אסרף: החלטת הממשלה שהנציגה מההתאחדות מדברת עליה זו החלטה 860

אביבית אסרף:  אני חושבת שאנחנו מכירים את הנושא של השכר בתעשייה

אביבית אסרף:  אני רק רוצה לציין שלפני שההחלטה הזאת נקבעה התעשיינים באו באמצעות משרד הכלכלה וגם דרכם ואמרו שכל החסם מדבר אך ורק על עלויות ועל השכר שיש לעובדים

אביבית אסרף:  שאין להם שום בעיה עם שאר המנגנונים שמופעלים בתעשייה

אביבית אסרף:  שהבעיה היחידה זו בעיית השכר

אביבית אסרף:  ולכן קבענו צוות שידון בשכר שהיה עד אז, מדבר על מכסה של 1,500, כשהוא מדבר על 130% שכר בתעשייה

אליהו (אלי) רביבו: אבל זה טופל

אביבית אסרף: נכון

אביבית אסרף:  ועכשיו הטענה של התעשיינים היא אחרת

אביבית אסרף:  אחרי שהם אמרו שיוכלו להביא את העובדים באותן מגבלות, רק עניין השכר הוא המרכיב הבעייתי, כרגע הם מדברים על זה שגם רשימת המדינות היא בעייתית

אביבית אסרף:  זאת אומרת אנחנו פשוט עוברים שלב אחרי שלב, אחרי שטיפלנו בשכר אז מגיעה כרגע דרישה לבטל את מדינות התמ"ג ומעלה

אביבית אסרף:  אני חושבת, שוב, כל המנגנון הזה בתעשייה בגלל שיש עובדים בתעשייה

אביבית אסרף:  זאת אומרת עוד פעם, יכול להיות שהם טוענים שאין מספיק

אביבית אסרף:  יש כרגע עובדים ישראלים בתעשייה

אביבית אסרף:  אנחנו לא רוצים לדחוק

אביבית אסרף:  כשאנחנו מדברים על תעשייה אנחנו מדברים גם על טכנאים ועל הנדסאים ועל מפעילי מכונות ועובדים מקצועיים

אביבית אסרף:  לא רק על עובדי כפיים במקצועות בשכר הנמוך ביותר

אביבית אסרף:  זאת אומרת זה מנעד רחב של תחומים

אביבית אסרף:  כן עולה חשש לפגיעה ודחיקה של עובדים ישראלים משוק העבודה

אביבית אסרף:  לכן המנגנונים האלה קיימים, כדי שלא יביאו עובדים מכל מיני מדינות שלא ניתן באמת לוודא שמשולמות להם מכלול הזכויות שלהם

אביבית אסרף:  זה נוצר לא סתם

אביבית אסרף:  כל המנגנונים האלה נועדו כדי למנוע דחיקה של עובדים ישראלים

אליהו (אלי) רביבו: מה עם חלוקה לתתי סעיפים בתוך אותו ענף? זאת אומרת שאם אנחנו רוצים לדבר רגע בתעשייה, אז אנחנו לא נגיד טכנאים ולא נגיד עכשיו מפעיל מכונה

אליהו (אלי) רביבו:  נגיד עכשיו אורז או עובד כפיים באמת

אליהו (אלי) רביבו:  אם אנחנו נבודד אותו, כי הוא פחות בנמצא, אולי אותו כן יהיה אפשר להביא ממדינה עם תל"ג

אביבית אסרף: אני לא יודעת

אביבית אסרף:  זה דברים שיצטרכו להידון, זה דבר אחד

אליהו (אלי) רביבו: זה עונה לכם לצרכים שלכם?     

מוריה ברבי: אני אשמח להתייחס

אביבית אסרף: אני לא יודעת אם אפשר לבודד

אליהו (אלי) רביבו: למה לא?     

אביבית אסרף: לא, אני לא יודעת כרגע במילה תעשייה, אז יכול להיות שנצטרך לקרוא לזה קצת אחרת, לפי משלחי יד

אליהו (אלי) רביבו: אין ספק, גב' אסרף, שאת צודקת שלהביא עכשיו טכנאי מזגנים לשטראוס ניתן למצוא פה בארץ

אליהו (אלי) רביבו:  ואם רוצים להביא, יתפנו ויביאו ממדינות שהתל"ג בהן גבוה

אליהו (אלי) רביבו:  אבל אם צריך להביא מישהו שצריך לחבר עופות שנשחטו כרגע למכונת מריטה, אז כנראה שמדובר בעבודה שהיא קצת שונה והמלאי הוא אחר

אליהו (אלי) רביבו:  ואם יצטרך ללכת להביא בן אדם מאותה מדינה שממנה הוא יביא טכנאי מזגנים, זה אתגר שהוא קצת פחות סביר לביצוע

אליהו (אלי) רביבו:  ובהעדר עובדים פלסטינאים שהם היחידים שהיו עושים את זה, אנחנו שמענו את זה גם בסיור הקודם

אביבית אסרף: שמענו בסיור הקודם

אביבית אסרף:  גם שמענו את הנושא של השכר בסיור הקודם, שהוא גם קצת לא היה בדיוק אחד חד ערכי עם כל מה שהציגו לנו

אליהו (אלי) רביבו: נכון

אביבית אסרף: ונקודה אחת שאני חייבת לגבי הפלסטינאים

אביבית אסרף:  אנחנו מעלים את זה דיון אחר דיון, מה עושים עם זה

אביבית אסרף:  אמרנו שזה משהו של מדיניות ממשלתית וכמובן שחייב את משרד הביטחון

אביבית אסרף:  אנחנו לא יודעים להגיד

אביבית אסרף:  אנחנו לא יכולים להכניס היום עובד זר

אביבית אסרף:  עובד זר נכנס לפה לחמש שנים

אביבית אסרף:  פלסטינאים אנחנו לא יודעים מתי ייגמר הסיפור הזה ומה יהיה איתו

אליהו (אלי) רביבו: כן, אבל אנחנו מבינים שמראש היה מחסור

אליהו (אלי) רביבו:  בלי שום קשר, כשנפגשתי עם בחור שיש לו מפעל של תמרוקים, פארם

אליהו (אלי) רביבו:  והוא אומר שמתוך 18 ערוצים לייצור הוא מפעיל שלושה

אליהו (אלי) רביבו:  וגם כשהיו פלסטינאים הוא נאלץ להפעיל 11

אליהו (אלי) רביבו:  אז גם אם יבוא היום הפלסטינאים הוא במחסור של שבעה ערוצי ייצור

אליהו (אלי) רביבו:  מבינים שזה בסדר שלא נביא את המאה אחוז מחסור מתוך מה שהיו מגיעים פלסטינאים

אליהו (אלי) רביבו:  אבל לתת מענה, לפחות חלקי

אליהו (אלי) רביבו:  אותו דבר בעל משחטה שהופיע בפנינו וכן הלאה

אביבית אסרף: אז אני אומרת שהסוגייה הזאת תצטרך לדון בצוות המשרד עם המשרדים הרלוונטיים והגורמים

אליהו (אלי) רביבו: אז אני מבקש

אליהו (אלי) רביבו:  זו הצעה שאני מעלה

אביבית אסרף: כמובן שנרצה לראות גם נתונים

אביבית אסרף:  לראות את השכר, כאילו שבאמת מציעים פה לעובדים ישראלים שכר שהוא הגון וראוי

אליהו (אלי) רביבו: את צודקת לחלוטין

אליהו (אלי) רביבו:  אין ספק שבזכות הסיור שקיימנו השבוע אנחנו - - -     

אביבית אסרף: נכון

אביבית אסרף:  שאנחנו נדע שהם מקבלים מספיק כסף ועדיין אומרים לא

אביבית אסרף:  ולא משלמים להם שכר כל כך נמוך לעובד ישראלי שהוא בורח ואז אומרים אנחנו צריכים להביא עובד זר

אליהו (אלי) רביבו: בדיוק

אליהו (אלי) רביבו:  צודקת לחלוטין

אליהו (אלי) רביבו:  אבל אני מבקש לא לגבש מסקנות ביניים כל עוד שלא היינו בשער המפעלים שאנחנו מתכוונים להגיע אליהם

אליהו (אלי) רביבו:  ואני מבקש להקפיד את התחושות שהצטברו אצלנו בעקבות הסיור המניפולטיבי שחשבו שנסתפק בו

אליהו (אלי) רביבו:  ועד שלא נסיים לראות עוד מגוון מייצג לא נסיק מסקנות

אליהו (אלי) רביבו:  בסדר?     

מוריה ברבי: אני אשמח להתייחס

אליהו (אלי) רביבו: אני מצטער, אנחנו מתכוונים לקיים לפחות עוד סיור ודיון אחד

אליהו (אלי) רביבו:  אז אני אקשיב לכם

אליהו (אלי) רביבו:  גם שלחנו אותה לשיעורי בית וגם יש אנשים שהלו"ז שלהם עוד מלא וצריכים לעמוד בו

אליהו (אלי) רביבו:  תודה רבה

אליהו (אלי) רביבו:  אז ברשותכם אני אפנה לדברי סיכום

אליהו (אלי) רביבו:       אמנם הוועדה ביקשה בתחילת הדיון מרשות האוכלוסין לתקן את נוהל הבאת העובדים הזרים לענף הבניין, שלא בהסכם בילטראלי, כך שיהיה כפוף לשיקול דעת בדיוק כפי שמופיע בהסכם הבילטראלי

אליהו (אלי) רביבו:  אך השתכנעה שבעת הזו נכון יהיה שהתאחדות הקבלנים והתאגידים יראו את המאמצים שהם עושים ולכשייתקלו במחסומים הם יפנו והנושא יעלה לדיון

אליהו (אלי) רביבו:  לפיכך החליטה להשהות בעת הזו את בקשתה; אני אקיים פגישה בדחיפות עם משרד הבינוי והשיכון על תיקון הנוהל של רישום התחלתי של 1,000 עובדים זרים בענף הבניין בגיוס מכל מדינה

אליהו (אלי) רביבו:  אני מניח שביטאתי היטב את גישתי ואת ההתרעמות שלי; הוועדה מבקשת מרשות האוכלוסין וממשרד החקלאות להעביר את התייחסותם לוועדה איך עוזרים לחקלאים שלפני המלחמה העסיקו פלסטינאים ומבקשים להעסיק במקומם היום עובדים זרים, הגם שברור שגם בדיוק אותו דבר כמו הענף הקודם שדיברנו, גם אם יגיעו היום עובדים זרים זה לא ייתר את ההגעה של העובדים הפלסטינאים

אליהו (אלי) רביבו:  גם אם כולם היום יאושרו וירצו להגיע לכאן

אליהו (אלי) רביבו:       הוועדה מבקשת מרשות האוכלוסין להעביר רשימת פילוח של בקשות מקלט לפי מדינות של עובדים זרים שהגיעו לישראל לעבוד בענפים השונים לפי אחוזים שלהם מבין מספר העובדים שעבדו בישראל

אליהו (אלי) רביבו:  בנוסף נתונים על כמה משתלמים ומאיזו מדינה הגישו בקשות מקלט; הוועדה מבקשת ממשרד המשפטים ומגב' דינה דומיניץ להעביר לוועדה צפי לפגישת הצוותים בראשות מנכ"ל לביטחון לאומי הקרובה, בעקבות ההתפתחויות האחרונות של הבאות עובדים זרים לישראל בשל המלחמה

אליהו (אלי) רביבו:  ואת המסקנות של הצוות של מניעת דמי תיווך לא תקין לעובדים שהגיעו בחודש ושיגיעו בקרוב, שלא במסגרת הסכמים בילטראליים

אליהו (אלי) רביבו:       כמו כן, הוועדה מבקשת מרשות האוכלוסין ומהתאחדות החקלאים לשבת ולדון בדחיפות בעניין עובדים זרים העונתיים

אליהו (אלי) רביבו:  ליצור תוכנית מסודרת

אליהו (אלי) רביבו:  אני מבקש גם כן לקבל הזמנה ואני אשתדל לשלב את זה בלו"ז המתוכנן שלי

אליהו (אלי) רביבו:  ובמידה ולא, אז הוועדה מבקשת לדווח לה על המסקנות; לעניין המיצוי של המכסה של ה-5,000 לחקלאות, אני הבהרתי קודם והוועדה מדגישה שבמידה והיא תתרשם או שיהיה לה יותר מספק סביר להניח שלא בוצעו כל המאמצים הנדרשים באופן סביר לגייס עובדים בעת הזו משיקולים זרים שאני חושד שקיימים

אליהו (אלי) רביבו:  אני מניח שאתם יודעים למה אני מתכוון ולחלקם אני רמזתי

אליהו (אלי) רביבו:  אני אפעל בכל כוחי, פעם ראשונה, לבטל את ה-5,000

אליהו (אלי) רביבו:  ושנית להבא אני אבחן בשבע עיניים כל בקשה והקרדיט הרב והעצום שאתם זוכים לו ממני בימים אלו ועוד קודם יפגע

אליהו (אלי) רביבו:       תודה רבה, הישיבה נעולה